
थाक्‌ : 
कोसेली छापाखाना, येँ 


क छाए, मार आ 


च्वसु 
नेपा:या तान्त्रिक द्यःत 
भीगु संस्कृतिइ सम्हयया महत्व 
ख्ये सगं 
नेपालय द्यःखः जात्रा 
खडग सरक्षाया प्रतीक 
मोहनी 
स्वन्ति नख: 
सीकाःभू 


न्हापांगु पिथनाया जिमिगु खँ 


संस्कृति सभ्यताया चिं जूगुलिं थुकिया महत्त्व मथूम्ह मनू मनूया 
तँय्‌ लाइमखु धकाः विद्वान्‌तय्‌सं धयाच्वनी । संस्कृति धयागु तःधंगु बौद्धिक 
मन्थनं पिहांवइगु खः। उकिइ दुने दर्शन हे सुलाच्वंगु दयाच्वनी । अथे 
जूगुलिं दर्शन मदुगु संस्कृतिं विकृतिया हे रूप काये फु । 

अथे हे भीगु नेपाःगालय्‌ दुनेच्वंपिंसं थःगु धकाः नाला कयातःपिं 
द्यत व इभिगु पूजातयूके, अले इलय्व्यलय्‌ न्यायेका च्वंगु चैं: जात्रातयके नं 
बिचा: याना स्वयेबलय्‌ त:सकं रहस्य दुगु थःगु हे तालगु मौलिक दर्शन खने 
दया व: । थ्व दर्शनयात वैदिक शास्त्र (धर्मशास्त्र, पुराण आदि) व तन्त्रशास्त्रया 
जक लिधंसा कयाः स्वयाः नं मगा: । अज्ज भीगु गुलि संस्कृतिया खँतयत 
इतिहासं नं थथे हे धका: प्रमाणित याये मफया च्वंगु दु । जवर्जस्तीं पुराण, 
तन्त्र व इतिहासया आधारय्‌ व्याख्या यानाः निर्णय यायेत कृत: यायेगुलिं 
सत्य खँ झन्‌ हे तना वनेफु । 

थुगु हे प्रसङ्गय्‌ थनयागु धार्मिक संस्कृतितयके दुसुलाच्वंगु खँ त 
जिमित सीके मास्ति वयाः फक्व मालामिला स्वया: अध्ययन यायेगु ज्या 
यायां वना | देलं द वन नं लुदंक तथ्य खँत लुइके मफु । छखेंला थन थुगु 
बारे सःसिउपिं मनू हे मदये धुंकल खनि । उकीसं भीगु पुलां पुलांगु सफूत 
नं यकव हे मदये धुंकल । आधुनिकताया फसं कःपिं मनूतयूसं ला उज्वःगु 
धार्मिक ज्यातयूत अन्धविश्वास धका: वान्छूवयेगु हे विचा: याना हये धुंकल । 
अथे जूगुलिं आः नं भीसं थनयागु संस्फतिया महत्व सकसितं थुइके विइमफुत 
धाःसा ला भीगु संस्कृतित अथें हे लोप जुया वनीगु अवस्था वइ । उकि गुलि 
फत उलि जूसां लुइके फुगु खँ त सकसियां न्ट्यःने ब्वये फुसां चर्चा यायेत 
त्वह सां दइ धयागु मनं तुना: थ्व सफू च्वयेगु साहस यानागु खः । थुकिं 
याना: “थ्व खँ ख: लाकि मखु” धकाः निर्णय यायेगु ज्या ब्वमिपिनिगु ल्हातय्‌ 
(घ) नैपाःया तात्रिक घः व तात्रिक पूजा 


लःल्हाना च्वना । ब्वमिपिनिगुपाखेँ आलोचनात वल धाःसा थःगु हे खँ जक 
द्यःने लाकेगु ज्या मयासे तथ्य खँ पिहाँ वःगुलिड लयूतायेगु पक्षय्‌ जिपिं 
च्वंच्वनागु दु । छायधा:सा थ्व जिमिगु नःलिगु कृत: खः, उकि इंगु खँत यक्व 
हे दये फु, आज्ञानं जगु द्रं बिढ्ं त पतिंचा सुया: क्यना: ब्वमिपिंसं सहयोग 
याना विइ धकाः आशा यानाच्वना । थ्व सफुलिइ च्यापु च्वखँत दु, जिपिं 
निम्हसिनं- म्हतिं प्यपु प्यपु च्वयागु ख: । अथे जूसां निम्हयूसियां खँ ब्याका: 
सल्लाह याना: हे च्वयागुलिं जिपिं निम्ह जूसां विचारय्‌ छम्ह हे धाःसां 
पाइमखु। 
सफू पिथनेत ग्वाहालि याना दिउपिं हनेबहःपिं विद्वानूत व पासापिंत 

गब्लें हे जिमिसं ल्वःमंके फइमखु । नेपालभाषा व साहित्यया सेवाय्‌ ब्याक्क 
जीवन पाना दिउम्ह ज्ञानबद्ध व वयोबद्ध हनेबहःम्ह प्रेमबहादुर कसा:जुं 
जिमिगु उत्साहयात यकव थकया बिया दिउगु दु । जिमिगु कृतःयात समर्थन 
याना: सफूयाबारे थःगु प्रतिक्रिया व मन्तव्य नं प्वंकाःबियादिउगुलिं वय्‌कःप्रति 
जिपिं आभारी जुयाच्वना । अनंलि सफुलिइ तयेमाःगु ब्लक त दयेकेत जिमिगु 
मनं तुनाथें चित्र दयेका: ग्वाहालि या:म्ह किजा अथवा पासा हे धा:सां जिउम्ह 
जीवन राजोपाध्याययात दुनुगलंनिसें यक्‍व सुभाय्‌ दु । हिसि प्रेसया थुवा: 
पासा पुष्पबहादुर चित्रकारजुं नं सफू छापय्‌ याका दिउगु जक मखुसे मेमेगु 
माःगु सल्ला: नापं बियादिया: यक्व ग्वाहालि याना: जिमित तःधंगु गुन याना 
दिउगु दु, उकि वयूकःयात नं यक्व धन्यवाद बिया: च्वना । अनंलि जिमित 
सफू च्वयेत न्ह्यघ्वायेगु नापनापं फक्व सामग्री ताःलाकेत व मेमेकथंनं 
ग्वाहालि याना दिउपिं यक्व पासापिन्त ला न्ह्याक्व सुभाय्‌ चछा:सां गाइमखु । 
१. च्वसुया नांया न्ह्य:ने [] थथे चिं दुगु बलदेव जुजुं, अलय्‌ थथे चिं ^ 

दुगु सरेन्द्रमान श्रेष्ठं च्वःगु खः । 
२. द्यबः किपातय्‌ च्वंगु देगःया लुखा खड्ग आकारय्‌ दयेकाःतःगु ख 

धयाग्‌ .खँ “खड्ग सुरक्षाया प्रतीक” च्वसुइ दु । थ्व च्वसु ने.सं. ११०४ 

द॑या “न्हायूक” दँ पतिइ नं पिहाँ वये धुंकूगु दु । 

निक्वःगु पिथनाया खँ 


नेपाल संवत्‌ ११०५ दँय पिदंगु 'नेपाःया तान्त्रिक दयः व तान्त्रिक 
पूजा' सफू पिदना: स्वदँति दुबले हे फुक्क फुत, बजारय्‌ न्यायेगु मदया: 
यक्वसिनं सफू माल धका: जिमिथाय्‌ धाःवयेगु यानाच्वंगु नं दँलं दँ दये 
धुंकल। न्हून्हगु सफूत च्वया: पिथनेगुली हे जिमिगु ध्यान वनाच्वंगुलिं पुलांगु 
छक्व: पिथनेधुंगु सफू हानं पिथनेगु पाखे बिचा: मवनाच्वंगु खः । 

आ: ला भिन्यादँमसिं हे ई वने धुंकृगुलिं थुगुसी निकव:गु पिथनाकथं 
थुगु सफू ब्वमिपिनि न्ह्यःने ब्वयेगु ताःकयाः कृतः जूगु खः। ब्वमिपिसं सफूयात 
त:सकं ययेका दिउगुलिं छिकपिन्त यक्वयक्व सुभाय्‌ चछायाच्वना । खिकपिनिगु 
ययेका हे जिमिगु तःधंगु भलसा खः धकाः मनंतुसे सफू फुक्क छिकपिंत हे 
द्यछाये, सुभाय्‌ ! 


(च) नेपाःया वात्त्रिक घः वे तान्त्रिक पठा 


जिगु छत्वा:चा 


थ्व हे आश्‍विन ७ गतेयागु खँ ख: । श्याम डी. कमा: भाजुयागु पौ 
ज्वना: मिसा छम्ह जिधायू वल । मिसा दक्षिण अमेरिकाया उरुग्वे धयागु 
देशयाम्ह जुयाच्वन, व छम्ह पर्यटक । थःगु देशं पिहाँ बःगु भिंस्वला दये 
धुंकल । विभिन्न देश चा:हिला आ: नेपालय्‌ थ्यंक: वःगु। “ल्हासा गेस्ट 
हाउस” धा:थाय्‌ च्वंच्वंगु जुयाच्वन । वयात नेपा: न्हूगु हे संसार थें च्वन हं । 
अकिं संभया: दुगु छेँय्‌ च्वना: नेवा: संस्कृतिया बारे अध्ययन याये मास्ते वल 
हँ । उकिया निम्ति जिं वयात सहयोग यायेमाल हँ धाल । 


जिमि मां तस्सकं मफया च्वंगुलिं व थन च्यान्हु गुन्ह जक च्वने 
तिनि धाःगुलिं बयागु इच्छा पूवंका बी मफुत । लिपा स्वला-प्यला हे च्वनेगु 
याना: वये धया: व वन । खँ सिधल । तर नेपाःयात वं न्हूगु संसार भाःपूगु 
जिगु निम्ति न्हूगु खँ जुल । अमेरिकायात भीसं न्हूगु संसार धायेगु । थीं 
अमेरिकायाम्ह छम्ह पर्यटक नेपा:यात न्हूगु संसार धाल । अद्‌भुत मखुला थ्व 
? तर, मखु । छत्ति मखु । न्ह्यात्थाय्‌ बंसां वहे पह:यागु छेँ, व हे पह:यागु ल॑, 
व हे पह:यापिं मनूत, व हे थाय्‌ ब हे चालाबाला व हे थिति-रीति व विधि 
व्यवहार स्वया: वःम्ह मनुखं नेपालय्‌ फुक्क फुक्क हे पाःगु खंबलय्‌ वयात 
नेपा: न्हूमु संसार थें च्वनीगु स्वभाविक खः । नेपा:यागु संस्कृति यूरोपयागु 
संस्कृतिनाप आकाश पाताल धयाथें हे पा: । पूर्वीय सभ्यता व संस्कृति लिसे 
हे नं जो ला: धाये मजिउ । उकिया अर्थ नेपा: अझ नं सिमसिमबाज्याया 
जमानाय्‌ लिकुना: थन धोग्गी पुलां अवस्था हे तिनि ला ले ? भौतिक क्षेत्रय्‌ 
लिकुंगु खये फु । तर, सांस्कृतिक क्षेत्रय्‌ ? पैगोडा शैलीयागु देग: व सँभया: 
दुगु दँयात कया: वास्तुकलाया बिचार याना: स्वत धाःसा नगुने सन्‌ १९८३ 


मपाः वान्त्रिफ घः व तान्त्रिक पूजा (छ) 


या सितम्बर महिनाय्‌ पश्चिम जर्मनीया म्यूनिक शहरय प्रदर्शनी जूबलय्‌ 
नेपालकक्षया निम्ति थ्व हे पैगोडा शैलीयागु छे निर्माण जुल । मेमेपिन्रि नं 
थःथःगु देशया कक्षया निम्तिं थ:थःपिनि पह:यागु छे दयेकूसां प्रदर्शनी क्वचायेव_ 
फुक्क थुनाछूवत । तर, नेपाःयागु पैगोडा शैलीयागु छँ विशेष कलां जा:गु, 
सुयागुं नाप जोमलाःगु जूगुलिं वयात ल्यंका हे तयेगु खं अनयागु नगर 
सभासदं कोखित, प्रदर्शनीया आयोजकयाके धेवा पुला: न्याना: उकिया संरक्षण 
याना तल । अथेहे स्वीजरलैण्डया जूरिचय्‌ जूगु प्रदर्शनी 'नेवार चोक' धका: 
नेवाःतय्‌गु चुक थें दयेका: ब्वयात:गुली हे दकलय्‌ सकलें आकर्पकगु वस्तु 
जुल । जापानय्‌ थौंकन्हय्‌ गुगु एक्सपो-८५ प्रदर्शन जुयाच्वन उकियागु 
नेपालकक्ष दयेकेत व छायेपेत नेपालंनिसें कालीगरत व कलाकारत वंगु दु । 
थ्व नं गुम्बा पह वइगुलिं मेमेगु देशयागु स्वया: अवश्य पाइ धयागु विश्वास 
दु । थुकथं नेपा:यागु वास्तुकला खनीबलय्‌ विदेशीतयूसं विशेष यानाः यूरोपी 
कलाविदूतयूसं न्हूगु संसारय्‌ वयाच्वना थें तायेकल धा:सा छुं अद्भुत मखु । 
थथे हे जुया: जुइमाः नेपालीपना क्यनेत श्री ५ या सरकारं नं न्हूगु छें दयेके 
बलय्‌ पैगोडा शैली वयेक पौ तयेमा: धका: नियम दयेका ब्यूगु । १३०० द॑ 
न्स्यो जग हे मतसे दयेकाः त:गु मरुसतलय्‌ भी जुजु वीरेन्द्रवीर विक्रम 
शाहदेवं माल्डिभ्सया राष्ट्रपतियात स्वागत याना: भीगु वास्तुकलाया कदर 
यायेमा: धकाः राष्ट्रिय व अन्तरराष्ट्रिय क्षेत्रय्‌ ध्यानाकर्षण याना विज्यात । 
हालसालय्‌ तिनि जीर्णोद्धार जूगु थँबहिली च्वंगु कामरूप कामाक्षा, ज्वालामाई 
व दक्खिनकालीया देगलय्‌ श्री ५ बडा महारानी ऐश्वर्य राज्यलक्ष्मी देवीं पूजा 
याना: विज्याःगु नं थ्व हे उद्देश्यं जुझमाः । 

थ्व जुल वास्तुकला व स्थापत्य कलायागु खं, नेपाःगालय्‌ दुहां 
वयेसाथं सकसिगुं मिखाया न्स्योने भवाताहां दनाच्वनीगु वस्तु । अथे हे 
भीसं याना वयाच्वनागु आपालं ज्या खं दु । थुपिं तुरुन्त खनीगु वस्तु मखु । 
निन्हु-प्यन्हु थन चाःहिलाः नेवाःत नाप भेलय्‌ पुनाः स्वत धायेव तिनि खनीगु 


(ज्‌) नैपाःया वान्त्रिफ द्यः व वान्द्रिफ पूजा 


बस्तु थुपिं खः । भीगु थितिरिति व व्यवहारया हे खँ काये का । याका वया 
च्वन । याना वया च्वन । याकूम्हसिनं छाय्‌ धका: धाये फुगु मखु। न 
या:म्हसिनं छाय्‌ याना धकाः धाये फु । याका च्वनागु व याना च्वनागुया 
महत्त्व थूगु मखु । भौ कुना: श्राद्ध यायेगु धाःथें न्हापांनिसें यानावया च्वंगुलिं 
याना धायेगु बाहेक मेगु धाये फुगु मखु । अबु आजापिसं यानाच्वंगु भीसं 
मचांनिसें खं । तःधी जुल कि उकियागु हे नक्कल याना: भीसं नं यायेगु 
जुल । उकियागु रहस्य व महत्त्व धाःसा भीसं स्यूगु मखु । सत्तीम्ह द्योया 
वास्ता मरु धाःथें थम्हं याना च्वनागु ज्याखँया वास्ता कीत मदु । छाय्‌ 
यानागु धका: सीकेगु च्यूताः भीसं भ्याःहे मयाना । तर, पिनें वःम्ह पर्यटक 
खँनीबलय्‌ बरा अद्भुतगु वस्तु खं थें जुयाच्वनी । थुकियागु रहस्य सीकेत व 
उत्सुक जुई । अनुसन्धान याये मास्ते वयेकी, याई । वं अनुसन्धान याना: 
पिकयातःगु सफू ब्वना: भीगु थितिरीति व विधि-व्यवहारया खँ भीसं सी । 
भीसं छुं मस्यू, इमिसं फुकक फुक्क हे स्यू धका: ल्हा: पुइकी, सन्तोषया सास: 
ल्हाई । तर थथे सन्तोष यायेगु कीगु निम्तिं त:धंगु शरमया खँ मखुला ? 
थःत थम्हं म्हमसिल, म्हसीकेगु कृत: नं मयात । फलस्वरूप भीपिं न्हियान्हित्थं 
गालय्‌ कृतुंवन, धोपय्‌ तुन । ह्याउँमचा बेलयूनिसें थः-मचातयूत थःगु भाय्‌ 
मस्यंसे कतः भाय्‌ स्यनेगुली गर्व ताइपिं, मचांनिसें च्यो-बुद्धि व चरित्र हत्या 
यायेगुली न्हाय्‌ तप्पुकीपिं नेवाःतय्‌गु छु खं ल्हाये ! 


थ्व हे ख॑ वाःचायेकाः बलदेव जुजु व सुरेन्द्रमान श्रेष्ठ भाजुपिं 
निम्हसिनं नेवाःतय्‌गु संस्कृतियाबारे वात्तुवालाः स्वयेगु व सीकेगु कुतः याना 
दीगु तस्सकं सराहनीय व प्रशंसनीय जू । अथे ला मेपिं विदेशीतयसं नं झीगु 
संस्कृतिया अनुसन्धान व अन्वेषण याना: उकियागु रहस्य व महत्त्वयात 
सकस्यां न्ह्योने ब्वया बीगु व उला बीगु बांमला:गु खं मखु । झीगु मिखा 
चायेका व्यूगुली इमित भीसं न्ह्याक्को धन्यवाद ब्यूसां मगा: । अथे नं थ्व 
पुस्तक ज्ञान जक जुल । भीसं हे यात धा:सा व्यावहारिक ज्ञान है जुइ । छाय्‌ 
धाःसा भी थःपिसं हे याना वयाच्वनागु भीगु हे खँ थ्व ख: । 
मैपाया तान्त्रिक घः व तान्त्रिक पूठ़ा (भर) 


थ्व सफुली वयूक:पिसं च्याता वस्तुया अनुसन्धान याना: दीगु दु । 
च्यातां भीगु मिखां खना च्वनागु व भीसं भोग हे नं याना च्वनागु खः । 
खया: नं भीत नेवाःतयूसं हे थ्वयात न्हंका छवयेगु, तंका छवयेगु कृतः 
यानाच्वन । विदेशी वस्तुया विदेशी ज्या-खँया अनुकरण योगुली हे तःधंछु 
चाया 'च्वन, थःगु संस्कृतिया कुं खिना: कुँचयू लाकमं प्यंका च्वन । थुलि 
अप्पो दुःखया खँ छु दई ! वास्तवय्‌ नेपालयागु प्राचीन व परम्परागत 
संस्कृतिया विरोध याइपिंत झीसं छगू कथं. अराष्ट्रिय तत्व धाःसां जिउ । 
कारण, थ्व संस्कृति हे पर्यटन उद्योगया मूल लगानी खः, नेपा:यागु आर्थिक 
उन्नतिया छगू दुकलुगु स्रोत अथवा मुहान खः । 


आ: बलदेव जुजु व सुरेन्द्रमान भाजुपिसं याना दीगु अनुसन्धानया 
विषययात संक्षेपं वाला स्वये । 'नेपाःया तान्त्रिक द्यःत” धाःगु लेखय्‌ 'महाद्यः 
व नारांद्यःथें जा:पिं पौराणिक द्यःत स्वया: आगंद्यः व दिगुद्यःथें जाःपिं तान्त्रिक 
द्यत जीवननाप अप्पो सत्ती' धयात:गु दु । थ्व ख अवश्य खः। बुसेंनिसें 
मसीतल्ले भीसं यानां च्वनागु थितिरीति गुलि दु फुक्क तान्त्रिक विधि- 
विधानय्‌ आधारित जुयाच्वंगु दु । पौराणिक द्यो जुइमा बाय तान्त्रिक द्यो 
जुइमा फुक्क द्यो वास्तवय्‌ काल्पनिक व प्रतीकात्मक द्यो खः। विभिन्न 
ऋषिमुनि तपस्वी व सिद्धपिन्सं थःपिनिगु ज्ञानं खं थें द्योपिनिगु रूप, रंग व 
ध्यान दयेका: द्योपि सृष्टि यानातःगु खः । द्यो व हे जूसां द्यो या रूप पानाः 
वयात स्वयेगु दृष्टिकोण पाइ व हे माथं वयात यायेगु व्यवहार याई । 
व्यवहार अनुसार हे देवं नं वरदान वी । नास:द्यो अर्थात्‌ नृत्यनाथ धाःसां, 
विश्वकर्मा धाःसां, भैरव धा:सां व हे महाद्यो ख: । अथे हे अष्टमातुका, 
नवदुर्गा, दशमहाविद्या न्ह्याग्गु धाःसां व हे महाद्योया कला: महादेवी ख: । 
वैष्णवतय्‌ निम्ति गनेद्यो लड्डु व लैं जक नइम्ह जूसा तान्त्रिकतय्‌ निम्ति व 
हिफः द्यो जुयाः म्वाःहि घुतुघुतुः त्वनीम्ह खः । भगवान्‌ बुद्ध हे नं तान्त्रिक 
मतानुसारं अथवा महायानी' मतानुसारं समन्तभद्रयागु रूपय्‌ शक्ति सहितम्ह 


(ञ्‌) गेपाःया तान्त्रिक द्य: व तान्त्रिक पूजा 


जूवनी । आं हां याना: चचा हाला: पुजा याइबलय्‌ गुलुपातय्‌ नं ला, नया व 
ख्यँ तया: नई । उलि जक मखु, अहिंसा व शान्तिवादी द्योपिनिगु पूजा 
पञ्चामृतं थाये धुंकाः लयसिवा जोलं धका: मोहनि स्वनाः ला व अयला तया: 
सम्हय्‌ जोलनं पुज्याये माःगु थिति नेपा:यागु बौद्ध समाजय्‌ दु । नारां द्योया 
अवतार धाःम्ह नरसिंह द्योयाथाय्‌ ला तया: मलःजा नकीगु व खतय्‌ तयाः 
वयागु जात्रा याःगु, वयात जीवबलि बीगु नं तान्त्रिक मतं हे मखुला ? द्योपिं 
फुक्कसित सृष्टि यानातःम्ह हे मनू हे ला खःनि। वया यत्थे। तांन्वथाय्‌ 
च्वंम्हं लैं व लड्डु नकूसा चिकृथाय्‌ च्वंम्हस्यां सम्हय्‌ नकल । थः छु नल 
द्योयात नं व हे नकल । न्ह्यागु नक्‌सां देवं क्वाप्प क्वाप्प याना च्वंगु दु । थ्व 
य: थ्व मयः धकाः भेदभाव याइम्ह ला व ख हे मखु। थुकथं द्यो धयाम्ह 
प्रतीक स्वरूप दयाच्वंम्ह ज्ञानया मूर्ति जूगुलिं वयागु ध्यान बांलाक सीका: 
वयागु भाव-भक्ति यायेमाः राष्ट्रिय झण्डा, पार्टी झण्डा धयागु राष्ट्रया व 
पार्टी सिद्धान्तया प्रतीक खः । न्ह्यात्थें जाःम्ह मूर्तिविरोधीं नं थःगु राष्ट्रया 
भण्डायात, थःगु पार्टीया कण्डाया हनाबना यानाच्वंगु दु । क्रिस्तानतयूसं 
क्राइस्टयागु क्रस चिन्हयात, मुस्मांतयसं शुक्लुपक्षया न्हूगु तिमिलायात तस्सकं 
मान्यता बिउ । अकि थःथःगु विश्वास अनुसार प्रतीक रूपी मूर्तियात पूजा 
यायेगु मुनासिब हे जू । बरु गुगु मूर्तियात थम्हं पुज्यायेगु खः उगु मूर्तिया 
बारे गावक ज्ञान थ:के दयेमा: । अन्धश्रद्धा व अन्धविशवासयात भीसं हाकृतिना 
छवयेमा: । 


आ: वइ खँ सम्हय्‌ यागु । सम्हय्‌ धाये मात्रं धाला व लभ्पिचा भीगु 
न्ह्योने च्वंवइ । गथे नैवेद्य धायेबलय्‌ बजिया द्योने घ्य: व साख: च्वनी, अथे 
हे सम्हय्‌ धालकि स्याबजिया द्योने मुस्या पालु व ला च्वनी। धाला व 
लम्पिचा गबलें हे बांड मखु । शैव जुइमा बाय्‌ बौद्ध, निखल:यातं तान्त्रिक 
मतं छगू हे यानातःगु दु । छम्हसिनं नमोशिबायः धाःसा मेम्हसिनं नमो 
बुद्धाय: धाइ । पञ्चमकारया सूत्रं हना: निम्हसितं छम्ह हे यानात:गु दु । अकिं 


नैपाःया तान्त्रिक घः व ताल्त्रिफ पूजा (टो 


सम्हय नेवा: मात्रया हिनूहिनुली न्ह्यानाच्वंगु दु । येयाः ला सम्हय्‌ नखः हे 
जुल.। हाथु द्यःयांथाय्‌ जक मखु कि छेखापतिं सम्हय्‌ बिया: थाँ हायेकेमा: । 
“ला छक्‌ वयेक सम्हय्‌ बजि” धया: सम्हय्‌ फ्वँ: वनेगु चलन हे भी दु। 
पाहाँच:हे बलय्‌ खः जात्रा याइ । अबलय हे नं द्योयात पूजा याये धुंका: 
सम्हय्‌ बीं, थाँ हायेकी । थुकथं सम्हचं नेवाःतय्‌गु जीवनय्‌ पला:पतिं, हूचा 
पत्तिं थाय्‌ कयाच्वंगु दु । अकि श्रेष्ठ भाजुं भीगु तन्त्रय्‌ सम्हयूया गुलि तक 
महत्त्व दु धयागु खँ भी पूर्वजौपसं सम्हयूया विधिं पूजा याना: अंष्टसिद्धि तक 
प्राप्त याना वंगुलिं कयना च्वंगु दु' धयादीगु ख:गु हे खँ ख: । अंला गाः ३ कन्ह 
वसुन्धराया धलं दनी पञ्चामृत तया: पालं याइ बेलय्‌ नं सात्विक भोजन हे 
याइ । कन्हय्‌ कुन्हु बिजं धका: वसुन्धरा वर्तया विसर्जन याये धुंका: सम्हय्‌ 
तया: कुमार पूजा याई, ला व अयला: भक्ष याई । नेपा:यात कुमारी या दे 
धाई । अकि हे मखा न्ह्याग्गु तःधंगु पूजाय नं कुमारीयात विशेष महत्त्व 
बिया: पूजा मयासे मगा: व हे सम्हयूजोलं तया: । कुमारीया ल्हातं भी जुजुं 
सिन्ह: तिना बिज्याइगु नं ला थ्व हे कारणं मखुला ? थ्व का सम्हययागु 
महत्त्व । थ्व हे. याइम्हसित धाई नेवा: । थ्व हे नेवा:तयूगु संस्कृतियात धाइगु 
खः नेपाल संस्कृति । 


थुकथं हे 'ख्येँ सगं' 'नेपालय्‌ द्यःखः जात्रा’, खड्ग सुरक्षाया प्रतीक'। 
'मोहनी', स्वनति नखः” व 'सीकाःभू' यात नं वयकः जुजु व श्रेष्ठ भाजुपिसं 
दुग्ययेक वाला: सांगाय्‌ ससि ल्ययेथें. ल्या: अनुसन्धान याना दीगु दु । थ्व 
वयूकःपिसं पुस्तक ज्ञानं जक खंका: च्वया दीगु मखु कि थःपिसं भुक्तमान 
याना च्वनागु खयात वाला: माला: सीका:, थुइका: च्वयादीगु खः । वयूकःपिं 
थःपिं हे खः, कपिं मखु । थःपिनिगु खँ. थःपिसं हे मालाः लुइका दीगु विशेषकथं 
महत्वपूर्ण जू । वय्‌कःपिनिगु थ्व ज्यायात भीसं अवश्य कदर यायेमाः । द्योनें 
द्योनें लाल काइपिं, द्यांच्वय्‌ च्वना: न्या बच्छि काइपिं थन. यक्को दु । 
वयकःपिं अज्याःपिं मखु । तन, मन व धन बिया: वयक:पिसं थ्व ज्या यानाच्चना 
दीगु दु.। वयूकःपिं आपालं आपालं धन्यवादया पात्र खः । 
(ठ) नेपाःया तात्विक चः व ताल्विक पूरा 


छगू खँ। भी नेवातय्‌ छूवयलाभू धयागु छगू थिति दु । लत्या, 
खुला, दकिला, विचा: गुथि, सनागुथि व सी गुथि थें ज्याःगु सिक सम्बन्धी 
मभिंगु ज्या अलय ज्या: जंको, थकालि लुइगु, सिला:भू, मांसाःभू व दीक्षा 
कर्मथें ज्याःगु त:त:धंगु भिंगु ज्या आदिं मोहनि स्वनाः सम्हयूजोलं नं पुज्याय्‌ 
माःगु न्ह्याग्गु ज्याय नं छन्हु न्ह्यो छोयलाभू यायेगु दस्तूर दु । छोयलाभू 
धाये मात्रं छोयूला दइगु ला जु हे जुल, छोयलाया नापनापं थों नं दइ । थ्व 
छोयलाभू धयागु मू ज्याया छन्हु न्स्यो बहनी याइगु खः । साधारण कथं जक 
यायेगु व भव्य रूपं अर्थात्‌ तस्सक हे यायेगु त:धंगु खँ मखु । तःधंगु खँ ला 
छोयला व थों मदयेक मगा:गु खँ खः । अलय्‌ थ्व छोयलाभू यायेगुया अर्थ छु 
ले ? थुकिया अर्थ खः शुद्धीकरण । थौंकन्हय्‌ एकछाके धायेगुया रूपय्‌ तान्त्रिक 
विधिकथं छोयूलाभू यानातःगु खः । छे छखां बँ इलाः, नीसी यानाः लुसि 
ध्यनाः, सँ खानाः, मोः ल्हुयाः बहनी छोयलाभू याई । छोयूलाभू याये धुनेवं छुं 
नये मजिउ । अकि थ्वयात अन्तिम शुद्धीकरण धायेमाल | एकछाके धयागु 
नेवाःतय्‌गु चलन मखु, भासं हे नं थ्व नक्कल जक यानातःगु खः धयागु 
सीदु । कीगु चलन ला छोयलाभू हे खः। थुकथं ला नयाः थाँ त्वनाः यायेगु 
शुद्धीकरण गज्याःगु धकाः मनूतयसं धाये फु । तर, छगू खँ बिचाः यायेमाःगु 
छु धाःसा थ्व नेपा:यागु खँ खः, अकि नेपाःयागु मिखां हे थ्वयात स्वयेमाः । 
हिन्दस्तानी अथवा बनारसी मिखां व चश्मां स्वयां बांलाक खनीमखु । 


बज्राचार्य धयापिं बौद्धतय्‌ पुरोहित खः । बौद्धतयूसं हिन्दू द्योयात 
मानय्‌ याइमखु- धयागु मनूतय धारणा । तर, नेपाःयापिं बौद्धत बरो बिचित्र । 
कालभैरव व श्वेत भैरव. अलय्‌ शोभाभगवतीया जक मखु कि पलांचो 
भगवती, नःक्वा: भगवती व मनकामनाया पूजारी नं बज्राचार्यपिं । शंकराचार्य 
नेपालय्‌ वये न्ह्यो पशुपतिया पूजारी नं बज्राचार्य हे । महांका:द्योया पूजारी 
व पाःलाः जक मखु कि संस्थापक समेत वज्राचार्य । अथे हे लुमहि अजिमा 
थें ज्याम्ह पीठ अजिमाया संस्थापक नं बज्राचार्य । विध्नान्तक भैरव व 
म्हयपि अजिमाया संस्थापक नं बज्राचार्यपिं हे । अले थ्व हे बज्राचार्यपिं ख 
मेपाःया तान्त्रिक द्यः त ताम्रिक पूजा (ड) 


लयसिवा जोलं पुज्याइपिं व कमारी पुजा याना: वसुन्धरा ब्रतया कन्हय्‌ कन्ह 
ला नया: अयला त्वने जीकिपिं । थुकथं नेपालय सम्हयूयागु त:धंगु महत्त्व 
दु । मद्य, मांस, मीन मुद्रा व मैथुनया प्रतिनिधि स्वरूप थ्व सम्हय तान्त्रिकताया . 
छुपा: न्हायूकं ख: । बज्राचार्यपिसं तारा, बसुन्धरा व लोकेश्वरथें ज्याःपिं 
शान्तिवादी द्योपिंत पुज्याइबलय्‌ पञ्चामृतं पुज्याः सा आजु, अजिमा व 
कमारीपिन्त पुज्याइबलय्‌ पञ्चमकार पुज्याइ । अकिं ख्ये सगं बी न्ह्यो 
धौसगं बिया: पञ्चामृतं निं न्हापालाक पुज्यायेगु चलन जुयाच्चंगु । थुकथं 
नेपाःयापिं बौद्धत पञ्चामृत व पञ्चमकार नितां ग्रहण याना: समन्वयवादी 
नीति ज्वनाच्वंपिं खः कट्टरवादी मखु । 


थथे जूगुलिं फीसं कीत म्हसीके माल । भी थौं तनाच्वंगु दु, फुना 
वना च्वंगु दु । सि हे मसीकं छत्थं कुखिनेगु व बहिष्कार यायेगु बांमलाः । 
थःपिनिगु विशेषता थःपिंके दु । थःपिनिगु हे दयेक दयेक सुयाकें न्ययेका: 
जुइमा:गु मदु । न्हापालाक तनावनाच्वंगु लुइके माल । फुना वनाच्चंगु मफुके 
माल । छु छु दयेके माल, छु छु भिंके माल धका: बिचा: यायेगु खँ अले तिनि 
वइ । धन हे जक सकतां मखु । थ्व छगू भौतिक पदार्थ खः । भौतिक पदार्थ 
धयागु थौं दयाः कन्हय्‌ मदये नं फु । अकिं धनया नापनापं मन नं दयेमा: । 
भौतिक पदार्थयात मानसिक अर्थात्‌ आध्यात्मिक दृष्टिं स्वया: भिंगु ज्याय्‌ 
भिंगु खय्‌ छयलाः जगतोहिताय यायेमाः । मां बौ मदयेकं मचाखाचा दइमखु । 
प्राचीनता मदयेकं आधुनिकता दइमखु । छु वैज्ञानिक खः छु अवैज्ञानिक खः 
बिचा: याना: स्वत धायेव तिनि सी दई। वा पाकय्‌ जया: स्वः स्वःथाय्‌ 
म्हासुसे च्वनीगु. बखतय्‌ पृथ्वीया प्रतीक स्वरूप बसुन्धराया धलं जंला गा: 
तृतीया कुन्हु दनेगु यानातःगु वैज्ञानिक ला कि अवैज्ञानिक ? वा लया हयाः 
सकस्यां छेँय्‌ अन्नया भकारी जायेत्यनीगु बखतय्‌ अन्नया द्यो अन्नपूर्णया 
जात्रा याना: हर्षबराई यायेगु यानात:गु वैज्ञानिक लाकि अवैज्ञानिक ? भी 
उलिमछि नखः चखः, थितिरीति दु फुक्क थथे हे खः। वांलाक्क वाला: 


(6) मैयाया तात्रिफ घे: व वान्त्रिफ पूजा 


बिचा: याना: स्वत धाःसा तोह मदयेक, कारण मदयेक यानातःगु छुं खनीथें 
मच्वं । 


मुख्य खं, मथुइक मसीक सुयातं हेला यायेगु, नागःतुग: यायेगु 
बांमला: । आज्जु व अजिमाया देशय्‌ च्वंच्वनापिं कीसं आज्जु व अजिमायात 
पुज्याना च्वनागु नं दु, हनाबना याना च्वनागु नं दु। इमि सन्तान भी 
जूगुलिं इमिसं याना बंगु ज्यायां रहस्य भीसं सीकेनु । इमिगु ज्या थौंयात 
मल्वः थें च्वन धाःसा उगु अवस्थाय्‌ तिनि बांलाक्क बिचार याना: माःगु 
सुधार झीसं याये, संशोधन याये अथवा हिलाबुला याये । आधुनिकता धाधां 
मिखा तिसिना: कर्पिनिगु नक्कल मयाये । 


प्रेमबहादुर कसा: 
२००४२-६- १३- ४ 


नेपा तान्त्रिक घः व तात्रिक पूजा (ण) 


नेपा:या तान्त्रिक द्य:ःत [] 


थ्व विश्‍वय्‌ छक्वः मिखा ब्वयेका: स्वत धाःसा थीथी धर्म व संस्कृति 
हना: वयाच्व॑पिं थीथी हे मनूत खने दइ । न्ह्याग्गु हे धमंय्‌ जूसां फुक्कसिनं 
थःथःगु धर्म, जात व समाजयात ल्वयक द्यः मानेयाना: थःथःगु संस्कृतिया 

_ परिचय बिया वयाच्वंगु दु । धात्थें हे धायेगु खःसा “द्यः धयाम्ह द हे मदु, थ्व 

अन्धविश्वास जक खः” धका: हालाजुइपिं आधुनिकतावादी धका: थःत न्ह्यब्वयत 
कृतः याइपिं मनृतसें नापं सी धुंकपिं त:धंपिं मनूतय्‌गु “बुन्हिं हनेगु” धकाः 
द्लंद्रः धेबा फुका: संमारोह यासे किपाय्‌ स्वांमा: क्वखायेकाः जात्रा यानाः द्यः. 
पूजाया रूपयात स्वीकार यानाच्वंगु दु । थथे द्यः मानेयायेगुलिइ नं थःथःगु 
संस्कृति दु, अलय व हे संस्कृतिकथं द्यः पुज्यायेगु पह: नं थीथी हे दु ।. : 

मनूतय्‌ जीवनय्‌ संस्कृति धयागु खँ तच्वकं तःधं । विचारवान्‌ 
मनूतसें संस्कृतियागु स्वरूप स्वयाःहे मनूतयगु सभ्यताया जाः (स्तर) सीका 
कयाच्चनी । उकिला विद्वान्‌तसें संस्कृतियात सभ्यताया ख्वा:पाः धकाः धाइगु । 
संस्कृतिइ मनूतयगु सामाजिक किपा, व्यक्तित्व व गौरव दयाच्वनी । संस्कृति 
धयागु_मचातय्‌ म्हिते थें अथें दयेका तःगु मखु, उकिइ दार्शनिकतापूर्ण रहस्यं 
जाःगु अर्थ सुलाच्व्रंगु दयाच्वनी । अथे जूग॒लिं स्वाभिमानी मनूत थःगु गौरवपूर्ण 
संस्कृतिया रक्षा यायेत मालावन धाःसा थःगु ज्यान तक पायेत लिचिलि मखु, 
नये हे मखंसा नं थःगु संस्कृति त्वःति मखु । 

झीगु नेपा: गालय नं द्यः हनेगु खय्‌ थःगु हे रीति व परम्परा दु । 
थुकी तच्वकं सीकेबहगु रहस्यं जायाच्चंगु खंत भतिचा वालास्वयेवं हे खनेदया 
व: । थौतक विश्वया मिखाय्‌ नेपा: देया गौरव च्वन्ह्यानाच्चंगु थ्व हे थःगु 
तालगु संस्कृतिं यानाः खः, थ्व हे संस्कृतिं यानाः सुंलिसे ज्वःमलाःगु अस्तित्व 
दयाच्चन । आ: थन नेपाःमिपिसं हनातःपिं द्यःतय्‌ वारय्‌ साँस्कृतिक मिखां 
स्वया: चर्चा याये । 


नेपाः तान्त्रिक घः व तान्त्रिक पूजा १ 


नेपा: गालय्‌ पौराणिक द्यःतय्‌ सिक तान्त्रिक चःतय यक्व महत्व 
खनेदु । खजा महाद्यः, नारांद्यः आदि पौराणिक द्यःतयत पूजा हे मयाःगु ला 
मखु, एकादशी कुन्हु अबसं च्वना: पशुपति दर्शन यायेगु चलन दथें नारानद्यःया 
मन्दिरय्‌ वनाः द्यः पुज्यानाच्चंपिं नं यक्व दु । अथे जूसां नेपाःमितय्‌ जीवनय्‌ 
तान्त्रिक द्यःत गुलि सत्ती उलि नारानद्यः महाद्यः मज्‌ । आगंद्यः, दिग्द्यः, 
थुज्चःपिं तान्त्रिक द्यःतय्‌ पूजा यायेगु अनिवार्य हे जुयाच्वंगु दु । धायेमाल 
धाःसा थनया तत:धंगु नखः चखः फुक्क तान्त्रिक द्यःतय्‌ जात्रा वा पूजा लिसे 
स्वानाच्वंगु दु । तान्त्रिक द्यःतयगु पूजाया प्रसाद कयाः तिनि भ्वय्‌ नयाः नखः 
हनेगु जूगुलिं तान्त्रिक द्यःतय पूजा मयासे हे मगा: । भीसं खना च्वनागु दु 
पाहांचहेबलय्‌ कंग, न्यतमरु, लुंमरि आदि अजिमां चः:तयत बलि बिया: 
पुज्यानाः थःथःगु लागा-लागाय्‌ च्वंपिं मनूतयसं प्रसाद कयाः नखः हनाच्वनी, 
अथे हे ययाः, मोहनीबलय्‌ नं त्वाः-त्वालय्‌ च्वंपिं द्यःतय्‌त पुज्याना: अलय्‌ 
छेँ-छें नं तान्त्रिक द्यःत स्थापना याना: बलि बिया: वा सम्हय्‌ जक छाया:सां 
विशेष पूजा याइ, अलय्‌ उकिया हे प्रसाद कया: न्स्यइपुक्क भ्वय्‌ नया: नखः 
हनी । दिगु पूजा नं थन च्वंपिं मनूतय्‌ मयासे मगा: । न्हूम्ह भौमचा व न्हपिं 
मचातयत दिगु द्यःया थाय दुत्यंके माः । अथेजूगुलिं तान्त्रिक द्यः पुज्यायेगु 
अनिवार्य जुयाच्चंगु दु । महाद्यः, नारानद्यःया पूजा अनिवार्य मजूसे इच्छाधीन 
जुयाच्चन । 

राजनीतिया मिखां स्वयेबलय्‌ नं नेपा: दयात तान्त्रिकद्यः कुमारीया 
राज्य धाइ । यँलागा चौथी (आश्विन कृष्ण चतुर्थी) कुन्हु श्री ५ महाराजाधिराजं 
बसन्तपुरय्‌ च्वंम्ह म्वाः्यः कुमारीद्यःया ल्हातं तिका कायेमाःगु चलन छचला: 
हे वयाच्वंग दु । छुं द॑ न्स्यः (महालेखापरीक्षण कार्यालय दये न्ह्यः) फुक्क 
सरकारी कार्यालयया ल्या: स्वइगु “कुमारी चोक” धयागु कार्यालय दुगु खः । 
थुकि नं सी दु, थन कुमारीद्यःया नामं शासन जुयाच्चंगु.खः । थथे हे झिनिदँय्‌ 
छक्व: तान्त्रिक द्य: भद्रकालीया ख्वाःपाः पुयाः द्यः जुयाच्चंम्ह मनूया ल्हातं 
मखनय्‌ सिंह दुवातय्‌, अथे हे झिनिदय्‌ छक्व: पचलिभेलः द्यःया ख्वाःपा पुयाः 
द्यः जुयाच्चंम्ह मनूया ल्हातं भुतिसल॑य्‌ जुजं खड्ग हिला कयाः सिद्धि कायेमाः । 
बंशाबलीइ च्चयात:कथं लिच्छवि जुजु गुणकामदेवं तान्त्रिक द्यः महालक्ष्मीं 

म्हगसय आज्ञा जूकथं खडग आकारय च्याम्ह अजिमा द्यःपिं स्थापना याना: 
यँ दे? दयेकूगु खः । व हे अजिमा द्यःत व आजु द्यःयात देया रक्षा याकेया 
लागि स्थापना याना: तःगुलिं नेपाःमिपिसं विशेष श्रद्धा तयाः इमित पुज्याना 
च्वन । नेपाः गालय्‌ गुलि नं सीगुथि त दु, उकिइ नं गुथियारतय्‌ पालंपा: 
याना: दँयूदसं उज्वःपिं तान्त्रिक द्यःत हे विधिपूर्वक पुज्याना: फुक्क मुना: 
उकिया प्रसाद कया: सीका:भु यानाः गुथि हना च्वनी। थथे नेपाःमितय्‌ 
जीवनलिसे फायेमफइकथं स्वाप दयाच्वंपिं जगलिं थन तान्त्रिक द्यःतय्‌ 
तःधंगु महत्व दुगु खः । थ्व नेपा: देयागु हे विशेषता खः । पशुपतिइ महास्नान 
कन्हु नं पशुपति महाद्यःयात जा थुया: सात्विक भोग छाया: पुज्यायेग 
नापनापं उकिया हे छगू अंगया रूपय्‌ दक्षिणपाखे च्वंम्ह भैल: द्यः (कीर्तिमुख 
भैरव) यात म्ये व दुगु स्याना: हे पुज्यायेमा: । थ्व फुक्क खं सीदु, नेपाःगालय्‌ 
तान्त्रिक द्यःपिनि प्रधानता दु । आः थ्व तान्त्रिक द्यःतयबारे छक्वः अध्ययन 
यामा स्वया: छुं भति सीके फुगु खंत थन न्ह्यब्वयेगु ज्या याये । 

दकव सिबे न्हापां थमिगु नांयाबारे विचा: याना स्वयेबलय्‌ छु खनेदु 
धाःसा थुमित शास्त्रीय नां मतसे गुलिसितं थाययात कया: गुलिसितं यःया 
प्रकृतियात कया: नेपालभाषां हे नां छुनाःतःगु दु । पासिक्व अजिमा, फिब्व 
अजिमा पिनिमु नां थाय्‌ यात कया: छुनात:गु दु धाःसा थ्वं हायेकीम्ह चयः 
जूगुलिं हाथुद्यः, देगः या गालय्‌ म्येछयाँया क्वँय्‌ तँतँ यानाः तयेमाःगु चलन 
दुम्ह जूगुलं व द्यःयात न्यतमरु अजिमा धकाः दःया प्रकृतियात कया: नां 
छुनातःमु खनेद्‌ । गुम्हसियां धाःसा नामकरण लिसे किम्बदन्ती नं 
ल्वाकज्यानाच्चंगु दु । लुमरि अजिमा, लुति अजिमा, लुचुमरु अजिमातय्‌ 
नामय्‌ चलयजुया च्चंगु किम्बदन्तीत लुलिसे हे सम्बन्धित जयाच्वंग दु । अथे 
हे ने अजिमा, मरुगनेद्य: तयेगु नामय्‌ उज्चःगु हे किम्बदन्तीत दु । कंग, 
कुलांयूमरु, असंमरु, म्हयपि, फुसिं, पोर्पा, तखती आदि येया नांजाःपिं तान्त्रिक 
अजिमाद्यः पिनिगु नांया धाःसा अर्थ हे सिइके मफये धुंकल । थथे शास्त्रीय 
द्यःतय्‌ नांलिसे छुं सम्बन्ध मदयेक थःगु हे पहल नां छुना: द्यःत स्थापना 
यानाः पुज्याना तयेगु नेपाःमितयगु विशेषता हे धायेमाः । आः थथे नां छाय्‌ 

नेपाःया तान्त्रिक दः व तान्त्रिक पूठा ३ 


छुगु ले धायवलय्‌ थुक्तिइ छु रहस्य दुगु खँ अवश्य तायेकमा:, अलय्‌ अनुसन्धान 
यानाः सीकेगु कुतः नं यायमा: । 

थथे शास्त्रय्‌ मदुगु नां छुइगुया छगू अभिप्राय ला पिनेयापिं मनूतयूत 
सिइके मबिसे गोप्य तयातयेगु खः । दे रक्षा याकेत स्थापना यानातःपिं 
जूगुलिं थन च्वंपिं नेपा:मितयसं सिबे मेपिंसं म्हसिके मफयेकेत थथे नां 
छुनात:गु खः । थुकथं द्यःयात म्हसिके मफुत धायेवं शत्रुतसें द्यःयात थःपाखे 
पुइका कया: दे ल्हातय्‌ लाके फइमखु । वंशावली स्वयेबलय द्यःयात बसय्‌ 
कया: थःगु ज्या सिद्ध याना वंगु यक्व किम्बदन्तीत खने दु । स्वगया रक्षा 
यानाच्वम्ह तलेजु द्यःयात लंकाया . जज रावणया काय मेघनादं न्हिं न्हिं 
नरबलि बीगु पाःफया: द्यःयात थःपाख पुइका काल, अलय उकिया हे शक्ति 
इन्द्रयात त्याका: इन्द्रजित धकाः नां जाहेर जुल, अथे हे नेपा:या धर्मागत देव 
जुजुया पालय विक्रमादित्य वयाः वञ्जयोगिनीया कराइलय्‌ दायेकात:गु चिकनय्‌ 
ह्वाला ह्वाला नंस्वाःगु मसला ह्मय्‌ बुयाः थःगु म्ह चिकनय्‌ पाख यात, - 
अलय्‌ योगिनी गणपिन्त साक्क मांस भोजन याके धुंका पारसमणि ल्हातय्‌ 
लाका: जुजु धर्मागत देवयात हिस्स जुइका बिल | उकिया हे चिं धका: 
थौंतक नं अन तःग्वःगु कराइ भ्वपुइका तःगु भीसं सक्वय्‌ स्वयेफु । उकि . 
भीसं धायेफु, शत्रुतपाखेँ देयात रक्षा याकेया लागि हे थनच्बंपिं द्यःतय्‌त 
गोप्य तयेगु क्रमय थथे थःगु पहल नां छुनात:गु खः । 

मेगु खँ थन छु दु धाःसा थथे द्य:तयूत छुनात:गु अजुगति चायापुगु 
नामय्‌ तान्त्रिकता नं दु । थ्व कूटभाषां नां छुना तःगु खनेदु | गथे देगःया 
त्वनासिंड तयात:गु अश्लील मूर्तिया अर्थ मलः जुइ मफयेकेगु धका: प्रचारय्‌ 
धया तःसां दुने गोप्य रूपं बीज मन्त्रया चिं याना: तःगु खः धकाः तन्त्रशास्त्रया 
विद्वानतय्‌सं धयाच्वंगु दु, अथे हे थ्व नामय्‌ नं उज्वःगु हे तान्त्रिक मिखां 
स्वत धाःसा उज्वःगु हे रहस्य खने दइ धयागु खं पत्या: यायेबह जू । 
उदाहरणया लागी लँमरि अजिमाया नांयात कयाः स्वयेफु । भद्रकाली 
अजिमायात लुंया मधि बिइ धका: ह्ययेका तन्त्रशास्त्रय्‌ निपुण जुयाच्वंम्ह 
सबल बहा:या शाश्वत वज्राचार्य हःगु धकाः बंशांवलीइ च्वयातःगु दु । थन 
बिचा: यायेमाःगु खं छु धाःसा लया मधि बिइ धायेवं अजिमाद्य: छाय प्रसन्न 

जया: वल जइ ? लया मधि नये जिउग नं मखु वा तिसा याना: तिये जिउगु 
नं मखु । वरु लया तिसा विइ वा लया देग: हे दना विइ धाःसा द्य: लयूताइगु 
स्वभाविक ज्‌ । उकी थ्व स्पष्ट ज्‌, लुँया मधि विइ धाःगु धात्थें लँयाग्‌ मधि 
दयेका: छायेगु धाःगु अवश्य हे मखु, विशेष महत्त्वपूर्ण जुयांच्वंगु गुप्तपूजा 
यानातये धाःगु खः । थथे विचा: यानाः स्वयावन धाःसा मेमेपिं तान्त्रिकद्यःतय्‌गु 
नामय्‌ नं थथे हे तान्त्रिक अर्थ दइ । उकि दन्त्यकथा थुज्वःगु किंवदन्तितयूत 
असत्य धकाः ध्याकुने वान्छ्वयेगु स्वयाः थुकी छु रहस्य दु धकाः दुवालाः 
स्वयेगु हे वांलाःगु ज्या जुड । 

थौंकन्हय्‌ उज्वःपिं द्यःतयत शास्त्रीय नांलिसे पायछि जुइकथं नां 
दयेकाः छुइगु याना हःगु खने दु । न्यतमरु अजिमायात नरदेवी, कलांय्‌मरु 
अजिमायात रक्तकाली, पालाःद्ःयात संकटा, असंमरु अजिमायात अन्नपूर्णा, 
अलय्‌ मरुगनेद्यःयात काठमाडौं गणेश, अथे हे वंगलय्‌ च्वंम्ह आजद्यःयात 
आकाश भैरव आदि नां छुना: पुलांग नांयात म्हया छवयेग ज्या जयाच्वंग 
दु । धात्थें हे थुकियानाः पुलांगु नां त बुल॒हूँ बुलुहं तनावनीगु अवस्था खने 
दयावये नं धुंकल । गुलि द्यःतय्‌ पुलांगु नां 'झीसं मसी नं धंकल । अथे जूगुलि 
भीसं थथे न्हूग॒ नां छुना: नेपालभाषां छुनातःगु पुलांगु नां न्हंका छवयेगु कतः 
गुब्लें हे याये मजिउ । सुना नं यात धाःसा 'फीगु संस्कृतियात आक्रमण याःगु 
थुइकाः थुकियात पना: तान्त्रिकतां जाःगु पलांगु नांयात म्वाकातयेगु हे कृत 
याना च्वनेमाः । 

थ्व ख छगू नं भीसं चायेका च्वनागु दु कि उज्वःपिं तान्त्रिक 
द्यःपिनि आपासिया मूर्ति नं मदु । ल्वहँ ग्वाराचा जक तयाः तःगुलिं द्यःया रूप 
ध्यान छुं हे सिइमदु । थ्व नं गोप्य तयेगु थःगु हे पहःगु कला खः । हानं गुलि 
द्यःतय्‌ मूर्ति दयाःनं मुख्य दयः मूर्ति मजूसे मूर्तिइ दुने च्वंगु कलश जुयाच्वंगु 
दु । गथेकि बुंगद्यः, पालाःद्यःतय्‌ मूर्ति क्यने त जक खः, धात्थेयाम्ह द्यःला 
मूतिइ दुने तयातःगु कलश खः। अथे हे हाथुद्यया ख्वाःपाः नं क्यनेत जक 
खः, धात्थेंयाम्ह द्यः वया लिउने च्वंगु त्यप खः । थथे द्यःया मूर्ति मदुगु ख॑य्‌ 
नं तस्सक सीके बहगु दार्शनिका दु । 

नेपाःगालय्‌ आपा: यानाः तान्त्रिक द्यःत काल्पनिक रूप दुपिं मखुसे 

मन्‌ हे अथवा मनूतयगु जीवनय्‌ छचलात:गु वस्तु हे जयाच्वंगु दु । गुलिखे 
पुरुसार्थी मनूत द्य: जयावंगु खं न्यने दु । मखंत्वा:याम्ह छम्ह राजोपाध्यांय 
(द्यः बाज्या)या म्ह्याय्‌ आकाशय्‌ व्वयावनाः बिज्यास: द्य: जुयावंग खं न्यंकभनं 
प्रसिद्ध जयाच्वंग द । लृति, लुमरि, व कंग अजिमापि न्हापा तताकेहें धका 
धाइगु किंबदन्तीं नं इपिं'न्हापा मनूहे खः धयागु सिद्ध या: । पचलि भेलःद्यवं 
कला: तयातःम्ह मिसा लिपा नैअजिमा जुयावंगु खं नं पुलांपिं मनतसें 
कनाच्वंग दु । किराती जजु यलम्बर आजुद्य: जयावंगु खँ वंगलय च्वॅम्ह 
आजुद्यवं क्यनाहे च्वंगु दु. । अथे हे जामन: गुभाज्‌ व गुरुमां सिद्ध जया वंग 
चिं धकाः कुमारी चयः छँया न्ह्यःने लँय्‌ बंया तःलय लानाच्वंगु-सकसिनं खना 
हे च्वंगु दु । अथेहे मिखा ब्वयेका: स्वयावन धाःसा आपालं तान्त्रिक द्यःत 
न्हापा मन्‌ जया च्वंगु खँ यक्व हे लुया वइ । आः थींकन्हय्‌ नं यंयाःबलय्‌ 
खतय्‌ तयाः सालाहइपिं गनेद्यः, भैलःच्च व कमारी द्यः मनूहे खःनि । अनं 
ख्वापाः पुयाः इलय्‌ ब्यलय्‌ दयः जया: पिहाँ वयाः पूजा फइपिं अजिमाद्यः व 
आजुद्यः त नं मन्‌ हे ख: । मोहनीबलय्‌ स्वां क्वकाइकुन्ह (चालं कन्ह) खड्ग 
ज्वना: जिगिजिगि खाखां मन्‌ हे पायाःद्यः जुयाः पिहाँ वगु नं भीसं द॑यूदसं 
स्वया हे च्वनागु खः | अथे हे म्हपुजा कन्ह थःत दः भाःपियाः पुज्याना 
च्वनागु खं नं मनू हे यः खः धयागु खं ब्यनाच्चंगु दु । 

अनंलि वस्तुयात द्यः भाःपिया त:गु नं यक्व दु। य॑याःबलय्‌ थ्वं 
तयातःगु त्यपयात हाथृद्यः धकाः थायथासय्‌ खः दयेका तयातःगु भीसं 
स्वयेफु । यंयाः पुन्हिकुन्ह दलूचा च्याकाः उकियात द्यः भाःपिग्रा पुज्याइ । 
मोंहनीबलय्‌ खड्गयात आगं द्यः भाःपिया चःछेँ पत्तिक व मनूतय्‌ छे छे व 
आगमय्‌ नापं पुज्याइ । योमधिपुन्हिकुन्ह नं अन्नयात द्य: भाःपियाः क्‌ पुज्याइ । 
अथे हे तान्त्रिकमतं पुज्याइबलय्‌ नं सम्हय्‌ थापिं धाल्चा स्वनाः द्य: धकाः 
पुज्याइ । थुकि छु सीदत धाःसा नेपाःभितय्‌ मन्‌ हे द्यः जुइगु या नापनापं 
थःत जीवन हनेत माःगु वस्तुयात नं द्यः भापिइगु तःसक' बांलाःगु, सीके 
बहगु व दार्शनिकतां जाःगु चलन खः । 

मेगु छग ल्वःमंके /मजिउग खँ छता छु दु धाःसा देशय्‌ रक्षा याइम्ह 
धकाः उलि महत्त्व बिया: स्थापना यानातःपिं गुलिखे द्यःतय्‌ देगः तकं मयदेकाः 

देशं पिने अथें वान्छुवयातःपिं थें यानातःगु दु, थ्व नं द्यः तयके शत्रुतय्‌ मिखा 
मलाका: गोप्य यायेगु छगू तरीका हे धायेमा: । 
थ्व च्वय्‌ यानागु विवेचनां छगू तच्वक महत्त्वं जायाच्वंगु खयात 
उला क्यं । व छु धाःसा नारानद्य:-थुज्व:म्ह पौराणिक द्यःया पृजाभक्ति यायेगु 
धयागु थः असमर्थ जया: बिध्नबाधालिसे ल्वाये मफयाः द्यःया शरणय्‌ वनेग 
खः । उकिं भक्तजत्ततयगु प्रार्थनाय्‌ च: स्वयं अनेगु रूपय्‌ अवतार कया: रक्षा 
या: वयेमाः । भक्तजनत ल्हाः पेपुंका सुंक च्वनाच्वनी | पुराणय्‌ उल्लेख 
यानातःकथं नारानच्चःया भिगु अवतारं नं थ्व हे खं क्यं । तर नेपा:गालयच्वंपिं 
तान्त्रिक द्यःतय्‌ पूजा यायेगुया सिद्धान्त शरणवाद मजुसे संघर्षवाद खः । 
द्यःयात पजा यायेगु शक्तिप्राप्तिया लागि खः । अलय व हे शक्तिया लिध॑साय्‌ 
जीवमय्‌ वइग पंगःत लिसे संघर्ष यायेत भी न्ह्यचिलेमा: । थकिया दसिया 
रूपय मोहनीया पायाःयात कायेफु । मोहनी ज्वःछि आगमय्‌ दने तान्त्रिक 
विधिं पुज्यानाः शक्ति प्राप्त यायेधुंकाः दुष्टतयृत नाश यायेत जिगिजिगि 
खाखां पाया: धकाः पुजारित हे खडग ज्वना: पिहाँ वइ । थथे हे गुलिखे 
तान्त्रिक ममूतसें थःगु तन्त्रशक्तिं अने अनेगु पुरुषार्थ बयनाः थः हे तुं द्यःज॒या: 
बंगु दु । उलिजक मखु, थःगु शक्ति द्यःतय्‌त नापं वशय्‌ तयावंगु यक्व न्थने 
दु । शाश्‍वत बज्राचार्य आकाशय्‌ ब्वया वया च्वंम्ह महांकाःद्य:यात मंन्त्रशक्तिं 
चिना: तिंख्यसिथय्‌ स्थापना यानातःगु भीसं न्यना तयागु हे खः । भूमिइ 
दुसुना: विसिउं बने त्यंम्ह भैलःद्यःया छ्या ध्यनाः ख्वपय्‌ स्थापना यानाःतम्ह 
छ्यॉजकम्ह भैल द्यःयात दंयूदसँ ख्वपदेया जात्राबलय्‌ स्वया हे च्वनागु ख: । 
अथे हे बन्धुदत्त आचार्य तन्त्र साधना यानाः बुंगद्यःयात भम्बःया रूपय्‌ साला: 
कलशय्‌ दुमे कना: नेपाः हःगु खँ झीके ल्व: ममंनि । कगया रूपकयाः ब्वया 
च्वंम्ह सक्वया बज्रयोगिनीयात अग्निधर बज्राचार्य मन्त्रशक्ति साला: स्थापना 
याःग॒ खं नं न्यना हे तयागु खः । थ्व फुक्क खंतयूसं नेपा: गा:या धार्मिक 
पूजाया सिद्धान्त शरणवाद मखु धयागु तप्यंक हे क्यनाच्चंगु दु । उकिला 
मेमेग॒ देशय द्यःतय्‌ पूजा यायेगु खं धार्मिक जूगुलिं राजनीतिपाखें तापावक 
तयातःगु दु । फभीथाय्‌ नेपालय धाःसा राजनीतिं धर्मलिसे ह स्वापु तयाच्वंगु 
दु । झीगु देया जुजुं झिंनिद॑य्‌ छम्व: लुमरि अजिमापाखें, अलय्‌ छक्व: पचली 

भैलःद्य' पाखें खडगसिद्धि कायमा:गु खं नेपालय राजनीति व धार्मिकताया 
दथुइ सत्तीग स्वापु दु धयागु स्पष्ट या: । जुजुं नापं देशय्‌ च्वंपिं जनताया 
रक्षा यायेत व हे तान्त्रिक द्यःतय्‌ पाखें शक्ति कायेमा:गु खँ धात्थें हे रहस्यं 
जा:गु व लुमंके वहगु खः । 

थुपिं फुक्क खँतयसं नेपाःगालय द्य:तय्‌गु पूजाया भूमिका चीधं 
मजूसे तःधंगु महत्वं जायाच्चंगु दु धकाः क्यं । उकि थुकियात सित्तिकं बंग, 
अन्धविश्वास व वान्छूवयेमाःगु धकाः थुइकेगु भीगु तःधंगु द्रं जुइ, वया नापं 
नेपा: देया थःगु हे पह:गु अस्तित्व दयाच्वंगु खंय्‌ नं पा वायेगु जुइ । - 


तिबः सफूत ” 

भाषा बंशावली भाग १ 

कामकला रहस्य- रथी धनशम्शेर ज.ब.रा. 
ल॑मधि अजिमाया बंशावली-वद्रीरत्न वजांचार्य . 
भाषा वंशावली भाग २ 

भीगु संस्कृतिइ सम्हयया महत्व ^ 


नेपा: देशय नेवाःत आदिकालंनिसें हे बौद्धिक विकास याना: वयाच्वापं 
जाति खः । नेवाःतय्‌ थःगु हे पहलं जाःगु सभ्यता दु, गुगुया थौंतक अन्तर्राष्ट्रिय 
ख्यलय्‌ नापं विशेषता दया च्वंगु द्‌ । थ्व हे संस्कृति थौं सम्पूर्ण नेपाःमितय्‌ग 
न्हाय विश्वया न्ह्यन च्वनाच्वंगु दु । धायेमाल धाःसा थ्व नेवाःतयगु संस्कृतियात 
छख तया: स्वत धाःसा उलि थःगु पहल जाःगु संस्कृति मेम्‌ लुइमखु । थथ 
विशेषतां जाःगु भीगु संस्कृतिमध्ये सम्हय्‌ थना: च्यःयात छायेगु अलय्‌ सम्हय्‌ 
नयेगु झीग तःधंगु छगू संस्कृति खः । थन थ्वह सम्हय्‌या महत्वबारे चर्चा 
याये । 

सम्हय्‌ चःयात मछाःपिं सम्हय्‌ मनःपिं सुं नेवाःत दइमखु । 
आदिकालंनिसें द्य: पुज्याना: सम्हय्‌ छायेगु अलय्‌ नयेगु याना वयाच्चंगु खः । 
आजुद्यः, अजिमाद्यः, आगंद्यःयात पुज्यायत सम्हय्‌ मदयेक हे मगाः । गनेद्यः 
जक पुज्याःसा नं सम्हय्‌ छायेमाः । महाद्यः पुज्यायगु खःसा नं लुकमाः द्यःयात 
सम्हय्‌ तयाः हे पुज्याना च्चंगु दु । नखःचखः, मचाबू ब्यंकेगु, मचा बुरहा 
बुर्‍्हीजंक्व, जन्मन्हिं, कयूतापुजा, इहिपा: आदि ज्याखँय नं सम्हय्‌ मदयेक हे 
मगा: । सुं मनूत सीसा घःसु याइकुन्ह सम्हय्‌ बिया हे व्यंकेमाः । सीगुथिइ नं 
म्ह सम्हय्‌ नयेगु धकाः म्ह म्ह वजि, स्यावजि तयाः सम्हय्‌ नयेमाः । छबयलाभू 
धकाः पुचः पुचः छुवयला तया: सम्हय्‌ नयाः छूवयूलाभू यायेमाः । दिग्‌ पूजाय्‌ 
नं छुवयलाभू यायेमाः । येयाःबलय्‌ ला झन्‌ सम्हयूयात हे अप्वः महत्त्व बिया 
तःगु दु । येयाः पुन्हिखून्ह सम्हय्‌ बिया: सम्हय्‌ नयेगु यानाः हे नखः न्यायेके 
मायेकाः तःगु दु । तःधं, चिधं छुं च्यूता मतसे मनूत मुना: छे छें वना: “ला 
छक्‌ वयेक सम्हय्‌ वजि” धकाः हाला: सम्हय्‌ बाजि फ्वना: नयाः ध्व नखः 
न्स्यइपुक्क हना वयाच्वंगु दु । येया: पुन्हिया नखःयात “स्यावजि नखः” नं 
धा: । न्हापा ला जुजुपिसं नं लायक॒लि सम्हय्‌ इना: हाथु हायेकाः य॑याःया 

नख: भः भः धायेकाच्वंगु खः। कोथाय्‌ लायकलि च्वंम्ह हाथुद्यः जुजु 
जयप्रताप मल्लजं स्वना: दँयदसं यागु पुजाया लागि आपलं आयस्ता तया: 
थःगु कीर्तिया लागि सरकारी गुथि नापं तया थकूगु दु । थौंकन्हय्‌ गुथि 
संस्थानं थ्व ज्याया भाला कया च्वंगु दु । सम्हय्‌ कया: नयेमाः, हाथ हाय्‌मा:, 
प्वाः स्याःगु ल्वय्‌ लाइ धयागु मनूतय्‌ आत्मविश्वास दु । उकि द्यःयाके 
सदभावना तया: सम्हय्‌ कयाः नयाः हाथु हाः जुइपिं आः नं उत्तिक हे दु । 

आगमय पूजा यायेमाःपिनि न्हिं न्हि सम्हय्‌ थनाः हे पुज्यायेमाः । 
थथे सम्हय्‌ द्यःयात छाय्‌ छायेमाःगु खः थुकिया अर्थ छु खः, भी आपाःसिनं 
मसियाः मथृया च्वंगु दु । न्यनेगु बखतय्‌ नं कनिपिं मदु । कनेफुपिं नं मदये 
धुंकल धाःसा नं जिल । गुलिसिनं ला धाये मजिउ धका: कनी नं मखु, 
वास्तवय्‌ थथे अप्वः नुग: चीधंकाच्चने नं मजिउ । छुं ख॑ कना: मखुथें जुड्गु 
खःसाला थुज्वःगु खं त कने नं मजिउ, मसीका हे तयेमा: । कने जिउगु खं 
त कना: सीके बिया तयेमाः । छायक्षाःसा गुलि नं भीगु पुला पुलांगु खँ त 
तना हे वने धुंकल । थथे जुयाच्वन धाःसा भी आज्जुपिसं दुःख सिया: तया 
थकूगु खँ त अथें न्हना वना: आज्जुपिनिगु नां तनाहे वनी । थ्वे विचा: 
यायेमाःगु दु । 

द्यःयात सम्हय्‌ छायेगुली तान्त्रिकता दु । तान्त्रिक पूजाय्‌ सम्हय्‌ 
छाये हे माः, मछासे मजिउ । सम्हयया विधिं पूजा याना: मनूतयसं तान्त्रिक 
शक्ति व सिद्धि प्राप्त यानाच्वंगु दु । उकि कीथाय्‌ तान्त्रिक शक्ति व सिद्धि 
दुपिं मनूत यक्व हे दु । छम्हथें छम्ह ताम्त्रिकताय्‌ उत्तिक जा: । न्हापा न्हापा 
व हे तन्त्रमन्त्र भयबिना: कीगु दे यक्व च्वन्ह्यानाच्वंगु नं खः | थौंतक्क नं 
धःस्वाना च्वंग प॒लांपिनिग शांतिपः आगछें, लायकलि हनुमान्‌ द्यःया च्वसं 
मल्लजुजु पिनिगु स्वतपौया आगछें, त्वाःत्वा: पत्तिकं धयाथें दुगु आगंछेँत, 
देगः देगःया त्वनासिंइ गुप्त आखलं च्वयातःगु तन्त्रमन्त्रया पूजाविधि, भीके 
दुगु पुलांपुलांगु तन्त्रमन्त्रया सफूत, अलय्‌ आ:तक नं मन्त्रसाधन याना: 
चःतयत पुज्यानाच्वंगु खंत थ्व खया दसु खः । 

थन न्ह्याग्गु ज्या खं नं तन्त्रमन्त्र हे यायेमा:, यानाच्वंगु नं दु । 
कलिगत ३८२५ द॑स जुजु गुणकामदेवं कान्तिपुर नां छुना: न्हुगु दे छयःवलयूनं 

तान्त्रिकमतं अजिमाद्यःया खड्ग आकार वयेकाः अजिमा द्यःत स्वनाः दे 
छयात * थन गुलिनं अजिमाद्य:त दु तन्त्र साधना यानाः हे स्वना तःगु खः । 
उकि उज्वःपिं तान्त्रिक चःतयत तान्त्रिक मतं हे पुज्याये मायेका तःगु दु, 
सिउपिसं याना नं च्वन तिनि । थथे भी नये, त्वने, पुनेगु तकनं तन्त्रविधिखतं 
हे जुयाच्चंगु दु । उकि थन तन्त्रया आपा: महत्त्व दु । 

तन्क्रम पूजाय्‌ जीवबलि भोग बिइमाः । तान्त्रिक शक्ति व सिद्धिया 
लागि तान्त्रिकतक्सं नर्बलि तक नं बियावंग खंत न्यने मदुग॒ मखु । थथे 
खःसा नं न्हापा मनूतयूसं जीव स्याना: बलि भोग बिइगु पाप ख: धका: योनिं 
जन्म काःपि जीवत स्याना बलि भोग बिइगु मयाः, मन्त्र साधन यानाः सम्हय्‌ 
नं अयोनिज जीव सृष्टि यानाः जक बलि भोग चिया: अहिंसा महाबलि पूजा 
यायेगु यानाच्चंगु खः । लिपा अयोनिज जीव सृष्टि याये मफुपिसं नं जीव 
बलिया रूपय्‌ हे सम्हय्‌ थना: छायेगु यानाच्वन । उकि तान्त्रिक विधिया 
सम्हय्‌ जीवबलिया प्रतीक खः । जीववलि बिया यायेगु पूजाय्‌ जीवया पल्सा 
सम्हय्‌ छायाः द्यःतयत संतुस्त याये फुगु झीग थःगु पहःगु तान्त्रिकताया 
विशेषता खः । 

तान्त्रिक मतया सम्हय्‌ पञ्चतत्वथा प्रतीक खः । तान्त्रिक मतया 
सम्हय्‌ ज्वलं स्याबजी (बजिनापं) हाकमुस्या, पालु, छूवयूला व अयला: न्याता 
जक खः । स्याबजिइ (बजि) आकाशतत्व, हाकुमुस्याय्‌ वायृतत्व, पालुइ 
जलतत्व, छूवयूलाय्‌ पृथ्वीतत्व अलय्‌ अयूलाखय्‌ तेजतत्वया गुण दु । 
तान्त्रिकतय्‌सं थ्व हे भावं सम्हय्‌ थनेत स्याबजि (न्हापा सम्हयूलय्‌ बजि तये 
म्वाः), हाकमुस्या, पालु, छवयला (न्हापा छवयलाया पल्सा संन्या तइगु खः) 
तयाः सम्हय्‌ तये धुंकाः उकिइ अयलाः लुइ, कि मखुसा सम्हय्‌ छाये धुंकाः 
चःयात अयूला लुइ । पञ्चतत्वया प्रतीक जूगुलिं सम्हय्‌ थनेत ज्वलं न्याता 
हे तयेमाःगु खः । उकिइ छुं छता जक मदयेक सम्हय्‌ छाये मजिउ, उगुकथं 
सम्हय्‌ छायेगुया अर्थ नं मदु । सम्हय्‌ थनेत ओः, न्या ख्येँ नं मा: धकाः तयाः 
सम्हय्‌ तइपिं नं दु । थथे तयाः सम्हय्‌ छायेमाःगु पूजा त.नं दु । द्यःयात ख्यें 
सगं बिया: पुज्यायेमाःगु पूजायूजक सम्हयूनापं ओः, न्या, ख्ये तइगु खः, 


* “खङ्ग सरक्षाया प्रतीक” च्वयुइ स्वयादिसं । 

मेबलय तयेम्बा: । नख:चख: बलय्‌ छें ज्वरय जया च्बंगुलिं सम्हयलय ओः, 
भुति नं तइग॒ अलय्‌ गुथि न्याइवलय्‌ चतांमरि छुइमाःमुलिं चतांमरि नं तयेगु 
या: । थ्व मेगु हे खँ जुल । थौंकन्हय द्य: द्यःया थासय्‌ सम्हय्‌ व्वइवलय्‌ 
सम्हयलय्‌ आलुवाला तुकवाला नं तःगु खनेदु । थ्व क्यनगुया लागि जक 
खः । मेबलय्‌ सम्हय्‌ ज्वलं न्याताजक हे तया: च्वंगु दु । द्यःया थाय्‌ बलिभाग 
विइगु याना: तयातःपिं जीवत नं पञ्चतन्त्रया जीवात्मा खः । जीवात्मा 
म्वायेत पञ्चतत्व हे माः, छु छता जक तत्त्व मदुसां नं प्राणी त म्वाये 
फइमखु । अथे हे सम्हय्‌ ज्वलया छताजक मदयेक सम्हय्‌ थनेगुया अर्थ 
मद्गु खः । 
| तान्त्रिक विधिं जीववलिया प्रतीक सम्हय्‌ थना: छायेग अप्रत्यक्ष 
जीवबलिभोग बिइगु खः | जीव हे स्याना: बलिभोग विइग्‌ प्रत्यक्ष बलिभोग 
खः । उकि मन्त्रसाधन यानाः जीवया प्रतीक सम्हय्‌ छाःसां नं जीव हे स्याना: 
बलिभोग बिइग भावं खः । तान्त्रिक मतं सम्हय्‌ छायाः जीववलि भोगया 
फल कयाः तन्त्रसिद्धि कयाच्वंपिं न्हाप यक्व हे दु । अहिंसा महाबलि पूजा 
यानावंपिं शान्तिकर आचार्य, बन्धुदत्त आचार्य, गुणाकराचार्य,, गुणदत्ताचायं, 
अभयंकराचार्य आदि नेपाःया महान्‌ तान्त्रिक त खः । न्हापा शान्तिपु : आगे 
गुप्तपूजा याःवनीबलय्‌ द्यःतयूत माःमाःगु जीवत सम्हय्‌ ज्वलंनं सृष्टियानाः 
अयोनिज जीवतयगु बलिभोग बिया: अहिंसाबलि पूजा याइग ऐतिहासिक 
धापु मदुगु मखु । उकि सिउपिसं द्यःयात सम्हय्‌ जीवबलिया प्रतीकय्‌ छाइगु 
यानाच्चनी, मसिउपिसं सम्हय्‌ छायेमाः धकाः भ्वय्‌ ब्व छायेथें यानाः छानाच्वंगु 
दु। 
थौकन्हय्‌ धाःसा जीब हे बलि बिइगु चलन जुयावल । छागबलि, 
मेषबलि, महिषबलि, हंसबलि, कृक्कुटबलि विइगु धकाः पशुपंछी तयगु गःकिया 
म्वाःहि द्यःतयूत म्हुकाः बलि वियाच्वंगु दु । खला थन पशुबलि भोग बिइगु 
चलन शंकराचायं थःगु मत प्रचार यायेगुया लागि सक्वदेशय्‌ बज्जयोगिनी 
द्यःया थाय, गुह्येश्वरी द्यःयाथाय्‌ थथे हे मेमे थासय्‌ नं छयला थकूगु खः । 
ख्वपदेशय जुजु हरिसिंहदेवजुं तलेजु द्यःयात म्ये बलिभोग बिया वंसेलि 
द्यःयाथाय्‌ पशुबलि बिया: पूजा याःसा नं छुं दोष दइमखु धयागु खं यानाः 

लिपा भोगु तान्त्रिक पूजाय नं पशु, पंछी त भोग विइगु यानाह:ग्‌ खः । 
थौंकन्हय्‌ पशुपंछी वलिभोग विउसां नं सम्हयूया थिति तनावंगु मदु । पशुबलि 
विइवलय्‌ नं सम्हय मछासे मगायेका तःगु दु । वलि विइ धुंका व वस्तुया 
गःचाःया ला सम्हयलय्‌ तयाः मूबलि धकाः द्यःयात छाये हे माःगु चलन याना 
तःगु दु । सिउपिसं थथे हे याना वयाच्वंगु दु । द्यःयात वाहां स्याना: सम्हय्‌ 
जक नःसां नं ब्वय्‌ सम्हयया द्यःने वाहांया गःचाःया ला वाला तया: नयेगु 
यानाच्वंगु दु । चवां ख्य जक स्याःसा नं ख्ये छक छक सम्हय्‌ ब्वय्‌ तयेमा: । 
परम्परानिसें थथे तया: सम्हय छायेगु व नयेगु यानाच्वंगु खँ सम्हय्‌ व बलि 
बस्तु छता हे खः धका: क्यं । 

थौंकन्हय्‌ द्यःयात जीव हे बलि भोग विइग चलन जुड़ धुंकग ख:सां 
नं नरबलि बिइग्‌ ला थोंया समाजया कानूनं विउगु खं मखु, उकिसनं योनिं 
जन्मजपिं जीवतयगु हिंसा यायेगु पाप खः धकाः न्हापानिसँ जीव हिंसाया 
पलेसा सम्हय्‌ थना: हे यःतयूत वलिपूजा याना वयाच्चंगु खं बाँलाक्क हे 
खनेद्‌ । अजिमा द्यःतयगु व आगं-आगमय्‌ नित्यपूजा यायेत अलय्‌ तान्त्रिक 
गुप्तपूजाय्‌ नं जीव हे बलि मविउसे सम्हय्‌ जक छायेग यानाच्चंगु दु । 
लायूकलि दुने “दुमाज” द्यःयाथाय्‌ थथे हे यानाच्वंगु झीसं स्वये फु । अथे हे 
न्हापा तलेजु यःया नित्यपूजाय्‌ नं जीव हे वलिभोग विइमा:गुलिं वस्तु मदया 
म्ये बलि बिउगु खं वंशाबलीइ उल्लेख दु | तर थोंकन्हय्‌ थन तलेजु द्यःया 
नित्यपूजाय्‌ न्हिं न्हिं जीववलि वियाच्चंगु मदुसां नं थनयागु न्हापांलिसे यागु 
चलनकथं जीववलि बिइम्वायेक सम्हय्‌ थनाःहे पूजा यायेगु यानातःगु दु । 
पशुबलि बिइगु चलन वये धुंकूगुलिं. तःतःधंगु दिनय्‌ जक जीवबलि बिइगु 
यानाच्वंगु दु । | 

अथे हे द्यःया थाय पात्र ख्वला थनाः पुज्यायेगु नं जीवबलिभोगया 
प्रतीक खः । झीगु तान्त्रिक मतं पात्रख्वला थनेत पञ्चतत्वया प्रतीक सम्हय्‌ 
ज्वलं न्याता तयेमाः, कि मखुसा पञ्चमकारया ख्यँ सगं ज्वलं तयेमा: । 
तत:धंगु ग्रहदशा फायेकेत पात्रख्वला थनाः भैल:च्च:यात तान्त्रिक पूजा यायेगु 
भीगु चलन दु । जनसेवा दुने च्वंम्ह महालक्ष्मी अजिमाद्य:, कालभैलः द्यः 
आदि द्यःतय्‌सं जवगु ल्हातं पात्रख्वला ज्वनाः देपा ल्हातं ज्याना च्चंगु मुद्रा 

प्वःस: कायेत ज्याइग मुद्रा खः । द्य: प्याखनय्‌ द्यःतयसं पात्रख्वला त्वनेत थ्वहे 
म॒द्रा' ज्यानाच्चंगु दु । फी आगमय वा गर्न तान्त्रिक द्यःयाथाय्‌ पूजा सिधयेका: 
सम्हय नयेबलय नं दीक्षा दुपिं मनूतयसं ल्हातय्‌ सम्हय निगःचा व अयला: 
ख्वला ज्वना: थ्व हे मुद्रा ज्याना: माःगु बिधि सिधयेकाः तिनि नयेगु यानाच्वंगु 
दु 

भीग्‌ तान्त्रिक पूजातयूके सम्हययात यःया प्रतीक स्वना: 
सम्हयज्वलंयात हे पूजा यायेमा:गु पूजात नं दु । थ्व पूजा थःथःगु परम्पराकथं 
हे यानाच्वंगु दु । गुलिसिनं अयला: थल व थ्वँथल स्वनाः चछापातय्‌ छूवयूला 
ब्वया: आजुद्यः व अजिमाद्यःया रूपय्‌ पुज्यानाच्चंगु दु । गुलिसिनं सम्हय्‌ 
ज्वलं न्यातायात पञ्चबुद्धया प्रतीक कया: पुज्यानाच्चंगु दु । थापिं स्वनाः 
सम्हय्‌ नाप भृति, पःमाय्‌, ओ, न्या, ख्ये तया: अष्टमातृका द्च:तयगु प्रतीक 
यानाः पुज्यानाच्चंगु नं दु । थ्व फुक्क 'झीग्‌ तन्त्रया बिशेषता खः । तन्त्रशक्ति 
नं अद्‌भुत हे खः । थ्व हे शक्ति तान्त्रिकतयसं चःतयत थ्यंक वशय्‌ तयेफु । 
थुकिया दसिया रूपय्‌ तान्त्रिक शाश्वत बज बज्राचार्य थःगु मन्त्रशक्तिं सालाः 
स्वना थकूम्ह महांका:द्ययात झीसं पुज्याना च्वनागु हे दु । अथे हे यल देया 
बुंगद्यः, ख्वपदेया भेल: द्य, सक्वया बञ्जयोगिनी आदि द्यःत उज्वःपिं तान्त्रिकतयसं 
हे थःगु शक्तिं स्वना थक्ग खः बन्धुदत्त आचार्यं थःगु तन्त्रशक्ति छपु 
स्याबजिया द्व:ःछिम्ह फे, छग: हाकमुस्याया ढ:छिम्ह दुगु, छग: मायया द्रःखिम्ह 
म्ये सृष्टियानाः जुजु यक्षराजयात उपहार बिउगु खं न्यने मदुगु मखु । भीगु 
तन्त्रय्‌ सम्हयया गुलिजक महत्त्व दु धयागु खँ भी पूर्वजपिसं सम्हयंया विधिं 
पूजा याना: अष्टसिद्धि" प्राप्त याना वंगुलिं कयना च्चंग दु । अष्टसिद्धि प्राप्त 
यानावंपिं महान्‌ पुरुष त जामनः गुभाज्‌ व मेमेपिं नेपाःदेया तन्त्रज्ञत खः । 
खय्‌तला थोंकन्हय्‌ मनूतयके न्हापाथें सिद्धि मदये धुंकल, अथेजूसां नं सम्हय्‌ 
थनाः पूजा यानाः चःतय्‌त लयतायेकाः सिद्धि कयाच्वंगु द हे दनि । छायधाःसा 


* थ्व मुद्राया चित्र यों सग” च्वसुइ़ स्वयादिसं । 
न “नेपाया तात्विक दत” च्वयुइ स्वयादिसे ॥ 
* अणिमा महिमा चैव गरिमा लघिमा तथा । प्राप्ति प्राकाम्यमीशित्व 


न वशित्वं चाष्टसिद्वयः ॥ 

सम्हय्‌ थना: द्यःया थाय्‌ वनेगु इलय्‌ भीसं थना यंकागु सम्हय्‌ खना: ल्वः 
मवंकुसे सुं हे च्वने फइमखु । सं मनूया सम्हय्‌ नयाच्वंगु खनिबलय्‌ बास्‌ 
वयाच्वंगुलिं ल्व: वनाः लाका हे नयेमाःथें जुयाच्वनी । गनं सम्हय्‌ इनाच्वन 
धाःसा नं दुनुगलं निसें हे नये मास्ति वयेका: फु मफु याना: सम्हय्‌ कया: 
नयां हे त्वःति । नयेबलंय अति हे सा नं सा: । स्या:बजि, हाकुमुस्या, पालु, 
छवयला, भुति, मायओ,, न्या, ख्ये, अयला: तया: द्यःयाथाय्‌ सम्हय ब्वयेबलय्‌ 
धात्थें द्य: हे प्रकट जुया: क: भः धाःथे च्वना: स्वःलिसे स्वये मगाना स्वया 
है च्वनी । थथे सम्हय्‌ थना: छायेगुली अजुचायापुगु तान्त्रिक शक्ति दुगुलिं 
द्यःत व मनूत नापं लोभय जुया च्वनीगु थ्व पूर्वज पिनिगु पालंनिसें दुगु भीगु 
तान्त्रिक सिद्धि खः । 

थौंकन्हय्‌ न्हापाथें सिद्धि दुपिं मनूत मन्त, अलय्‌ अप्वःयाना पुलां 
पुलांगु तन्त्रया तःतःधंगु ग्रन्यत नं मदये धुंकल । उकि थौकन्हय्‌ तन्त्रया खंत 
प्रत्यक्ष रूपय्‌ क्यने नं मफुत, अलय्‌ मनूतयंसं उकी विश्वास नं मयात । थथे 
धकाः परम्परानिसें इतिहासया रूपय्‌ धया वयाच्वंगु खँ त अप्रमाणित धका: 
अथें वान्छवये मजिउ । थ्व भीगु संस्कृति खः । थ्वयात वान्छवयेगु थःगु 
अस्तित्वयात न्हंकेगु खः । बरु भीसं भीगु संस्कृतित गुगुकथं हनेमाःगु खः, 
थुकिया अर्थ छु खः अलय्‌ तान्त्रिकता छु दु, धयागु खँ सीकाः, थुइकाः प्रचारय्‌ 
हयेगु कृतः बायेमाः । भी नेपाःमितय्‌के थःगु संस्कृति म्वाका तये धयागु 
जागरण दयेकेमाः, अलय्‌ जक भीसं थःगु संस्कृतियात च्वन्ह्याकाः विश्वया 
न्ह्य:ने छ्या ल्ह्वना: न्हाय्‌ त:पुके दइ । 


तिब: सफूत : 

थौंकन्हय्‌ (लय्‌पौ ११-१०७५ यँलापौ २५२) 
मल्लकालीन गं प्याखँ -आशाकाजी बज्राचार्य 

हनुमान्‌ ढोका राजदरबार - गौतमबज बज्राचार्य 
देवमाला वंशाबली 

पूजापद्धति (थ्यासफू) 

बुंगद्यो नेपालय्‌ हःगु खँ - पं. वे. आशाकाजी बज्राचार्य 

ख्यें सगं ^ 

ख्य सगं कायेगु धयागु नेपाःगालय्‌ च्वंपिं नेवाः-तयगु समाजय्‌ दुने 
छयलातःगु छगू साप हे रहस्यं जायाच्वंगु संस्कृति ख: । स्वन्ति वइ, म्हपूजाकुन्ह 
न्हृद॑या न्हापांगु दिन धका: छँय छेँय पत्तिक परिवारत मुना: म्हपुज्याना: 
सर्कासयां म्हतिं म्हतिं ख्यँ सगं काइ । भी बूगु दिन कुन्ह नं जन्मन्हिं याना: 
ख्यँ सगं कयाः हे वयाच्वनागु दु । सुकुन्दा च्याकाः द्यःत पुज्यानाः ह्याउँक 
धोजाकिसिन्हः तिना: ह्याउँगु स्वाँ छुना: थःत पुज्याकाः ख्यँ सगं कायेगु 
थुकिया विशेषता खः । ख्ये सगं कायेधुंकाः सगं काइम्हयूसित ताय्‌, जाकि, 
अभिर, स्वाँ ह्वला: पुज्याये नं माः । थथ पुज्यायेगुया अर्थ जीवनय्‌ वयेफुगु 
अनेगु भय आदिलिसे संघर्ष याना: विजय याये फयेमा: धकाः आसिका यानाः 
वीरपुरुषया रूपय्‌ पुज्यायेगु खः । 

ख्यँ सगं द्यःयात नं विइमा: । थुकी भीगु तःधंगु तान्त्रिकता दु । 
छायधाःसा ख्यँ सगं जीवबलि भोगया प्रतीक खः। थथे जीवबलिभोगया 
प्रतीक याना हे ख्यैँ सगं द्यःयात छायेगु व झीसं नं कायेगु यानावया च्वनागु 
खः । थोंकन्हे मसिया वंगुलिं द्यःयात सम्हय्‌ छायेबलय्‌ ख्ये, न्या, मायओ नं 
तयमा:, धकाः तया: छायेगु याना च्वंपिं नं दु । जीवर्वालभोगया प्रतीकय्‌ ख्ये 
सगं वियाः पुज्यायेबलय्‌ जक सम्हयूनापं ओ, न्या, ख्य नं तयेमाः, मेवलय्‌ 
सम्हय्‌ ज्वलं न्याता जक तयेगु खः । ख्यँ सगंया ज्वलं मतसे अःपुर्कथं 
मायूओया पलेसा मरि, कन्याया पलेसा संन्या, अयूलाःया पलेसा धो, ख्ये 
मना: तयेमाःथाय्‌ ख्य आपा तयेगु यानाच्वंगु नं खनेदु । ख्ये सगंया अर्थ 
मथुया वंगुलिं नं लाः लाः थे याना ह:गु खः । वास्तवय्‌ ख्ये सगं ज्वलं अयला:, 
छ्वयला, मायओ, कन्या व मनाग ख्ये न्याता खः । थथे न्याता मतल धाःसा 
ख्ये सगंया अथ मदु । थुकिइ तःधंगु तान्त्रिकता दु । तन्त्रयात थःथःगु पहलं 

भगु सस्कृतिइ सम्हयूया महत्व च्वदुइ स्वयादियं । 

छबला: फुकसिनं तन्त्रसिद्धि कयाच्वंगु दु हे धायमा: । छायधा:सा तन्त्रया 
पूजा यायेत जीवहिंसाबलि भोग विइमा:, उकि जीवहिंसाया प्रतीक मन्त्रसाधन 
याना: द्यःयात ख्यँ सगं छायेगु यानात:गु खः । थुकियात पञ्चमकार बलिपूजा 
धाइ । झीसं नं पञ्चमकारया ख्ये सगं कायेगु याना च्वनागु खः । तन्त्रया 
पूजायं जीवहिंसां. यायेमा:गुया अभिप्राय आत्मशक्ति प्राप्त यायेगु खः । आत्मरक्षा 
याना: म्वाना च्वनेत जीवनंय्‌ वयाच्वनीगु भय व शत्रुतलिसे संघर्ष याये 
मालिगु घरी शत्रुयात हिंसातक यायेगु आत्मशक्ति भीके दयेमा: । छायधा:सा 
थ्व संसार धयांगु हे जीवतय्‌ दथुइ संघर्ष जुया: जीवतयगु हिंसा जुया च्वनीगु 
रणभूमि ख: । थन मन्‌ जन्म कयाः म्वाना च्वनेत संघर्ष यानाः अत्याचारी 
शत्रुतयगु हिंसातक नं यानाच्वने फयेमा:, अलेजक भीसं भीगु आत्मायात 
व भिंमनूतयत रक्षायाये फइ । न्हापा न्हापा द्यःतय्‌सं नं रक्षाया लागि संघर्ष 
यानाः दैत्यतयगु संहार याना: हिंसा याःगु दु, कीसं नं मालिगु इलय्‌ हिंसा 
याना हे च्वनागु दु। थथे हिंसा याना: च्वंम्हयसिनं हिंसा यायेत ग्याइमखु, 
मालीबलय संघर्ष यानाः आत्मरक्षा याये धयागु आत्मशक्ति दयाच्वनी । थ्व 
खँय चःप्याखंयात न्ह्यब्वयेफु । 

द्यः प्याखं न्हापा द्यःतय्‌ दैत्यतलिसे संघर्ष जूगुया छगू रूप खः । 
प्याखनय द्यःतयसं दैत्यतयगु संहार याःगुकथं दैत्य क्वःथला: विजय यानाच्वंगु 
खः। दैत्य क्वःथलेया लागि द्य: छेँनं पिहाँ वये न्ह्य: द्य:तयसं जीवयात हिंसा 
` यानाः म्वाःहि त्वना: जक वयेगुं याना च्वंगु दु । थ्व खं न्यतमरु अजिमाद्य:या 
' प्याखँ पिका:गु स्वत धाःसा नं सिइ । कुलांयूमरु अजिमाया द्यःप्याखँ पिकायेगु 
चलन दनिबलय्‌ अजिमाद्यःत द्यःछे नं न्ह्यायेत नर हे हिंसा याना: भोग 
काइगु हँ, लिपा नरबलि भोग विइगु थाकुया प्याखं हे पिदनेगु मयाःगु ख: 
धयागु खँ सिउपिं मनूत द हे दनि । थथे जीवयात हिंसा याना: द्यःत पिहाँ 
वयेग यानाच्वंगु हे दैत्य क्वः थलेत आत्मशक्ति प्राप्त याना: रणक्षेत्रय्‌ 
न्ह्यव्वायेगु खः । मोहनीया पायाः नं संघषया रूप खः । छायधाःसा पाया 
पिहाँ वइबलय्‌ गनंला युद्धय्‌ फिनावनीगु नँया ल फिना: नँया तपुलि पुया 
धाल, खड्ग ज्वना: वयाच्वंगु द हे दनि। तार्त्रिकमतं  खड्गसिद्धि कयाः 
युद्धया वाजंया सः विया: रक्षाया लागी संघर्ष यायेत तयार जुया: पायाः पिहां 

वइबलय नं शत्रुसंहार याये फइगु आत्मशक्ति प्राप्त यायत आगंछे नं पिहाँ 
वय न्ह्यः जीववलि भोगया प्रतीक ख्ये सगं काइगु ख मसिउगु मखु । न्हापा 
महिषासुरयात स्थायेत नं देवीं पात्र ख्वला त्वंगु दु । “सप्तशती चण्डी” इ 
धयातःकथं देवीं महिषासुरयात स्याये नस्य: थथे धाःगु दु- 
गर्ज ग्ज क्षणं मूढ ! मधु यावत्‌ पिवाम्यहम्‌ । 
मया त्वयि हते चैव गर्जिष्यन्त्याशु देवताः ॥ 

थ्व धापू खः, “हे मूर्ख” (महिषासुर) जिं मधु त्वंतले पलख हाला च्वं, जिं छन्त 
स्यायेवं द्यःत याकनं हाली ।” थथे धयाः देवीं मधु त्वना: महिषासुरयात 
स्याइ । थन देवीं मधु त्वंगु धाःगु शक्तिया लागि ख्ये सगं काःगु खः । 
छायधाःसा भीगु तन्त्रया ल्याखं पात्र ख्वलाय्‌ ख्ये सगं ज्वलं हे च्वनी । 
देवीयात पात्र ख्वला कुवेरं विडंग धकाः चण्डीइ धयातःगु दु। अथे हे 
तापा:लँयू वनेगु बखतय नं लंय्‌ अनेगु भय दुगुलिं व -भयनाप संघर्ष यानाः 
आत्मरक्षा यायेत शक्तिप्राप्त याये मा:गुलिं जीवबलिभोगया प्रतीक ख्ये सगं 
कयाः बनेगु खः । 

पञ्चमकार तयाः ख्यँ सगं बिइगु जीववलि पूजा खः धयागु बारे 
जुजु रणबहादुर शाहजुं लायकयाम्ह हाथुद्यःया लुँया ख्वाःपा दयेकाःतःगु सम्बन्धय्‌ 
सुन्दरानन्द वज्राचार्य च्वयातःगु “त्रिरत्न सौन्दर्यगाथा” धयागु सफुली च्वयातःगु 
खँ धका: गोतमबज बज्राचार्य “हनुमानढोका राजदरवार” धयागु सफुली थथे 
उल्लेख याना: तःगु दु - “श्री रणवहादुर शाहबाट राख्नु भै भन्नु भया 
इन्द्रजात्राको शोभा वढाउना निमित्त मत्स्व मांस मदिरा मुद्रा मैथुन मकार 
पंचका आलो रगत घान्या भयंकर पनि न. हुन्या सौम्यरूप पनि न हन्या 
एस्ता मध्यमरूपका सुवर्णका शरभमुख नामा भैरवका निर्माण गर्दा भया” 
थुकि नं पञ्चमकार तयाः ख्य सगं बिइग्‌ जीववलिभोंग विंइग॒ खः धकाः 
क्यं । 

भीगु तन्त्रविधिया पूजाय्‌ ततःध॑पिं तान्त्रिकत शान्तिकर आचार्य, 
वन्धुदत्त आचार्य, जामन: गुभाजुपिसं थःथःगु तन्त्रशक्तिं पञ्चमक्रारं जीववलि 
बिया: पुज्याना बंगु दु । लिपा थथे पुज्याये मफयाः मनूतयसं धात्येयाम्ह हे 
जीव हयाः हिंसा यानाः वलिभोग विइगु याना हल । शंकराचार्य नं नेपालय 


१८ नेपा:या तान्त्रिक घ: व तान्त्रिक पूजा 


व: वलय्‌ द्यःतयूत जीव हे हिंसा यानाः वलि विइगु चलन छयला थकल । 
जुजु हरिसिंहदेवजु तलेजुद्य:था नित्यपूजाय्‌ महिष (म्येय) वलिभोग विया 
वन । अथे हे जुजु श्रीनिवास मल्लजं पिदंके विउग॒ यलदेया द्यःप्याखनय्‌ 
द्यःतयत मधुसूदन ब्राम्हणं जीव हे बलिभाग बिइगु याका थकल । थौंकन्हय 
न्स्याम्हयसिनं नं जीवयात हे हिंसा यानाः वलि विया: च्वंगु दु। थथ धका 
तान्त्रिकमतं पिनें जीव हये म्वायूक वलिपूजा याये फुपिं मनूत मदुगु खइमख, 
ततःधंगु तान्त्रिक गुप्त पुज्याना च्वंपिसं पञ्चमकारं हे बलिपूजा यानाच्वंगु द 
हे दनि ! ततःधंग ग्रहदशा फायेका: आत्मरक्षाया कामना यानाः मांकाःद्यः, 
पालाःद्यः, कालभेलद्य:या थाय्‌ ख्य सगं ज्वलं तयाः पात्र ख्वला थना: पञ्चमकार 
तया: पूजा याकीपिं आपा:हे दु । 

थथे पञ्चमकारया ख्यँ सगं तया: यायेगु पूजा 'फीगु थःगु हे पहः 
दुगु तन्त्रया तःधंगु छगू जीववलि पूजा खः । तान्त्रिकतयसं थःगु वोरत्वभावं 
याइगु थ्व पुजाय्‌ मद्य (अयला:), मांस (छ्वयला), मत्स्य (न्या) मुद्रा 
(माय्‌ओः) अलय मैथुन (ख्ये) न्याता तया: बलिपूजा याइगु खः । सर्वोल्लासतन्त्रय 
नं थ्व खँ उल्लेख जुयाच्चंगु दु- 

मद्यं मांसञ्च मत्स्यञ्च मुद्रा मेथनुमेवच 
वीराचारमिदं प्रोक्तं साधकस्यापि वीजकम्‌ 

थुकिया अर्थ खः, “ख्ये सगंया पञ्चमकार वीर पुज्यायेबलय माःगु ज्वलं 
न्याता खः । “तान्त्रिकतयसं थ्व न्याता ज्वलंयात पञ्चमकार धकाः कयातःगु 
न्याता वस्तुमध्यय्‌ अयलाःयात तेज, छवयलायात पृथ्वी, न्यायात जल, 
' मायओःयात वायु, ख्यॅयात आकाशतत्वया प्रतीक याना तयेगु चलन नं 
गुलिसियां दु । उकिइ अयलाःयात तेजतत्व अलय ख्येंचय्‌ दुने मांसया भाग 
व खालिगु.थाय्‌ नं दुगुलिं मांसया पृथ्वीतत्व व खालिगु थायूयात आकाशतत्व 
यानाः निगु तत्व, अनंलि न्या लखय्‌ च्वनीम्ह जूगुलिं जलतत्व व अलय्‌ हानं 
मुद्राया रूपय्‌ चाःतृइकातःम्ह जूगुलिं वायुतत्व नं जुल । थथे स्वता बस्तुइ हे 
पञ्चतत्वया प्रतीक ल्या: याना छुवयूला व ओः. मतसे हे ख्ये सगं बिइगु 
यानातःगु खः । न्यायात मुद्राया रूपय्‌ नं काये माःगुलिं मायओ:थें चाःतुइका 
तःम्ह हे कन्या तयेमाः । छयों व न्हिप्यं थिइक चाःतूम्ह न्या मदुगु घरी चा: 

तुइका तःपिं निम्ह न्या तया: चा: लाका: तयेमा: धका: तयाच्वंपिं नं दु । मुद्रा 
धयागु तःता प्रकारया दु । काल भैलःद्य: नं पात्रख्वला ज्वना ज्यानाच्वंगु मुद्रा 
प्वःसः कायेत ज्याइग्‌ मुद्रा खः । द्यः प्याखनय्‌ पात्रख्वला त्वनेत नं द्यःतय्‌सं 
थथे हे मुद्रा ज्याइ । दीक्षा दुपिं मनूतय्‌ ख्यँ सगं काइ बलय्‌ नं ख्योँ सगं 
ल्हातय्‌ फया: थ्व हे मुद्रा ज्याना: बिधि याना: जक वान्यायेगु यानाच्वंगु दु । 


जीव धयापिं नं थ्व हे पञ्चतत्वया जीवात्मा खः । जीवत क्वा:, व 
तेजतत्वया गुण खः, तेज धयागु शक्ति नं खः। अयलाखं तेज बिउ, उकिं 
अयला:यात तन्त्रया पजाय तेजया प्रतीक याना: कयातःयु दु । अथे हे जीव 
मांसया प्राणी ख: । जीव सित कि वया मांस फुक्क चा (पृथ्वी) जुयावनी । 
उकि पृथ्वीया प्रतीक छवयलायात का:गु खः । अनंलि जीवया म्हय्‌ जलया 
भाग नं दु, न्या जलचर खः, न्याया शरीरय्‌ अप्व: जलया भाग दु, उकिं 
न्यायात जलया प्रतीक यानाः काःग॒ खः। अथे हे जीवयाके वायु दु, वहे 
वायुया गुणं भीसं लहा: तुति संका: मुद्रा ज्याये फुग॒ खः उकि मुद्रा आकारय्‌ 
दयेकात:गु मायओ वायुया प्रतीक याना: काःगु खः । जीवया म्हय्‌ दुने खालि 
जुया च्चंगु थाय्‌ दु, खालि थायूयात आकाश धाइ। ख्यँया दुने नं खालि 
जुयाच्वंगु थाय्‌ दु, उकि ख्यँयात आकाशतत्वया प्रतीक यानाः काःगु खः । 
तान्त्रिक मतं थथे ख्ये सगं ज्वलं न्याता नापं छथाय तयेबलय्‌ पञ्चतत्वया 
रूप जीव जुइगु खः । थ्व खंया ज्ञां ख्य सगं बिइत ख्यँ सगं ज्वलं दुग॒ बाता 

व अयला:थल (अन्ति) नापं थिइक तया: भाग्याका: बियाच्वंगु दु । 

भीसं ख्यँ सगं कायेबलय्‌ ख्यँ सगंया त्रितत्व भोग कायेगु धका: 
स्वक्व: वांन्यानाः नयेगु याना च्वनागु दु । न्हापां वान्यानाः नयेगु जीवया 
प्रतीक ख्यँ सगंया गःकिया: “रक्ततत्व” बलि कायेगु खः। निक्व: खुसि 
वांन्यायेगु “जीवतत्व” बलि कायेगु खः, अलय्‌ स्वक्व: खुसि वान्यायेगु 
“मांसतत्व” बलिभोग कायेगु खः । द्यःयात जीवहिंसा बलि बिइबलय्‌ नं 
जीवया त्रितत्व-भोग बियाच्वंगु दु । छायधा:सा न्हापां जीवया गःकियाः हि 
पिकया: द्यःयात म्वाःहि म्हकि, अलय्‌ हानं गः किया: गःपः त्वा ल्हाना: सास: 
छवया: बिइ, अनंलि हानं गःचाःया ला छक ध्यना द्यःयात छाइ । थुकिया 
अभिप्राय त्रित्व भोग बिउगु हे खः । न्हापां गःकिया म्वाःहि म्हुकूगु जीवया 
रक्ततत्व” बलि भोग बिउगु खः, हानं गः किया: गःपः त्वाःल्हानाः सासः 
छवःग जीवया “आत्मतत्व” बलि भोग बिउग खः, अनंलि ला ध्यनाः छाःग 
जीवया “मांसतत्व” बलि बिउगु खः । देवी भागवतय्‌ नं थथे धयाःतःगु दु- 

“रुधिराक्तेन बलिना मांसेन सुरया नृप ।” 

थ्वया अर्थ खः, “हि बलि बियाः मांस व अयला: छायेग ।” द्यःयात 
बलि बिड धुंका: जीवया त्वा: ल्हानातःगु छयनय कप्‌ च्याकाः उकिइ अयला: 
लुइगु जीवया आत्मज्योति चःयाके लीन यायेगु खः । थ्व खंतयूसं छु क्यं 
धाःसा द्यःयाथाय्‌ बलि बिइत गःकियाः. हे भोग बिइमाः, चन्नंक पालेगुली 
च्वय्‌ धयागु खं पू'वनि मखु । छाय्‌ धाःसा छयों त्वाःल्हाये धुंकाः पिहाँ वइगु 
हि म्वा:हि मजूसे सीहि जुइ | उकि म्वाः.हि द्यःयात त्वंके या लागि गःकी हे 
मायेका तःगु खः । 

न्हू-भौमचा दुकयाः ह्वंकीबलय्‌. कायूमचा व भौमचा नापं च्वनाः 
थायभुइ च्वंगु ख्ये सगं कयाः नइगु द्यः प्याखनय्‌ दयःतयसं प्वःसः काइगुया 
रूप खः । छायधाःसा थायभु नइबलय्‌ कायूमचां थाय॒भुइ च्वंग ख्ये सगं कयाः 
वान्यानाः नयाः भोमचाया ल्हातय्‌ तया बिइ । भौमचां नं ख्ये सगं वांन्याना: 
नइ, नये धुंका: ख्य सगं थायभुइसँ तया बिइ । खला भोमचायात ख्यँ सगं 
थायभुइ तयेके मबिउसे कायूमचाया ल्हातिइ तयेके बिया: हानं कायमचायात 
छक्व: वांन्याकाः नकाःतिनि थाय्‌भुइ तयेके बिइमाःगु खः | छायधाःसा ख्येँ 

सगं कायेवलय्‌ स्वक्व: वान्यानाः नके हे मा: । थायभु नयेगु सहभोजन 
जूगुलिं मिजंमचां व भौमचां नापं यानाः ख्येँ सगं स्वक्वः हे वांन्याना: 
नकेमाःगु ख: । न्हापा धयाथें मिजंमचा व भौमचायात छक्व: छक्वः जक 
वांन्याना: नके बिइवलय्‌ निक्वः जक जयाः ख्य सगं कायेगुया विधि पूः मवं । 
थ्व ख्यँ सगं कायेगुया रूप द्यःप्याखंया प्वःसः जूगुलिं नं स्वकः हे वान्यानाः 
नकेमा:गु खनेदु । छायधाःसा न्हापां कायूमचां ख्य सगं वांन्याना नःगु द्यः 
प्याखनय्‌ भेल:द्यवं फे वा दुगुया ग: किउगु खः । अनंलिपा भौमचाया ल्हाते 
तयावियाः वांन्याके विउगु भैलःद्यः नं अजिमा द्यःयात हि त्वंके विउग ख: । 
अले हानं मिजंमचाया ल्हातय्‌ ल:ल्हाके विया: ख्यँ सगं वान्याके विइवलय्‌ 
अजिमा द्यःनं हित्वने धुंकाः भैलद्यःयात हि त्वंके बिउगुथें जुइ । थुलि विधि 
पूःवंके माःथाय्‌ अथेयाये मफुगुया कारण स्वंकीबलय्‌ कला:या चिप नइन 
धकाः हिभाय्‌ चिभाय्‌ योनाः न्ह्यइपुकेग॒ भीगु चलन दुगुलिं ग॒लिं कायूमचातयूसं 
मछाला: मनयेगु यात जुइ, अलय्‌ छम्ब: छक्वः जक वान्यानाः भौमचायात हे 
तुं चिपगु ख्यँ सगं थायभुइ तयेके बिइग्‌ याना ह:गु जुइमाः । थुगुकथं हे 
थितिविधि व बांलाक्क हने मसया: लाःलाःथें जूवनिगु खः । 

हानं थन तःसक महत्वपूर्ण जुयाच्वंग खं छगू दु । जीवहिंसा यायेगु 
' पाप धका: न्हापा न्हापा योनिं जन्मजूपिं जीवत स्याना: बलिभोग विइगु 
मयाः, लिपा वयाः जीव हे स्याना: भोग बिइमाःगु परिस्थिति वसेंलि थम्हं 
हिंसा यानागुया दोष मदयेकेत भेलः्चवं हे हिंसा याःगु ल्याखं भैलःच्चःया 
प्रतीक स्याचुपि स्वनाः पुज्यानाः जीव स्यायेत क्वय्‌ च्वंगु मन्त्रया सिलः 
ब्वनाः स्याचुपि भाग्यानाः जीवया गः किइगु याःगु खः 

तीक्ष्णदंष्ट्र ! महाकाय ! कल्पान्त दहनोपम । 
भैरबाय नमस्तुभ्यं ममाज्ञां दातुमर्हसि ॥ | 

थुकिया अर्थ जीव स्यायेत भैल: द्यःयाके आज्ञा फ्वंगु खः । उकिं 
जीवहिंसा यानाः बलिभोग विउसां पाप मदुगु भाःपिया तःगु खः । थौंकन्हय्‌ 
मन्त्र ब्वनेगुली सिद्धि मदुसां नं मन्त्र ब्वने मसः मसिउपिं न्ह्याम्हयूसिनं नं 
जीवबलि बिइत स्याचुपि पुज्यानाः भागियाना ला च्वंगु हे दु। स्याचुपि 


खड्ग तुरक्षाया प्रतीक” च्वतुइ स्वयादियं । 

धयागु भेलःद्यःया धंवाया प्रतीक जूगुलिं' ख्यें सगं कायेत नं निपाल्हातय्‌ ख्ये 
सगं फयाः मन्त्र व्वने माःपिनि मन्त्र ब्वनाः निपाल्हाः नापं तयाः स्याचुपि रूप 
थःगु वा यात भागियायेगु ल्याखं सगंदुगु ल्हाः भाग्यानाः वान्यायेगु यानाच्वंगु 
दु । 

_ शंकन्हय्‌ जीव हे हिंसा याना: बलिभोग विइगु या:सां नं गनं गनं 
हिंसा मयासे आ:तक सम्हय्‌, ख्ये सगं जक छाया: पुज्यायेगु यानातःगु दु । 
गुल आगं आगमय्‌ थौंतक नं जीवहिंसा मयासे हे पुज्यायेमा: । च्वय्‌ 
अजिमाद्यःयाथाय्‌, पालाःद्यःयाथाय्‌ नं जीवहिंसा वलिभोग मविउ । सक्वय्‌ 
वज्जजोगिनीयाथाय्‌, गुह्येश्वरी द्यः, मांकाः द्यःयाथाय्‌ नं जीववलि विइबलय्‌ 
अन द्यःयात हे भोग बिइगु मयासे द्यःयाथाय्‌ नापं स्वना तःपिं भैलःद्यः, 
पीगंद्यःयाथाय्‌ विइगु यानाच्वंगु दु । सम्हय्‌ तयाः ख्यँ सगं छायाः धाःसा अन 
द्यःयाथाय्‌ हे पूजा याना च्वंगु दु । थ्व 'फुक्क खँतयसं छु सिद्ध याना च्वंगु दु 
धाःसा झीसं सिइक वा मसिइक द्यःयात ख्ये सगं छाया च्वनागु व भीसं 
इलय्‌ ब्यलय्‌ ख्ये सगं कया च्वनागु जीवबलि भोगया हे प्रतीक ख: । थथे 
पञ्चमकार तया: ख्यँ सगं नं जीववलिया ज्या कायेगु भीगु तन्त्र दयाः नं 
मनूतयसं पाप धर्मया छुं हे विचा:- मयासे न्ह्याग्गु ज्या खय्‌, व्यवसाय रूपय्‌ 
नं आपा: हे पशुपंछी त हिंसा यायेगु यानाच्वंगु दु । 

थौंकन्हय्‌ मनूतयसं तन्त्रयात अन्ध-विश्वासया खँ धकाः विश्वास 
मया: । आध्यात्मिक धयागु भौतिक वस्तुथें प्रत्यक्ष खनीगु नं मखु । थ्वला 
खालि आत्मविश्वासया खं खः । थुकिया असर भीगु आत्माय्‌ जुइगु ख भीगु 
आत्मां हे अनुभव याइगु खः । झीगु जीवंनय्‌ भय दयाच्चन अथवा छुं संकस्त 
वयाच्चन धाःसा ख्यँ सगं तया: पात्रख्वला थनाः द्यःयात पुज्याना बिइबलय्‌ 
भय, संकस्त फालावनाः, रक्षा जुड धयागु आदिकालंनिसें आत्मविश्वास 
यानाः आजुद्य: अजिमाद्यःतयूत पूजा यानावया च्वनागु दु, उकिया फलं 
आत्मशक्ति वःलानाः रक्षा नं जुयाच्वंगु दु । अथे हे जन्मन्हिंवलय्‌, न्हूदं 
क्यंखुन्ह म्हपूजा यायेबलय्‌, अथवा हाकगुँ पुला: गनं वनेबलय्‌ ख्य सगं 
कायेगुलिं जीवनय्‌ वइगु भय आदि फालावनाः आत्मरक्षा जुड़ धयागु विश्वास 
यानाः सगुणया ख्ये सगं कयाच्वनागु हे दु । थ्व भीगु संस्कृति खः, थ्वयात 

अन्धविश्वास धका: बांछवयेगु बुद्धिमानी जुइमखु । थुज्वःगु आत्मशक्ति ब:लाकेत 
तिब: विइगु संस्कतियात फछिं फत्तले म्वाका: हे तयेगु कृत: यायेमा: । 

नेपालय दय:ख: जात्रा [] 


ˆ संस्कृत भायया “यात्रा” धयागु शब्दं पिहां वःगु “जात्रा” शब्दया 
व्यवहारय्‌ विशेष व्यवस्था याना: चाःहिलेगु धयागु अर्थ खने दु । झीगु दे 
नेपालय्‌ जात्रा धायेवं हे सुं द्यःयात झ:झ: धायेक छायपिया: देशय चाःहिके 
यंकेगु धयागु अभिप्राय खनेदु । थ्व च्वसुइ भीगु देशय्‌ इलयव्यलय्‌ न्यायका 
च्वंगु ततःजिगु खःजात्राया विशेषतावारे चर्चा यायेगु कुतः याये । 

नेपालय्‌ आपा: यामाः नखःचखः त द्यःतय्‌गु खःजात्रालिसे हे 
स्वानाच्वंगु दु । यँ देशय्‌ पाहांचर्‍हेबलय्‌ कंग लुमरि व मेमेपिं अजिमा 
द्यःतयगु, अलय्‌ चउलाथ्व अष्टमी कन्ह (पुलां मोहनीवलय्‌) जनवहाद्यःया, 
_ सिथिनखःबलय्‌ सिथिद्यःया, यँयाःबलय्‌ कमारीद्य:या, अनंलि मोहनीबलय्‌ 
मरुगनेद्यःया ख: जात्रात मुख्य मुख्य जुयाच्चन । पचलिमल: कुन्ह पचलिकाँयात 
खः मदुसां नं मनूतयसं ल्ह्वनाः जात्रा याइ । थुलिजक मखु ल्हृतिपुन्हि, 
बालाचरहेबलय्‌ नं म्हयूपि अजिमा, लुति अजिमा पिनिगु खः जात्रा याना 
वयाच्वंगु दु । थ्व जात्रा त जुइबलय जात्रा जुइगु लागाय्‌ च्वंपिं मनूत सकसियां 
छे छेँय नं नखः न्यायेका: थःथितिपिं सःताः भ्वय्‌ नया च्वनी । थथे हे यल 
' ख्वपदेशय्‌ नं खः जात्रा लिसे नखःत स्वानाच्वंगु दु । गां गामय्‌ नं न्हयूगांया 
जात्रा धकाः स्थानीय द्य:तय्‌गु खः जात्रा लिसे हे नख: न्यायेका च्वंगु दु । 

थ्व नखः जात्रा त न्हापा परम्परांनिसें गथे न्यायेका वयाच्वंगु खः 
अथे हे थौंतक नं न्यायेका हे च्वंगु दु, वास्तवय्‌ अथे हे न्यायेका च्वंच्वने नं 
मा: । छायधाःसा पुलांपि पुर्खातय्सं गुज्चःगु अभिप्राय कयाः थथे खः जात्रा 
न्यायेकेगु याःगु खः, व थुइके मफुतले उकिइ छुं भतिचा पाकेगु तक वाँ 
लाइमखु । हानं झीथाय्‌ नेपा:देशय्‌ विशेषयानाः नेवाःतयूगु गुलि नं संस्कृतित 
दु, व अभिप्राय मदयेक सित्तिकं वंगु गुगुं नं मखु । विज्ञानया प्रभावय्‌ 
दुविनाच्वंपिं थौंकन्हयया मनूतय्‌सं अन्धविश्वासया खं धकाः न्ह्याक्व आलोचना 

याना च्वंसां नं थ्व संस्कतित सित्तिकं वंगु मखसे तःधंगु अभिप्रायं जायाच्वंगु 
खः धका: मधासें मगाः, खालि भीसं सीके मफुगु जक ख: । छुं खँया मतलब 
थुइके मफयेवं ज्याख्यले मदुगु धका: वान्छूवयेगु मूर्खता जक खः। अथे 
जूगुलिं थ्व संस्कतितयूत भतिचा हे मस्यंकसे न्हापार्थे तुं हनावना च्वनेगुली 
हे भी नेयपा:मितयूत भिं जुइ । थुज्वःग थःगु पहः दुगु संस्कृतिं विश्वया 
मिखाय्‌ तक नेपाःदेया अस्तित्व थःगु हे पहलं दयाच्वनी । बरु व संस्कृतिइ 
दुने सुलाच्चंगु रहस्यं जाःगु अभिप्रायत थुइकेत फक्व कुतः यायेमा:, अनुसन्धान 
याना: मात्तुमालाः सुलाच्वंगु रहस्य पित हयेगु, अलय्‌ उकिइ छचाखेरं मिखा 
ब्वयेकाः विवेचना यायेगु थौंया इयात तःसक  ल्वःग ज्या जुइ । 

आ: नेपाःगाल़य्‌ दुने इलयब्यलय्‌ न्यायेका च्वंगु खःजात्रातय्‌गु बारे 
छुं भति अनुसन्धान व अध्ययन याना: थूइके फुग॒ खंत न्ह्यब्वयेगु ज्या याये । 

न्हापां ला थ्व जात्रात छाय न्यायेकेगु धयागु न्ह्यसःहे भोग न्ह्यःने 
दं वइ । थुकिया अःपुकथं लिस: छु वयेफु धाःसा धर्म यायेगुया नापनापं न्ह्यइ 
नं पुकेगु थ्व ख:जात्रातय्‌ उद्देश्य खः, छायधाःसा थुगु इलय्‌ न्हापां सुथयपाखे 
होम याना: बलि बिया: (हि त्वनिम्ह द्यःयात जूसा प्रत्यक्ष बलि अलय्‌ हि 
मत्वनीम्हयूसित जसा अप्रत्यक्ष वलि बिया) पूज्याइ, अलय न्हिनयपाखे भयाइँ 
भयाई बाजं थाना: उत्सव याना: द्यःयात खतय्‌ तइ, अनंलि खतय्‌ हे 
तान्त्रिकविधिं पुज्याइ, अनंलिपा जात्रा न्ह्याकी । लँय्‌ नं थाय्‌ थासय्‌ बलि 
विया: वा सम्हय्‌ जक छायाःसां मनूतयूसं पुज्यानाः जात्रा हनाच्वनी । थ्व 
फुक्क स्वयेबलय्‌ न्हापा ध्रयाथें धर्मया लँपु ज्वना: न्ह्यइपुकेगु हे उद्देश्यं द्यःखः 
जात्रा त न्यायेकेगु यानात:गु खने दु । वास्तवय्‌ थ्व न्ह्यःने खनेदुगु खँ जक 
ख: । दुनेथ्यंक वाला स्वत धाःसा मेगु हे रहस्यं जाःगु खंत खने दयावइ । 

थन नेपा:गालय्‌ दुने जात्रा याये मा'पिं गुलि द्यःत दु, इपिं गुगुं इलय्‌ 
मनूया हे रूपय्‌ जुयाच्चन । उज्वःगु हे पुरुषार्थया ज्या यानाः द्यः जुयावंपिं खः 
धयागु खँ बंशावली व थन न्यंकं न्ह्यानाच्चंगु किंवदन्तीतय्‌ खनेदु । विज्यासः 
द्यः मखंत्वाया राजोपाध्याय ब्राम्हणया म्ह्यायूमचा आकाशय्‌ व्वयाः द्यः जूगु खं 
बंशावलीतयके न्ह्यथनात:ःगु दु, उकिया दसिकथं थौतवक नं मखंया राजोपाध्यायतय्‌ 
मचा बूसा ग्वयूसिन्ह: छायाः कंके खयेगु अलय्‌ सुं सित धाःसा दुखं क्यन धकाः 

कंके छवयेगु चलन छयला हे च्वंगु दनि । मखंछेंया द्यःबाज्यापिनिपाखं प्राप्त 
हस्तलिखित विज्यास: द्यःया बंशावलीइ नं थथे उल्लेख जुयाच्वंमु दु:- 

॥ ॥ सम्बत्‌ २४५ बैशाख सुदि रो ६ थ्व कुन्ह श्री ३ न्हुछेया 
नायक रत्नराज थकलत्वं विष्णुमति भद्रमति संगम स्ना बिज्याकवेलस 
राजनिम्हया शिवभद्र ब्राम्हणया म्ह्याच छम्ह उन्मत्ता जुयाव पिब्वाडा व चो 
ले रत्नराज थकलं खडाव सोया बेलस श्री लतिदेवी प्रतक्ष जयाव आज्ञा 
दयकाव आम ख आथे मथु आम ब्राम्हणी उयनी जुव मखु आ ब्राम्हणी जि 
सरीर थुका” थन नीलपर्वतया चोसं उलसिमा उलगसिमा दस्ये चो ल 
थ्वया दथुस सुवर्णकेश्वर महादेव छम्ह दस्ये चोड सुवर्ण चैत्ये छम्ह दसें चोड 
थ्वया दथु स थापना याव धक आज्ञा दयकाव "| 

सिथिद्यः नं लँय्‌ मचाया रूपय्‌ ख्वयाच्वंम्हयुसित ह्ययेकाः न्हूगः 
त्वाःयापिं मनूतयसं छे हयाः तःगु लिपा .ओ- नके त्यंवलय चः जूगु खँ अन 
सिथिद्यः लिसे सम्बन्ध दुपिं मनूतयसं कना हे. च्वंगु. दु । अनं लुमरि अजिमा, 
कंग अजिमा व लुति अजिमा स्वम्ह तःकेहें नेपा: गालय्‌ दुहाँ व:गु खँ आःतक 
नं मनूतयसं ल्हाना च्वंगु हे दु । गुलिं ला थौंतक नं मनूया हे रूपय्‌ द्यः 
जुयाच्वंगु द हे दनि । कुमारी जुयाः ग्वाराचिंक छूयने सपःहिनाच्चंपिं मचात 
भीसं थाय्‌ थासय्‌ स्वये हे फुनि । अथे हे मनूत बहा बुद्दि जया: यक्व म्वाना 
च्वन धाःसा द्य:जम्ह धका: जंक्व याइबलय्‌ खतय्‌ तयाः सालाहइगु नं कीसं 
इलयब्यलय्‌ खनाहे च्वनागु दु । 

थथे मन्‌ हे द्यः जुया वंपिं जूगुलिं चःतयत नं मनूया हे व्यवहार 
याना तल । उकि मनूतय्‌ जन्मन्हि यायेथें छन्हु दिन कयाः बुसाद॑या रूपय्‌ः 
“दँय छक्व: जात्रा न्यायेकेगु धकाः गुथि तयाः नखः नापं हना: खःजात्रा यायेगु 
चलन जूगु खः । जन्मन्हिंया रूपय्‌ खःजात्रा यायेगु धयागु दसि त गथे खने 
दु धाःसा जात्रा कुन्ह जात्रा याइम्ह द्यःयात पुज्यानाः गुथिया पाखें बलि 
बिइमुया नापनापं मेपिं पिनेयापिं मनूतयसं नापं बलि बिया पुज्याः वइ । गथे 
भी मनूतय्‌ नं जन्मन्हिंकुन्हु न्हापां थःगु छँयापाखें ख्ये सगं बिइ अलय मेपिं 
थःथितितयसं नापं ख्ये सगं बिइ । ख्ये सगं धयागु बलिभोग बिइगु खः । 


“ख्ये सग” च्वयुइ स्वयादिस । 

जन्मन्हि कन्ह छग्‌ द॑ पूःवंकाः मेगु द॑ क्यंगु दिन जगुलिं बंगु द॑ सफल जया: 
पूःवंथें हे न्ह्यःने बःगु दँय्‌ नं वयेफुगु समस्या व जीवनया पा: गयेगु ज्याय्‌ 
सफल जुइ फयेमा धका: आत्मशक्ति बःलाकेत ख्यँ सगं कायेग खः । अथे हे 
जनतायात रक्षा याइम्ह रूपय च्वंम्ह द्यःनं देशय च्वंपिं जनताया जीवनय्‌ 
पका: जया: दंबयेफुगु विघ्न नाशयाना बिउ धका: आसिका पवना: द्यःयात 
बलि बिया: खतय्‌ तया: जात्रा न्यायेकीगु खः । अथे जूगुलिं स्थानीय मनूतयसं 
नं थम्हं फुथे दुगु, फै, हँय, खा आदि बलि बिया: वा चबाहां जक स्याना: 
अथवा सम्हयजक छाया: सां पुज्याना: नख: हनी । सम्हय्‌ छायेगु नं बलिभोग 
विइगु खः" अनं लिपा व हे पूजाया प्रसाद कया: छँ छँय्‌ थःथिति मुना: भ्वय्‌ 
नयेगु ज्या याइ । थथे जन्मन्हिया रूपय्‌ न्यायेकीगु खः जात्राय्‌ क्वबुया यनेग 
खः छयलेगु याः । कंग, लुमरि आदि अजिमाद्य:तयगु व सिथिद्यः, मरुगनेद्य:तय्‌गु 
जात्राय्‌ क्वबृइगु खः हे छ्यलाच्वंगु दु । 

थ्वयानापं मेकथं न्यायेकीग॒ खःजात्रा नं झीथाय्‌ दु । प्यचाः घःचाः 
दुगु तःधंगु खतय्‌ द्य: तया मनूतयसं खिपतं सालाः दे चाः हिकेगु वा छथासं 
मेथाय्‌ यंकेग ज्या याइ । थुगु तालगु जात्राया उद्देश्य थायथासय्‌ च्वंपिं 
मनूतय्‌त द्यः दर्शन विइकेगु ख: । यें देशय्‌ जनबाहाः द्यःया खः जात्रा व 
यँयाःबलय्‌ गनेद्यः, भैल:द्यः व कमारीद्य:या खःजात्रा थुगुहे उद्देश्य न्यायेकीग 
खः । उकि छन्हु क्वःनेपाखे जसा मेकन्ह थःने पाखे खः सालाः जात्रा याइ । 
थुकि यानाः छें नं पिहाँ वये मफुपिं असक्त मनूतयसं नापं पिनेसं वा भयालं 
हे द्य: दर्शन यायेफया च्वनी । थथे हे यलय्‌ बुंगद्यःया जात्रा व ख्वपय्‌ भैल:दः, 
नकींजुया जात्रा नं सकसितं द्यः दर्शन बिइकेगु उद्देश्यं न्यायेका च्वंगु खः । 
'बंशावली पुइका: स्वत धा:सा नं थ्व हे खँ खने दु । जनबाहाद्यःयात जमराजया 
भय्‌ मदयेकेत बुंगद्यःयात अनिकाल मदयेकाः सहकाल हयेत अलय कमारी, 
भेल:च:तयत दुष्टनाश जुइमा धकाः दर्शन याये माःगु खः । अथे जूगुलिं 
क्वबुयाः य॑केगु व सालाः यंकेगु खःजात्राया उद्देश्य छग्‌ हे मखु । 

जनबाहा द्यः थुज्चःम्ह हिमत्वनिम्ह यःया खःजात्रा न्ट्याके न्त्यः 
भेलः द्य:या रूपय्‌ च्वंगु घःचालय्‌ जसां नेपाः फै स्याना: बलि बिइमाः । थथे 

वलि बिड्गुया अर्थ नं न्हापाथे तुं जनताया जीवनय वयेफुगु अनिष्ट चीका 
छवयेग्‌ खः । गथे मनूत नं गनं तापाक्क मर्सय्‌ वने माल धाःसा भिंगु दिन 
कन्ह ख्ये सगं कयाः तापाःलंय्‌ वयेफुगु बिघ्नबाधालिसे ल्वाये फइगु शक्ति 
दयेमा धयागु उद्देश्य कयाच्वनी । थ्व छगू 'फीत कयेफुगु महामारी ल्वचं 
थिइमफयकेत न्हापा हे यायेगु सुरक्षात्मक वास: थें हे खः । थथे बलि बिइगु 
ज्याय गनं प्रत्यक्षबलि बियाच्चंगु दु धाःसा गनं अप्रत्यक्ष बलिया रूपय ख्यँ 
सगं बिया: वा सम्हय्‌जक छाया:सां पुज्याना च्वंगु दु । 

मेगु छथी जात्रा नं कीथाय्‌ न्यायेका च्वंगु दु। मन्‌ हे दः जुया: 
न्यासि वया: चाःहिलिगु जात्रा -त नं भीसं खना च्वनागु दु । मोहनीबलय्‌ 
पाया: वइगु, अलय्‌ इलयब्यलय्‌ ख्वा:पाः पुया: अजिमाद्यःतय्‌ रूप कया: गनं 
प्याखं हुलेत वना च्वनीगु जात्रा थुगु पत्ती ख: । न्यतमरु अजिमाया प्याखं, 
भद्रकाली व पचलि भैल:द्यःया प्याखं, देवी प्याखं, सवःभक्कया प्याखं लँय्‌ अथें 
प्याखं ल्हल्हं त्यासि हे बया च्वनी । थुगु जात्रात दुष्ट नाश यायेया लागि 
अभियानया रूपय्‌ न्यायेकीगु खः । प्याखनय्‌ दैत्य क्वःथलीगु भीसं खना हे 
च्वनागु खः । उकि थुगु जात्राय्‌ बाजं दकव सिबे लिउने च्वनी । खः जात्राय्‌ 
बाजं द्यःया न्ह्यःने च्वनी । कीगु पुलांगु परम्पराया चलनकथं उत्सबय्‌ बाजं 
न्ह्यःने अलय युद्धय्‌ बाज लिउने च्वनेमाः । 

च्वय्‌ न्स्यथनागु जात्राया खः दयैकेगुबारे नं थन बिचाः यायेगु 
बॉलाइ । क्वबुया चाःहिकेग खःजात्रा द्यः स्थापना जुड धुका: यक्व लिपातिनि 
न्यायेकेगु चलन जूगु खः । सुं दातातयसं जात्राया लागि धकाः मेगु हे प्रतिमा 
दयेकाः प्रतिष्ठा यानाः द्यःया प्रतिमा तयेया लागि द्यःछँया नापं बन्दोबस्त 
याये धुंकसेलि खः दयेकाः व हे प्रतिमा-खतय्‌ तयाः जात्रा यायेगु याना हःगु 
खः । नेपाःया इतिहासया पौ पुइकाः स्वयेबलय्‌ भीसं छु खनी धाःसा लुमरि, 
कंग, लुति अजिमाद्यः पिनिगु स्थापना लिच्छवि जुजु गुणकामदेवं याःगु अलय्‌ 
अमर मल्ल जुजुया पालय्‌ तिनि द्यःखः जात्रा न्यायेकेत गुथि दयेकाः बिउगु 
खः । उकि प्रतिमा स्थापना याःगु दिन कुन्हु हे बुसाद॑या रूपय्‌ खःजात्रा 
न्यायेकेगु यानाच्वन । जात्रा यायेत द्यःछँनं पित हइम्ह दयः मुख्यम्ह यःया 
प्रतिमा जक खः, मुख्यम्ह द्य: मन्दिरय्‌ हे दया च्वनी । थुगुपत्ती खतय्‌ नो 

तया: भिम्ह भिनिम्ह मनूतयसं क्वबुयाः जात्रा याये यंकी । थ्व खः देगःया हे 
रूप कयाः दयेकांतःगु दु । गजू दुगु पौया दुने क्वथा दयेका: उकिइ चः तयेगु 
व खतय्‌ ततःपुगु व ताःहाकःगु निपु नो खिपतं चिना तःगु दइ। थ्व खः 
नरयानया रूपय्‌ दयेकातःगु खः । अथे हे यँयाबलय्‌ जात्रा याइगु गनेद्यः, 
भेलद्यः व कुमारी द्यःया खतय्‌ नं गज्‌ दुगु पौया तःलय्‌ क्वथा दुगु देगःचा 
रूपगु छँचा दयेका: स्वंगः मिखा दुम्ह भैरव रूप प्यचाः घःचा व घःमा नापं 
दुगु यानय्‌ दथुइ लाक्क तयाः खिपतं चिना: साले जीक दयेका तइ । उकि 
थुगु खःयात भैरव रूप चक्रयान धकाः: धायेफु । येँ देशय्‌ जनवाहाद्यः व यल 
देशय्‌ बुंग यःया खः धाःसा चक्रयान जूसां नं खः मेकथं हे दयेकाः उकिइ पौ 
मतसे क्वथा दयेकाः द्य: दुने तयेगु, अलय व हे देगः थें च्वंगु खः न्हापा धयाथें 
च्वंगु प्यचाः घःचाः व घःमा दुगु चक्रयानया दथुइ लाक्क तयाः दयेका तइ । 
थुग खःयात रथ धायेगु चलन दु । 

थथे घःचाः तयाः सालाः जात्रा यायेगु खतय धाःसा मुख्यम्ह द्यः हे 
च्वनी । उकि जात्राज्व:छ मन्दिरय्‌ शून्य जुयाः तालं हे ग्वया तइ । थुगु 
जात्राय्‌ प्रतिमाजक मतसे मूम्ह द्यः हे च्वनीगुलिं थुकिया महत्व मेकथं हे 
दयाच्वन । क्वबृया चाःहिकेगु खः जात्रा प्रादेशिक जुइ अर्थात्‌ व हे इलाकायापिं 
मनूतयूसं जक भःफः धायेक जात्रा हनाच्वनी । कंगद्यःया जात्राय्‌ यत्खा 
त्वा:या लागाय्‌ च्वंपिसं अलय्‌ लुमरि अजिमाया जात्राय्‌ वतु त्वाया लागाय्‌ 
च्चपिसं ब्वति कयाः च्वनी । घःभाः दुगु खतय्‌ चयः तयाः सालेगु जात्राय्‌ देशय्‌ 
दकव संकसिनं ब्वति कयाः हनाच्वनी । जनवाहाद्यः, बुंगद्यःया जात्रा सुं 
छखलः निखंलःया जक मखु, फुक्कसियां मंकाःगु खः । 

थ्व मिताजिगु जात्राग्न (क्वबुइगु व सालेगु खः जात्राय्‌) नं बाजं 
न्ह्यःने हे च्वनी । बाजं भयाइँ भयाइँ थायेगुया मतलब जात्रा जुया च्वंगु दु 
धकाः छेँखाय्‌ दुने च्वंपिं द्य: दर्शन याये मन दुपिंत सुचं बिया: ध्यान .सालेगु' 
खः । उकिं बाजं सः तायेत ब्वाँय्‌ पिने वया: स्वः वल धाःसा द्यः _न्ह्यःने सं 
थ्यनाच्वंगु दइ । थथे जात्राबलंय्‌ बाजं थायेगुलिं न्ह्यइपुया नं च्वनी अलय्‌ द्यः 
दर्शन यायेमाः पिंत सुच बिइंगु नं जुल । 

आः जात्रा सिधयेका: द्यःयात देगलय्‌ बाय द्यःछँय्‌ दुकायेगु बारेया 

खँय्‌ छक्व: नं दुवाला स्वये । द्यःयात खतं क्वकया लसकस याना: तिनि 
दुकायेगु ज्या याइ । थ्व विषय नं तःसक न्ह्यइपुगु व सीकेबह ज्‌ । 

थन च्वय नं उल्लेख जुइ धुंकगु खँ खः, नेपालय खः जात्रा यायेमाःपिं 
गुलि द्यः त दु, इमिगु पुलांगु किंबदन्तीइ मिखा ब्वयेकाः स्वत धा:सा गुगुं 
इलय्‌ इपिं मनूया रूपय्‌ हे खने दु । अथे जूगुलिं द्यःतय्‌त नं मनूया व्यवहार 
यायेगु चलन जूगु खः । गथे मनूतय्‌ इहिपा यानाः भौंमचा नापं तया छे दुहां 
वइबलय्‌ वा परदेशं लिहाँ वइवलय्‌ अथवा छुं विशेष त:धंगु ज्या याना: छँय्‌ 
दुहाँ वइबलय्‌ लसकुस याना: दुकायेगु चलन दु, अथे हे जात्रा सिधयेका: 
देगलय्‌ बाय द्यःछँय दुकायेबलय्‌ नं लसकुस यायेमाः । न्हापां पाल्चाय्‌ मिं 
तया ईका पःकां गायेका: मिड तया: क्‌ं थनी । थकि पिनें वःपिं मभिंगु तत्वत 
फुक्कं चिलावनी | अलय्‌ धौसगं बिया: फलफूल लुयाः, ताय्‌ ह्वलाः अनिष्ट 
छुं मजुइमा धका: आसिका फ्वने धुंकाः ता:चा ज्वंकाः लःधाःनाप द्यःयात दुने 
यंकी । थथे ताःचा ज्वंकेगुया अर्थ नं रक्षा हे खः । न्हापा न्हापा तन्त्रया शक्ति 
दुगु इलय्‌ गनं तालं दये माल धाःसा तन्त्रया ताःहे प्रयोग याना च्वनी । 
तन्त्रमन्त्रं वशय्‌ कयाः वा सृष्टियानाः नागयात हे धुकृती पिवा तया तइ 
धयागु खं न्यने मदुग॒ मखु । नँ यागु ताः दयेकाः धुकती दयेगु तन्त्रशक्ति 
मदुपिंनि जक खः । उकि लसकुस याइबलय व हे नाग रूपया ता:चा ज्वंका: 
रक्षाया प्रबन्ध याना: दुत यंकीगु खः धयागु खँ सीदया व: सिथि नखःया 
कन्हय्‌ कुन्हु सिथिद्यःया जात्रा सिधयेकाः छेँय्‌ दुकाइबलय्‌, चंगुनारानद्यःयात 
तलेजुइ दुकाइबलय्‌ थथे हे लसकुस थौंतक नं याना च्वंगु दन्ति । अथे हे 
जनवाहाद्यःया जात्राय्‌ नं जात्रा सिधयेकाः लसकूस यानाः हे द्यः दुकयाच्वंगु दु । 
खला द्य: स्वयं हे रक्षायाइम्ह जूगुलिं उज्वःम्ह चःयात भीसं रक्षाया प्रबन्ध 
यायेमाःगु आवश्यक मजूथें च्वं, अथे जूसां नं मन्‌ हे चः जुइगु नेपाःमितयगु 
दार्शनिकता कथं थ्व ज्या यायेगु सिद्धान्त विपरीत अवश्य हे मजू । 

नेवाःतय्‌गु संस्फृतिसम्घन्धी दर्शन थःगु हे तालगु दु, इमिगु 
सिद्धान्तकथं मनू धयाम्ह थः हे द्यः जुया वनीगु खया नापनापं द्यःतय्‌त थःगु 
वशय्‌ तयाः धयाथें यायेगु खं नं दु । तिनख्यः सिथय्‌ च्वंम्ह महाँकाःदचः, 
ख्वपया भैल:द्यः, यलया बुंगद्यः, अलय्‌ सक्वया बज्रयोगिनी आदि द्यःतय्‌त 

पुरुषार्थी तान्त्रकतयसं बशय्‌ कया: स्थापना याना तःगु किवदन्तीत भीसं 
न्यना तयागु हे दु“ । थ्व किंवदन्तीत सत्य ला कि असत्य धयागु खँय दुवाला: 
स्वयेमाःगु खं ला द हे दनि, अथे जसां थुकि छग्‌ दर्शन्‌ छु सीदया वइ धाःसा 
तान्त्रिकता प्रधान जुयाच्वंगु कीगु नेपा: देशय मनू हे दः खः, अलय्‌ द्यः हे 
मन्‌ खः उकि नेपाःमितय॒गु संस्कृति तैःसक रहस्यं जायाच्वंगु खः । थुकियात 
तंके मबिइकेया लागि व. उकिया महत्व. सकसितं थुइके विड्या लागि 
थनयागु छगू छग्‌ साँस्कृतिक खँया बाँलाक्क अध्ययन यायेमाःगु दु । 

खड्ग, सुरक्षाया प्रतीक 0 


जीवहत्या यायेगु पाप खः धका: सकसिनं सिउ । गुगुं देशय्‌ व 
समाजय्‌ नं प्राणीतय्‌ ज्यान कायेगु धर्म धका: धयात:गु मदु, अयूसां उज्व:गु 
हे परिस्थिति न्ह्यःने दं वइबलय्‌ पशुपंछीतयूत जक मखु, मनू तयत नापं 
हिंसा यायेगु धर्म धका: भाःपियाः वयाच्चंगु दु । गुम्हं अत्याचारी जुयाः 
असहाय निर्धापिं मनूतयूत जबरजस्ति अन्याः याना: दुःख वियाच्वन धाःसा 
इमित स्यायेगु ज्या यात धायेवं सुनानं व स्याःम्हेसित मभिं धाइमखु बरु 
च्वछायेगु हे यानाच्वनी । थथे विचा:याना स्वयेबलय्‌ हिंसाया उद्देश्य निता 
दयाच्चंगु खने दु । थःगु स्वार्थया लागि न्ह्यचिलाः सुं प्राणीयात स्यायेगु, थ्व 
छता जुल । अनं स्वार्थी दुष्टतयपाखें स्वभापिं प्राणीतयूत बचय्‌ यायेत 
अर्थात्‌ प्रतिरक्षाया लागि दुष्ट संहार यायेगु. उद्देश्यं हिंसा यायेगु, थ्व छता 
जुल । थ्व नितामध्ये न्हापांगु हिंसायात पाप हे खः धका: क्व: छिना हे 
धायेफु । लिपागु पत्तियात धाःसा पाप ला कि धर्म धकाः थाय्‌ व परिस्थिति 
स्वया तिनि धाये फ । भीगु पुराण आदि पुलां बाखनय्‌ द्य:तयूसं नं अत्याचारी 
दैत्यतयूत स्याना वनाच्वंगु, अलय्‌ अथे हे तुं थौंकन्हय्‌ नं छगू देशं मेगु देशय्‌ 
आक्रमण याइबलय्‌ थःगु देशया अस्तित्व न्हंका: छूवयेत कुत: याइपिं शत्रुतयूत 
स्यायेगु सुरक्षात्मक हिंसा जूगुलिं पाप मखया: धर्म हे धाये मा: । 

सुरक्षात्मक युद्धय्‌ नं स्वता प्रकारया उपाय छ्यलीगु खने दु । थःगु देया 
पल्टन व ज्याभः यक्व कयना: शत्रुतयूत ख्याना छ्वयेत स्वयेगु न्हापांगु उपाय 
खः । अनंलिपा युद्धक्षेत्रयू शत्रुतयूत घाःपाः जक याना: बिसिकः छूवयेत कृत: यायेगु 
थ्व दथुइ लाःगु उपाय खः । थ्व निताजिगु उपायं नं शत्रु लिमचिल धाःसा हिंसा 
हे याना: शत्रु निर्मुल थनेगु ज्या याइ, थ्व दक्वसिबे लिपागु उपाय खः । 

च्वय्‌ उल्लेख जुयावंगु विभिन्न युद्धय्‌ थाय्‌ व ईकथं थीथी तालग्‌ 
ज्याभःत छयलावना च्वंगु खनेदु । थौंकन्हय्‌ तुप: बम आदि शस्त्र अस्त्र 

प्रयोग याइ । न्हापा न्हापा बलाति, गदा, चुपि, त्रिशूल, भाला, खड्ग, आदि 
शस्त्र प्रयोग याना च्वंच्चन । थथे तःताजिगु शस्त्रत मध्यय्‌ “खड्ग” धयागु 
ज्याभः साप हे रहस्यं जाःगु अलय्‌ भी नेपाःमितय्गु थःगु हे सांस्कृतिकता 
दुगु जुयाच्वन । कीथाय्‌ देशय्‌ भिंनिदँंय्‌ छक्व: सिंहदुवाते (मखंत्वालय्‌) द्य: 
प्याखनय्‌ च्वंम्ह भद्रकाली अजिमाद्य:याके जुजुं खड्ग हिला: खड्गसिद्धि 
काइगु अथे हे भिनिर्देयू छक्‍्व: मरुसत:या क्वय्‌ नं पचलि भैल:द्य: जुया प्याखं 
हुलीम्ह आजुद्य: याके खड्ग हिला: भी जुजुं खडगसिद्धि काइगु चलन 
तनावंगु मदुनि । | 

भीसं पुज्याना तइपिं अजिमाद्य:पिनिगु व आजुद्य:यागु मूर्ति व 
किपाय्‌ अलय्‌ अजिमाद्य: व आजुद्य:या प्याखनय्‌ द्यःतय्‌ ल्हातय्‌ नं खड्ग 
ज्वना तःगु खनेदु। गनंगनंला आजुद्यः व अजिमाद्य: पिनिगु प्रतिनिधित्व 
याना: खड्ग हे द्यःया रूपय्‌ पुज्याना तःगु नं दु। नेवाःतय्‌गु आगमय्‌ 
(पुजाकथी) स्व:वन धाःसा खड्गयात सिन्ह: तिका: पुज्यानात:गु भीसं खनी । 
नेपा:गालय दुने न्यायेका च्वंगु खः जात्राय्‌ नं गुर्जुया पल्टन लिसे हया: खड्गं 
जुजुया प्रतिनिधित्व यानाच्वंगु चलन नं थौंतक छचलाहे च्वन तिनि । 

थ्व फुक्क बिचा: याना स्वयेबलय्‌ छु सीदत धा:सा नेपालय्‌ खड्ग 
धयागु सुरक्षाया चिं खः । छायूधा:सा अजिमाद्य:तय्‌सं व आजुद्य: नं सज्जनतयूत 
दुष्टतयपाखें सुरक्षा यायेगु लागि हे खड्ग ज्वनाच्वंगु खः । देशय्‌ जुजुं नं 
सर्वसाधारण जनताया रक्षा यायेत हे जनतायात दुःख विया च्वनीपि स्वार्थी 
दुष्टतयूत दण्ड बिइगु लागी खड्ग ज्वना च्वंगु खः । न्हापा न्हापायापिं 
जुजुपिसं नं गनं वने माल धा:सा न्हायकं थें ज्वाला ज्वाला थिनाच्वंगु खड्गय्‌ 
थःगु ख्वाः स्वया: खड्ग दर्शन याइ । थथे खड्ग दर्शन याना वन धाःसा 
शत्रुतयूसं छुं हे याये फइमखु धयागु विश्बास यानाच्वनी । आ: तक नं भागि 
याः बइपिं मनूतय्‌त थाय्‌ व ई स्वयाः ल्वयूक 'खड्गसिद्विरस्तु' धका: आशीर्वाद 
बिया: च्वनीपिं सःसिउपिं पुलांपिं मनूत दनि । थथे स्वयेबलय्‌ खड्ग सुरक्षाया 
चिं खः धयागुखँय शङ्का यायेगु थाय्‌ हे मदु । 

भीगु नेपा: देशय्‌ निता जिगु खड्गा खनेदु । छता ची बला: जुया: 
ताःहाकःगु, अलय्‌ मेगु त: बलाः जुयाः चीहाकःगु, थुकिइ सुरक्षात्मक ज्याय्‌ 

छयलीगु पत्ती खड्ग व हे तः बला: जुया: चीहाक:गु खः। थ्व स्वाये हे 
ग्यानापुसे च्वंगु खडगयात सुरक्षात्मक धकाः छाय्‌ धाःगु धाःसा थ्व शस्त्र 
चीहाक: जूगुलिं न्ह्यःने वनाः आक्रमण यायेत ज्यामछिं सुं न्ह्यःने थ्यंक वया: 
आक्रमण या:वल धा:सा शत्रुयात प्रहार यायेगु थ्वयागु उद्देश्य खः । उकि थुगु 
खड्गया संचालन यायेगु ताल हे मेकथं जुयाच्चंगु दु । देपाल्हातं धाल 
ज्चनाः जवल्हातं खड्ग हीकाः च्वनीबलय्‌ शत्रु न्ह्यःने वये फइमखु । 

आः थन खडगया सांस्कृतिक महत्वया बारे चर्चा याये। दक्वलय्‌ 
न्हापांला भीगु दे तान्त्रिकता प्रधान जुयाच्चंगु दे जुगुलिं तन्त्रशास्त्रय्‌ प्रमुख धकाः 
हनातःम्ह आजुद्यः (भैलः द्यः) या छगू अङ्गया रूपय्‌ खड्गयात कयाःतःगु दु । 

आजुद्य:या ग्यानापुसे च्वंगु म्हुतुं पिहां वयाच्वंगु धंवाया रूपय्‌ खड्ग ज्यानातःगु दु, 
थ्व खँया प्रमाण भीसं गन स्वयेफु धाःसा गनं देगलय्‌ वा आगमय्‌ वलि बिया: द्यः 
पुज्याइबलय्‌ फे, हँय्‌ आदि भोग बिड न्ह्यः खड्गया छगू रूप स्याचुपियात द्य: 
भाःपिया पुज्याना तइ, अलय्‌ स्याये त्यल धायेवं स्याइम्ह मनुखं क्वय्‌ च्वंगु सिल: 
ब्वना: स्याचुपि ल्हातं कया: भागियाइ । व सिल: थथे खः- 
तीक्ष्णदंष्ट्र ! महाकाय ! कल्पान्तदहनोपम ! 
भैरवाय नमस्तुभ्यं ममाज्ञां दातुमहंसि । 

थ्व सिलःया धापू छु धाःसा “च्वामुगु वा दुम्ह बाय च्वामुगु वा 
रूपम्ह, त:धंगु शरीर दुम्ह, कल्पया अन्त्ययागु मिथें च्वंम्ह हे आजु द्यः (भैलः 
द्यः! छःपिं आजुद्यःयात नमस्कार दु, जितः आज्ञा विया विज्याहुं,” थथे 
आजुद्यःया धँवा जूगुलिं खडगयात आजुद्य: हे धकाः भाःपियाः पुज्याना तःगु 
खः। अथे हे तुं ्यःप्याखनय्‌ प्वःसः काइबलय नं खा, हँय्‌ थुज्व:पिंत वां हे 
न्यानाः प्याखंम्व: द्यःतय्‌सं हि त्वनी । दुगु, फै, म्येतय्‌त वां न्याना स्याये 
मफुगुलिं व हे धँवारूप खड्ग (स्याचुपि) प्रयोग याइगु यानाच्वन । थुलिजक 
' मखु, अजिमा द्यः पिनिगु ल्हातय्‌ मं खड्ग दुगुलिं खड्गयात अजिमाद्यःपिनिगु 
रूप भाःपियाः पुज्याना तःगु नं दु, मोहनीवलय्‌ आगमय्‌ आगमय्‌ चीहाकःगु, 
ताःहाकःगु, खड्ग व ख्वना तया: आजुद्यः अजिमाद्यः धकाः भाःपियाः पुज्यानाः 
स्वाँ क्वकाइ कुन्ह चालं धकाः खड्गजात्रा (पायाः) नापं यानातःगु चलन 
- थौंतकनं भीसं स्वया च्वनातिनि । 

अनं मेगु खँ छगू छु दु धाःसा भीगु देशय्‌ देग: देगलय्‌ शिलापत्र 
तयातःग्‌ दु । उकिइ द्यःयाथाय्‌ दातातय्‌सं छायातःगु खँया विवरण च्वयाः 
कियातःगु दइ । व शिलापत्र नं खड्ग आकार हे वयेक दयेकातःगु दइ। व 
खड्गरूप जुया च्वंगु शिलापत्रया च्वकापाखे कि खड्ग हे कियातःगु दइ कि 
मखुसा सुं द्यः छम्हयूसिया मूर्ति दइ । थुकिया अभिप्राय नं थ्व हे खः कि 
गुम्हयसिनं दातातयसं ्यछायातःगु बस्तुइ लोभ यात धाःसा थ्व हे खड्गं नाश 
याइ धयागु खनेदु । उकि हे ला शिलापत्रयांत नं च: भाःपिया: प्रतिष्ठा याइवलय्‌ 
जग्गे याना: जगय्‌ याना तइगु । अथे जूगुलिं खड्ग सुरक्षात्मक यःया रूप खः 
धकाः भीसं अःपुक्क हे सीका काये फु । 

आं: खड्गं गथे याना: सुरक्षा याइ धायेबलय्‌ खड्ग संचालन याना: 
शत्रुयात ख्याना: वा प्रहार हे याना: जनतायात रक्षा याइगु खँ ला दहे दु, उकीसं 
नं तान्त्रिकता पाखें नं सुरक्षाया प्रबन्ध यानातःगु खँ नं भीगु नेपा: देसय्‌ उत्तिकं 
हे सीके बहजू । भीथाय नेपा: गालय्‌ च्चंगु तान्त्रिक द्यःतय्‌गु मन्दिरय्‌ लुखाय्‌ 
छक्व: बिचाःयानाः स्वत धाःसा अजुगति चाइपुसे च्वंगु रहस्यं जाःगु तान्त्रिकता 
खनेदु । दक्वलय्‌ न्हापां ला लुखा फुसेसं स्वंकंलाःगु तोरण दइ, व तोरणया दथुइ 
लाक्क मुख्यम्ह द्यःया मूर्ति किया तःगु दइ । अलय्‌ जव-खव, च्वयूक्वय्‌ मेपिं 
गंछि द्यःतय्‌गु मूर्ति दइ । अनं खापाय्‌ नं स्वंगः मिखा व दथुइ स्वापुतिइ खड्ग 
छपु नं कियातःगु दइ, अनंलि तोरण व लुखा फुवकं छथाय्‌ तयाः स्वत धाःसा 
व लुखा हे खड्ग आकारय्‌ दयेकातःगु सी दयावइ । थथे लुखायात खड्ग 
आकारय्‌ दयेकाः तन्त्रमन्त्रं जगयूयाना तःगुलिं मभिंगु मतिइ तयाः वःपिं मनूत 
अनं दुहां हे वने फइमखु, छुं जुयाः दुहां वन धाःसा नं दुने मभिंगु ज्या याये हे 
फइमखु । थुगु प्रकारं लुखांनिसें हे सुरक्षाया प्रबन्ध याना तःगु दइ । अनंलि दुने 
द्यः तयातःगु थासय्‌ द्यःया लिधंसा नं खड्ग आकार वयेक हे दयेकातःगु खने 
दइ, अथे हे द्य:छेंपा तिकिभयालय्‌ नं षट्कोण तयाः उकिइ दथुइ लाक्क खड्ग 
खपु वा मुख्यम्ह द्यःया मूर्ति तया तइ । उकिया अभिप्रायनं सुरक्षा हे खः । भयालं 
तक नं मभिंपिं तत्व त दुहाँ बने मफयेमा धयागु भावनां उज्वःगु प्रबन्ध याना 
तःगु खः । थथे तान्त्रिकतां जगययाना तःगु खड्गाकृतिं भिंमनूतय्‌त रक्षा व 
मभिं मनूतयूत नाश यायेगु व्यवस्था यानातःगु खः धयागु खँ अथें हे सी दु । थ्व 
नेपा:यागु तःसकं रहस्यं जाःगु व तःसक महत्वपूर्णगु संस्कृति खः । थुकियात 
अन्धविश्वास धकाः तंकाः खूवयेगुला थःगु विशेषतायात वांछूवयेगु खः धाःसां 
पाइमखु । 

थन दक्वसिबय्‌ महत्वपूर्णगु' खँ छु दु धाःसा भीगु वंशावलीइ 
धयातःथें “जुजु कामदेवं कलिगत ३९२५ दँय्‌ “अजिमा द्यःया खडूग आकार 
पिकयाः दे दयेकि” धका: महालक्ष्मी अजिमा द्यःनं म्हगसय्‌ म्हंकूगुलिं मिं 
च्याद्रः छँ दयेकाः कान्तिपुर धयागु दे दयेकलर” धयातःगु दु, थ्व खड्ग 
आकारय्‌ च्वंगु कान्तिपुरया (येंदेया) विस्तार वा परिधि गनतक खः धयागु खं 
आःतक नं थथे हें धका: सुनानं धाये फुगु मखुनि । वास्तवय्‌ थन स्वनातःपिं 

इलय्‌ व्यलय्‌ पीठपूजा याःवनीबलय्‌ लाइपिं च्याम्ह अजिमा द्यः पिनिगु । 
अष्टमातृका धयातःपिं) थाय्‌ यात ध्वः साला: स्वानाः स्वत धाःसा उत्तरपाखे 
च्वका व दक्षिणंपाखे प्वःका लाःगु खड्ग आकार सिइदयेक हे खने दइ । उकिं 
जुजु गुणकामदेवं दयेकगु कान्तिपुरया परिधि थ्व हे खः धकाः भीसं धायेफु । 
अनंलि व अष्टमातृका धयातःपिं अजिमा द्यःतयगु थाय्‌ गन धकाः माला 
स्वयेत रथी धनशम्शेरं च्वःगु “कामकला रहस्य” धयागु सफुती क्यनातःकथं 
व कागाष्टमी (जँलाथ्व अष्टमी)कुन्ह पीगं द्यः चाहिउवने बलय्‌ नं लाः, अनं. 
हानं पुलांगु पूजापाठ यायेगु थ्यासफुतीइ नापं च्वया तःकथं नं च्याम्ह 
अजिमा यःत थुकथं जुयाच्चन | तीनधारा पाकशालाया लिउने पाखे च्व॑म्ह 
“पासिक्व अजिमा” ब्रम्हाणी, सिंहदरबारया न्ह्यःने पाखे च्वंम्ह “लुमरि अजिमा” 
माहेश्वरी, आर्मी हेडक्वाटरपाखे च्वंम्ह “फिब्व अजिमा” कौमारी, पचलीइ 
च्वंम्ह नै अजिमा” वैष्णवी, विष्णुमति खुसिसिथय्‌ च्वंम्ह कंग अजिमा” 
बाराही अनं नं उत्तर पाखे विष्णुमतीया हे सिथय्‌ च्चंम्ह “लृति अजिमा” 
इन्द्राणी, थंबहिइ च्वंम्ह “थंवहि अजिमा” पुजा थ्यासफुली उल्लेख यानात:कथं 
'साम्हाः अजिमा' चामुण्डा अलय्‌ नारांहिति दरवारय्‌ दुनेच्चंम्ह “चन्द्रलखु 
अजि!” महालक्ष्मी खः धका धाइ । थिपिं च्याम्ह अजिमा द्य'पिं छचा:खेरं 
खड्ग आकार वयेक स्थापना याना: जुजु गुणकामदेवं कान्तिपुर (यँदे) दयेकूगु 
खः धकाः भीसं सीकेफु । छायधाःसा खड्ग आकार ज्यायेत कि पःखा दनेमा:' 
कि मखुसा की ताना सां चिं तयेमा:, मखुसा सिथंनिसें खड्ग आकार पिहां 
वइकथं छँ दना हयेमाः, विचा: यानाः स्वयेवलय्‌ छुं हे चिं खनेमदु । उकि द्यः 
तयगु पीठ हे स्थापना याना: खड्ग आकार पिका:गु जुइ धकाः मधासें मगा: । 

थन छगू शङ्का पिहाँ वइगु खं नं दु। व हे वंशावलीइ जुजु 
गुणकामदेवं दयेके धुंका:लि भद्रकाली, कड्ेशवरी व लृति पीठया स्थापना यात 
धका: उल्लेख याना तःगु दु । थथे धायेबलय्‌ येंदे दयेके धुंकाः तिनि इपिं 
स्वम्ह द्यः स्थापना याःगु खनेदु । अथे जसां नं छगू महत्वपूर्ण व ल्वःमंके 
मजिउगु खं छता छु दु धाःसा व हे बंशावलीइ मेपिं अजिमा द्यः पिनिगु 
उल्लेख छाय्‌ मजुल ? थुकिं सीदया वल कि च्याम्हं अजिमा द्यःपिं (अष्टमातृका) 
न्हापा हे खड्ग आकारय्‌ स्थापना या:गु खः, अनंलिपा येंदे दयेके धुंका: च्वय्‌ 

नां कयापिं स्वम्ह अजिमा द्य: मेथासं हया: तने हःपिं खः। उकि व स्वंगु 
पीठय्‌ स्वःवन धा:सा मेथासय्‌ स्वया:अप्व: द्यःत खनेदु । माहेश्वरी पीठय्‌ 
भद्रकाली, बाराही पीठय्‌ कंकेश्वरी, अलय्‌ इन्द्राणी पीठय्‌ मेम्ह हानं इन्द्राणी 
हे तना: स्थापना याये हःगु खः धकाः सीके फु । 

थथे खड्ग आकारय दे दयेकूगुया अभिप्राय नं सुरक्षाया प्रबन्ध हे 
खः । गथे देगलय्‌ खड्ग आकारय्‌ दयेका: तन्त्रमन्त्र जगय्‌ याना तःगु लुखां 
रक्षा याइगु खः, अथे हे देशय्‌ दुने च्वंपिं जनतायात नं रक्षा यायेगु ज्या 
तान्त्रिक विधिं स्थापना यानात:पिं खड्ग आकारय्‌ च्वनाच्वंपिं अजिमा द्यःपिसं 
याना च्वनेमा धयागु खँ बांलाक्क हे थुइके फु । सायद उत्तरपाखे थःने वा 
च्वय्‌, अलय्‌ दक्षिणपाखे क्वःने वा क्वय्‌ धका: धाःगु नं थ्वहे खड्गया च्वका 
व प्व:काया ल्याखं जुइमाः । थ्व बिचाः यानाः सीके माःगु खँ त खः, गुगुलिं 
यानाः भीगु नेपाःदेया थःगु हे तालगु संस्कृतिया महत्वं देयागु हे महत्व 
विश्वया मिखाय्‌ च्वन्ह्याना च्वनी । 


तिबः सफूत 

पूजापद्धतिया थ्यासफू 

भाषा वंशावली भाग २ 

कामकला रहस्य - धनशम्शेर ज.ब.रा. 
Kathmandu & Patan Nepal Traveller नक्सा 

मोहनी ^ 


प्राणीमध्यय्‌ ज्ञां दुपिं मनूत हे ख: । अयसां नं फुकसिया स्वभाव 
छगू मजू । गुलिं मनूयाके साधु सन्तया स्वभावं दुसा गुलिसिके जङ्गली हिंस्रक 
पशुया स्वभाव दयाच्वनी । पशुया स्वभाव दुपिं मनूतयसं “थ्व याये त्यः । थ्व 
याये मत्यः,” धयागु छुँ ख॑या विचा: मयासे म्वा: मदुगु कुकर्म याना: दुःख 
बिया च्वनी । उकियाना: साधारण मनूतयूसं जीवनयू चितासु मदयाः दुःख 
सिया च्वनी । न्हापा नं थुज्चःगु स्वभाव दुपिं दानवतयूसं कुकर्म यानाः 
मर्त्यमण्डलय्‌ मनूतय्‌त व स्वर्गलोकय्‌ द्यःतय्‌त नापं अति दुःख विया च्वन । 
द्यःतयूके हे फ्वना: कयात:गु वरदानं. याना: दानव त व:लाना च्चंगुलिं थुमित 
सुनां छुं याये मफु । अले द्यःत हे दानव त खना: ग्याना: विसिउं जुया जुइ 
माल । अयसां हे ग्याना: सुला सुला च्वंपिं द्यःतय्‌त मात्तु माला: दुःख बिइगु 
त्वःतुगु मखु । थथे सकसितं दुःख विया जूगुया कारण छु धाःसा लोकय्‌ 
मेमेपिनिगु धर्म, कला, कीर्ति व्‌ संस्कृति म्हुया छवयेगु अले थःगु कीर्ति तयाः 
थ:त हे द्य: धायेकेगु दानवतय सिद्धान्त जुया च्वन । उकि द्यःतय्‌त द्यः धायेगु, 
द्यः पूजा यायेगु सुइतं हे मबिउ । गनं होम या:गु खन सिल ,धाःसां याके 
मबिइगु, ऋषिमुनितयूगु तपस्या भङ्ग यायेगु, ऋषिमुनितय्‌गु हत्या यायेगु, 
द्यःया मन्दिर स्यंका बिइगु आदि याना: अतिहे अन्यायी अत्याचारी: जुया: 
सकसितं दुःख वियाच्वन । न्ह्याग्गु हे याःसा नं अथें स्वया: हे सहयाना 
च्वमेमाल । अथे जूसां नं मनूतयूसं सुला: सुला: थःगु कुलधर्म, साहित्य, 
कला, संस्कृति मत्वःतुसे म्वाका: हे तयातयूत कृत: याना च्वन । दानवतयूसं 
अति हे यासेलि सह यानां याये मफया: द्यःत महाभारत. पर्वतयां उत्तर 
खण्डय नेपाःया हिमालय पर्वतय्‌ वयाः महाद्यःया शरण का:वल, उगु थासय्‌ 
लाक्क यःत सकलें क्रोधित जुल, अलय्‌ फुक्क द्यःतय्‌गु शक्ति. एकत्रित जुया: 
(छथाय्‌ मुना:) अत्याचारी दानव त संहार यायेया लागि सम्पूर्ण शक्तिं 

सम्पन्न जुया देवी प्रकट जुल । व हे देवीं दानवत लिसे घनघोर संघर्ष याना: 
दानवत व इमि नायः महिषासुरयात स्याना: संघर्षय्‌ विजय यात । 

आः थन दानव धयापिं तस्वीरय्‌ क्यना तःथें ग्यानापुसे च्वंक च्वामुगु 
न्यक्‌ दुपिं, तत: पुगु धँवा दुपिं, सँ फंफं तया: जुइपिं भाजं थें हाकुपिं प्राणी 
त मखु, मनू स्याना: ला नया: हि त्वना: जुइपिं नं मखु, इपिं नं भी हे थुज्वपिं 
मनूत खः । थुज्व:गु स्वभाव कयाः याये मत्य:गु ज्या यानाः जुयाः, मेमेपिनिगु 
कला, कीर्ति, साहित्य संस्कृति ध्वस्त यायेगु कृत: याना: दुःख बिइषिं जूगुलिं 
इमित दानव, दैत्य, राक्षस आदि धा:गु खः । गथे भीमचात नं आपा: हारां 
जुल धायूवं इमित लाखय्‌ धायेगु कीगु चलन दु, अथे हे कत:पिनिगु संस्कृति 
स्यंका: म्हुया छवेत कृतः याइपिं न्ह्याम्ह मनूत नं दानव खः । 

थुज्वःपिं दानवतयूसं- न्हापा न्हापा जक दुःख बियाच्वंगु मखु । 
इतिहास पुइका: स्वत धाःसा दानवया रूप कयाः दुष्ट मनूतयूसं बखत 
बखतंय्‌ विध्वंस यायेगु ज्या यानाच्वंगु दु । शंकराचार्य धयाम्ह मनुखं दानवया 
रूपय्‌ नेपाः देशय्‌ वयाः अम्बर बांडा थुज्वम्ह विद्वान्‌ पुरुष व मेमेपिं आपालं 
विद्वान्‌तय्‌गु हत्या याःगु दु । प्राचीन हस्तलिखित ततःधगु तन्त्रया ग्रन्थ त 
आहुति यानाः दुःख बियावंगु दु । अथे हे छगू थ्यासफुलि नं थथे उल्लेख 
जुयाच्चंगु दुः- “सं. २२२ कासि नं श्री संकराचार्य वयाः ओ... चावहिरया बदे 
द्ृरछि, स्याक ब्राम्हणया शास्त्र चलय याकल*” सुल्तान शमसुद्दिनं बंगालं 
यक्व फौज ज्वना वया: नेपाल संवत्‌ ४७० मार्ग शुक्ल दशमी वृहस्पतिवारया 
दिनय्‌ आकाभाकाय्‌ हमला यानाः नेपा: देया नगर च्याका: भीगु कला, 
कीर्ति, साहित्य, व संस्कृति ध्वस्त याःगु स्वयंभू अभिलेखय्‌ उल्लेख दु । यल 
पिंबहा:या ने.सं. ४७७ या अभिलेखय्‌ नं थ्व खँयात न्ह्यथना तयात:गु दुः- 
“सुल्तान श्याम सुद्दिनो यवनाधिराजो नेपाल सर्व नगरं भस्मीकरोति” अथे हे 
बहि बहि, बाहा, बाहाःतकनं ध्वस्त यायेगु ज्या यानाः स्यंगु द्यःया चैत्य, 
मेमेगु बौद्ध व महाद्यःया मूर्तित तछ्यायेगु, त्वाःथलेगु ज्या याना वन। 
पशुपतिमहाद्यः स्वत्वा: थःगु आदि खँ गोपालराज वंशावलीइ उल्लेख जुयाच्वंगु 
दु ।* स्वसः दं न्ह्यः नं क्रिश्चियन धर्म प्रचारया अभियानय्‌ कीगु आपालं 
साहित्य, कला ब संस्कृति ध्वस्त याना वन । थुभिसं दे त्याका: राज यायेगु 

मती तयाः थुज्वःगु कुकर्म याःगु मखु, नेपाःदेया साहित्य, कला व संस्कृतिया 
अस्तित्व मदयेका छवयेगु नियतं या:गु जक खः । छायूधा:सा थुमिसं यायेमाःगु 
ककर्म याये धुंका: थन मच्वंसे लिहाँ तुं वन । थथे नेपा:देया पुलां पुलांगु तन्त्रया 
यक्व शास्त्रत कालभैलःद्यःया लिउने तया: छवयेकगु सिउपिं मनूत दनि । 
पवित्रगु तन्त्रशास्त्रया सफूत छ्वयेकगु थासय्‌ न्हुइमत्यः धकाः सिउपिं मनूतयूसं 
थौतलें'कालभैलः द्य:यात चाःहुलेगु मयाः । चाःहे हुलेमाःसां नं कालभैलःचयःया 
लिउने प्रतापमल्ल जुजुया सालिकया थाय्‌ लाका: वना: जक चाःहिला च्वंगु 
दु । थथे देया संस्कृतियात लोप याना छबइपिं अवश्य दानवत खः । 

थौंकन्हय्‌ नं उज्चःपिं दानव त मदुगु मखु । नेपाः देया पुलां-पुलांपिं 
द्यःत खुयाः यंकाच्चंगु हे दु । ध्यबां काये मदुगु पुलां-पुलांगु अमूल्यगु सफूत 
देशं पिनेयापिं मनूतयगु ल्हातय्‌ लानाच्वंगु मसिउगु खँ मखु । गुलि कला, 
कीर्तित भग्नअवस्थाय्‌ लानाच्वंगु दु, उकियात दयेकाः संरक्षण यायेगु या 
पलेसा न्हंकाः हे छवयेगु कृतः जुयाच्चंगु दु । गुलि द्यःतयूत भीगु संस्कृति 
कथं रहस्यं जाःगु अभिप्राय कयाः नेपाल भाषां छुना तःगु नां त थौं नेपाःमिपिसं 
हे ल्वःमंका हये धुंकल । सीक सीक हे बराय्‌ चाया: कुलाँयमरु अजिमा, 
पालाः द्यः, न्यतमरु आदि द्यःतय्‌त इमिगु पुलांगु नां मकासे रक्तकाली, 
संकटा, नरदेवी धकाः नां कया च्वनीगु याना च्वन। थथे यायेगु थःगु 
संस्कृतियात थम्हं न्हंकेगु खः । उकि थुज्वःगु ज्यायात नं दानबतयगु ज्या 
धायेमाः । थुज्चःपिं दानवत इलय्‌ ब्यलय्‌ पिहाँ वयाः देयागु महत्वपूर्णगु 
संस्कृतित न्हंका छूवयेत कुतः याना हे च्वनी । 

न्हापा न्हापा नं महिषासुर दानव वयाः अथे हे देयागु संस्कृति म्हुया 
छूवयेत याये जिउगुं मजिउगुं कर्तव्य याना: जनतातयत दुःख बिया जूगु खः, 
लिपा संघर्ष जुयाः दानवया नाश जुल । उकिया हे छगू रूप भीगु मोहनीया 
पायाः खः । आ:तले पायाः पिहाँ वइबलय्‌ गुलिसिनं युद्धय्‌ फीगु सिखःया लं 
फिना: नँया तपुलिं पुयाः धाल ज्वनाः वयाच्वंगु दनि । युद्धया बाजं थाका: 
मनूतयूसं लाय्‌ लाय्‌ बुझकाः सःजक न्यनेवं शत्रु त तापाक हे ग्यानाः बिसिउँ 
वने मालीगु कथं पायाः पिहाँ वयाच्वंगु दु । मोहनीसिन्हः तिनाः, ह्याउँक 
क्वखा क्वखायाः, स्वांछुना: तान्त्रिक विधि विधानं थःथःयाके अजिमाद्यः, आजुद्यःत 

दुबिकाः जिगिजिगि खाना: खड्ग ज्वना: छम्ह छम्ह शत्रुत दत्तले मात्तुमाला: 
चन्नंक पाले धका: महिषासुर दैत्यया प्रतीक भुयुफसि पाला: क्यना च्वंगु दु । 
थुज्वःगु भीगु तान्त्रिक ब दैवी शक्ति यानाः शत्रुत शक्तिहीन जया: नाश 
जूगुया प्रतीक जूगुलिं थ्व पाया:त स्वयेत बुट्टा बुही, ल्यासे ल्यायम्ह, मचात 
ग्वा: ग्वा: मुना: यँ, यल, ख्वपया लायक पायाः, तेबाहा, वतु, महाव्‌, यतखा, 
क्वहिति, थबहि, असं, क्यपू व थथे हे मेमेगु पायाःत स्वःजुइ । 

भी म्वायेत शत्रुतलिसे संघर्ष याना च्वनेमा:गु दु । शत्रु नाप संघर्ष 
याना: विजयी जुइत संघर्ष यायेगु आत्मबल व आत्मशक्ति भीके ढयेमा: । थ्व 
हे बल व शक्ति प्राप्त यानाः दे व देशय च्वंपिं मनतयत रक्षा यायेत झीग 
नेपा:देशय्‌ अजिमा .द्यमःत स्थापना याना तःगु खः । अजिमा द्यःत पूजा याना 
इमिगु शक्ति भीके प्राप्त यायेगुया लागी मोहनीबलय्‌ आगं आगमय्‌ व हे 
अजिमा द्यःतय्गे पूजा याना च्चनागु ख: । अजिमा द्यःया प्रतीक खड्ग ख्वनात 
स्वनाः पुज्याना: शत्रुसंहार यायेगु व जीवनय्‌ वये फुगु भय आदिं मुक्त. जुड 
फयेकेत द्यःयापाखें खड्गसिद्धि कायेगु मोहनी पूजाया उद्देश्य खः । थथे खड्गसिद्धि 
कया: प्रायाः पिहाँ वःगु खया प्रमाणत थ्यासफुली नं खनेदु । “संवत्‌ ८०३ 
आश्विन शुक्ल ॥ प्रतिपदा हस्ता नक्षत्र अंगार बार थ्व कन्हुया बेला घटि १६ 
वेडा व घटि २१ वेडाव घटि २५ थ्वतेन न्हा केतुदले मक्रलग्नस खड्ग स्वडा... 
दशमी बेला घटि * बेडाव घटि ७ थ्वतेन न्हा चारन याडा*..,” 

जयस्थिति मल्ल जुजुया पालय्‌ लायक छेँय भाइ भारादार पिसंनं खड्ग 
स्वनेत ह:गु अलय्‌ खड्गसिद्धि कयाः पायाः पिहाँ वःगु उल्लेख जुयाच्वंगु दु । 

आश्विन शुक्ल पक्षया पारु कुन्ह छँय्‌ छँय्‌ आगं आगमय नःला 
स्वना: अष्टमी कुन्हु खड्ग व थापिं स्वनाः मोहनी पूजा याइ । अलय्‌ चालं 
कुन्हु स्वां क्वकयाः छे छेंया नाय:नं आगंद्यःया रूपय्‌ च्वनाः तन्त्र साधन 
यानाः तःगु खड्ग थःगु खल:या सकसितं लःल्हानाः खड्गसिद्धि बिड । अनंलिपा 
खड्गसिद्धि काये धुंकाः व हे तन्त्रशक्ति दुगु खड्ग ज्वना: पायाःपिहां वइ । थ्व 
पायाःयात राष्ट्रिय रूपय्‌ विशेष महत्व वियातःगु दु । पायाः पिहाँ वयेगु थिति 
त्वःते धुंक पिसं नं खड्गसिद्धि कायेगु रूपय्‌ खड्ग ल्हातय्‌ कयाः भागि जक 
यानासां च्वंगु दु । सिसातयूत नं मोहनीपूजाया प्रसाद बिया: खड्गसिद्धिया 

सुवाःसां विइगु या: । खड्गसिद्धि कायेगुली शत्रुबिजय यायेगु दैवीशक्ति प्राप्त 
जुड, अलय्‌ भीगु जीवनय्‌ वया च्वनीगु दानव रूपया भय आदि नं फाला 
वना: भझीगु आत्मरक्षा जुइगु भाःपिया तःगु दु। भीत सुवा बिइबलय्‌ 
“खड्गसिद्धिरस्तु” धकाः धाइपिं नं दु । थथे सुवाः बिउगु शत्र छुँ हे याये 
मफयेक अजिमा द्यःनं रक्षा यायेमा धा:गु खः । झी जुजुं नं लायक पायाःनाप 
तयाः हइगु जुजुयागु खड्ग ज्दना: भिंनिदय्‌ छक्वः मखंत्वालय सिंह दुवातय्‌ 
लुमरि अजिमा यागु खड्ग नाप, अथे हे भिनिदँय्‌ छक्व: मरुसतः न्ह्यःने 
भ्यलुपातय्‌ पचलि भैलः द्यःयागु खड्ग नाप खड्ग हिला: खडगसिद्धि काइ । 
अले उकिया हे शक्तिं दे व देशय्‌ च्वंपिं मनतयग रक्षा यानाच्चंगु दु.। थ्व 
भ्यलुपाः पचलि भैल:द्यः साधन यानाः तयातःगु खः । 

न्हापा ब्:तयसं नं देवी (अजिमाद्यः) याके खड्गसिद्धि कयाः दैत्यत 
संहार यानाः स्वर्ग लोकय्‌ व मर्त्यमण्डलय्‌ फुकसिगु रक्षा याःगु दु, न्यतमरु 
अजिमाया द्य:प्याखं चण्डेशवरीया चण्डासुर दैत्यलिसे संघर्ष याना: दैत्ययात 
स्याना: द्यःतय्‌त रक्षा या:गु खः। थ्व हे खँयात कयाः न्यतमरु अजिमाया 
चःप्याखं थौंतक नं इलेव्यलय्‌ हुइका च्चंगु दु । उकिइ चण्डासुर दैत्य क्वःथलेत 
कुमारी द्वं चण्डेश्वरीया रूप कया: अजिमा द्यःया खड्गनाप थःगु खड्ग 
हिला: खड्गसिद्धि कयाच्वंगु दु । थुगु किसिम न्हाफा कुमारीं चण्डासुर दैत्ययात 
स्याःगु थाय्‌ कुमारी द्यःछुँया न्ह्यःने खः । चण्डासुर दैत्य स्याना: दैत्यया लास 
थुंगु थाय्‌ नं थन हे खः धाइ । थौंकन्हय्‌ थ्व थासय्‌ दबु दयेका तःगु दु, 
थुकियात थिइमजिउगु दबु धका: झीसं धयाच्चना । थ्व दबुया प्यखेसं ल्वहँ 
पौलय्‌ कियातःगु मनूया ल्हाःपा, तुतिपालि, छयंत चण्डासुर दैत्ययागु खः 
धकाः नं धाः । 

झिनिदँय्‌ छक्वः कुमारीद्यःछेया न्ह्यःने न्यतमरु अजिमाया द्यःप्याखं 
हुइकाः चण्डासुर दैत्य क्व:थला च्वंगु दु । थीमजिउगु दबुलि हे द्यः प्याखं हुइके 
माःगुली थौंकन्हय्‌ अन महुइकसे नापसं च्वंगु-कुमारीद्यःछेँ कासं च्वंगु मेगु 
दबुलि हुइका च्वंगु दु । प्रजातन्त्र वये न्ह्यःतक येयाः बलय्‌ क्वःने याः कुन्ह थ्व 
थीमजिउगु दवुली जुजुया लुँया गहि तयाः जुजुया खड्ग तयेगु यानाच्वंगु खः । 
मल्ल जुजुपिनि पालय्‌ जुजुपिं थ्वकुन्ह गद्विइ च्वनाः कुमारीया ल्हातं सिन्हः 

तिइगु याइ धका: धाइ । कमारी जात्रा कुन्हु कमारीयात सा दान यायेमा:, थ्व 
थिति थौंतक नं तनावंगु मखु नि। उकिं खड्ग भीगु लिधंसा खः । खड्ग 
ज्वना: हे शत्रुनाश यायेगु व देशय सुख शान्ति स्थापना यायेगु ख 

शुभ साइतयं खड्ग स्वनाः जीवबलि भोग बिया: तान्त्रिक विधिं 
पूजा याये फुगु घरी खड्गसिद्धि दइ धयागु तन्त्रया सफुली च्वयातःगु दु । 
उकि भीसं मोहनी बलय्‌ साइत स्वया: शुभ साइतय्‌ लाका: आगमय्‌ खड्ग 
स्वना: सिद्धिया लागि जीवबलिभोग बिया: पूजा यायेमाः । थ्व खं थ्यासफुली 
नं उल्लेख जुयाच्वंगु दु :- 

“सं ७९७ आश्‍विन सुद्धि ॥ पारु कुन्ह नवरात्र स्वडा ` अष्टमी 
कुन्हुया रात्रिस खड्ग स्वडा जुरो । अष्टमी अन्तर वनका नवमी सं भोग 
या 

गुलिं गुलिं आगमय्‌ जीवबलि भोगया प्रतीक पञ्चमकार बलिपूजा 
यायेगु नं यानाच्वंगु दु खड्ग रूपया अजिमा द्यःया स्थापना याना: जीवबलि 
भोग बिया: मोहनीपूजा याना: देवीयाके खड्गसिद्धि प्राप्त याना: इन्द्रं बृत्रासुरयात, 
महाद्यवं त्रिपुरासुरयात, नारांद्यवं मधु धयाम्ह दैत्ययात स्याःगु खः । रामचन्द्र 
नं देवीयागु नवरथ वर्त च्वना: जीवबलिभोग बिया: खड्गसिद्धि कया: लंकाया 
जुजु रावणयात स्याःगु खः । उकि शक्ति बिइपि तान्त्रिक चःतयूत पूजा यायेत 
भीसं तन्त्रयुक्त यानाः सम्हय्‌ तयाः पञ्चमकारया पूजा यायेमाः वा जीवबलि 
भोग हे बिइमा: । | 

जीवबलि भोगं आत्मशक्ति ब:लाना शक्ति उत्तेजित जुड धयागु 
थुकिया अभिप्राय ख: । उकि थ्वहे शक्ति शत्रुतयगु संहार याये फइ, मोहनीबलय्‌ 
पाया: पिहां वयेंत नं जीवबलि भोगया प्रतीक ख्यँ सगं काये धुंकातिनि वइ । 
न्हापा महिषासुर दैत्ययात स्यायेत पात्र ख्वला त्वनाः तिनि (ख्यैँ सगं कया: 
तिनि) देवीं दैत्ययात स्या:गु ख: । संघर्ष यायेबलय्‌ आत्मशक्ति ब:लाका शक्ति 
उत्तेजित याना च्वनेत बराबर जीवया म्वाःहि त्वना च्वनेमाःगु व पात्रख्वला 
त्वना: ख्यँ सगं कया च्वनेमा: । देवीभागवतय्‌ नं थ्व खँया उल्लेख दु । 


नँ “खड्ग तुरक्षा प्रतीक” क खड्ग त्रक्षा प्रतीक” च्वतुड स्ववादिसति/ स्वयादित । 


न (“ख्ये सग” च्वसुइ़ स्वयादिसं । 

तत: क्रुद्धा जगन्माता चण्डिका पानमुत्तमम्‌ । 
र पपौ पुनः पुनश्चैव जहासारुणलोचा ॥ 


थुकिया अर्थ :- तँ पिकया च्वंम्ह जगन्माता चण्डिका देवीं बारंबार 
पात्र ख्वला त्वना: मिखा ह्याउँका:” न्हिल । अथे हे न्यतमरु अजिमाया द्य: 
प्याखनय्‌ कुमारी नं बारंबार म्वाःहि त्वंगु व पात्रख्वला त्वना च्वंगु दु । द्यः 
छेंनं पिहाँ बयेन्ह्य: कुमारी, बाराही, अजिमाद्य: व भैलःद्यः नं नेपा:फैया हिंसा 
यानाः म्वाःहि त्वना: पिहाँ वइ । अंनंलि न्यतदुवातय्‌ थ्यंका: गाछें दुने च्वनाः 
कुमारी व अजिमा द्यः निम्हयूसिनं तान्त्रिक .मतं पात्र ख्वला त्वनी । प्याखं 
दबुली नं चाप्व:स: कायेगु धका: जीवया म्वा:हि त्वनि । अथे हे दैत्य क्वःथलेत 
नं दबुली हे गाछें दुने च्वना: कुमारीं तान्त्रिक मतं पात्र ख्वला त्वना: शक्ति 
उत्तेजित याइ । अले लिपा तिनि चण्डेश्वरीया रूप कया: च्वंम्ह कुमारीं 
चण्डासुर दैत्ययात क्‍्व:थली । थ्व भीसं स्वया हे च्वनागु खं खः । 
उकि भीसं शक्तिया लागि आगं आगमय्‌ मोहनीवलय्‌ जीवबलि 
बिया:, जीवबलिया प्रतीक ख्येँ सगं तया: पूजा याना च्वनागु खः । मोहनीपूजा 
दच्छिया दुने प्यक्वः यायेगु उल्लेख यानातःगु नं गनं गनं दु । न्हापा न्हापा 
नेपा: देशय्‌ नं बसन्त ऋतुया चैत्रमासय्‌ मोहनी नखः न्यायेकेगु याना तःगु 
ख: । थौंकन्हय्‌ थ्व नखः शरद ऋतुया आश्विन मासय्‌ न्यायेकेगु यानाच्वन । 
न्हापांनिसें चैत्र मासय्‌ न्यायेका. च्वंगु मोहनी नख:यात स्वल्प याना: आश्‍विन 
मासय्‌ त:धंक मोहनी मानय्‌ यायेगु थिति लिपातिनि या:गु खः॥ मोहनी नख: 
राष्ट्रिय नख: ख: । राष्ट्र मानय्‌याःगु बखतय्‌ फुकसिनं थ्व नखः मानय्‌ 
यायेमा: । पुलां मोहनी धकाः चैत्र शुक्ल पक्षया अष्टमीकुन्हु साधारणखतं 
जूखां नं मानयूयाना च्वनागु दु । लायूक्‌ मूचुकय्‌ तःधंगु मोहनीबलय्‌ थें म्यें 
व दुगु स्याना: पुज्यानाच्वंगु दु । | 
_ थथे मोहनीबलय्‌ न:ला स्वना: कलश तयाः नबरथ ज्वःछि पूजा 
यायेगु चलन नेपा: देशय्‌ तलेजु द्यः हया: तसेंलि याना हःगु धयागु खँ दु । 
ऋतुया ल्याखं स्वयेबलय चैत्र मासय्‌ न:ला स्वाँ बाँलाक बुइगु क्रतु मखु । 
नवरथ ब्रत च्वनीपिनि घटस्थापना याना: गुन्हुतक देवी पूजा यायेगु खं थाय्‌ 

थासय्‌ उल्लेख यानातःगु दु । थौंकन्हय्‌ मोहनी पूजा गुन्हुतक जुइगु खःसां नं 
मुख्यगु पूजा ला कूछिभ्वय्‌ नये कुन्हु, स्याक्व त्याकवकुन्हु व चालंकुन्हु याना 
स्वन्हु जक जुइगु खं: । लायक मूचुकय्‌ नं मोहनीया मुख्य पूजा स्वन्हु जक 
हे जुइगु ख: । सप्तमी कुन्ह तलेजु द्यः क्वहाँ बिज्याकाः अष्टमी, नवमी व 
दशमी स्वन्हु मुख्यगु पूजा यानाः लायक्‌ पाया: पिहाँ वइगु खः। थ्व खं 
थ्यासफुली उल्लेख यानातःगु नं दु :- - 

“सँ ८२७ आशिवन शुक्ल ॥ प्रतिपदास नवरात्र स्वडा धनु लग्नस 
तृतियावधि थ्वगुली दस ॥ सप्तमी घटि २१ प्रअष्टमी वयकाव कुंभ लग्नँस 
खण्ड स्वडा देव कोहां बिज्याका ॥” “नवमी घटि २९ वेतका ओ दशमी 
वयतुनुं मीन लग्नस चारन याडा देव थहां बिज्यातक चान्हस सम्बत 
८०० आशिवन- शुक्ल ॥ दशमी चारण याझ जुरो दिन पूव याडा 
पायात थहाँ वया जुरो ॥” 

न्हापा मल्ल: जुजुपिं नं खड्ग ज्वनां: लायकू छे पाया: बइगु खः । 
थौंकन्हय्‌ जुजुया प्रतिनिधिया रूपय्‌ लाय्‌कूपायाः न्ह्यःने जुजुया खड्ग तया: 
हनेगु यानातःगु दु । 

थुंगुकथं आश्विन मासय्‌ व चैत्र मासंय्‌ मोहनी पूजा यायेगु ख:सा 
नं चैत्र मासय्‌ मोहनी पूजा यायेगु वा आश्विन मासय्‌ मोहनी पूजा यायेगु या 
उद्देश्य पा: । छायूधाःसा महिषासुर स्यायेत देवीं चैत्र शुक्ल अष्टमी कुन्हू 
उत्पत्ति जूगु खः । थ्व खं पत्राय्‌ नं च्वयात:गु दु । महिषासुर दैत्ययात स्याना 
देवी विजयी जूगु दिन आश्विन शुक्ल पक्षया दशमी धका: देवी भागवतय 
च्वयात:गु दु । देवी उत्पत्ति जुसेलि देवीयात पूजा यानां: जीवबलि भोग 
बिया: शक्तिया पूजा याना: दानवतलिसे संघर्ष यायेत तयार जुयाः संघर्ष 
ख्यलय्‌ न्ह्यज्यायेगु खः । थ्व हे परम्परां देवी उत्पत्ति जूकुन्हु देवीया प्रतीक 
खड्ग व थापिं स्वना: मोहनीपूजा याना: कूखिभ्वय्‌ नयाः च्वंगु खः । स्थाक्वत्याक्व 
कुन्हु जीवबलि भोग बिया: पूजा यानाः चालंकुन्हु खड्गसिद्धि कयाः पायाः 
पिहां वयाः मोहनी नखः हनावया च्वंगु खः । अजिमाद्यःयाके शक्ति कयाः 
सगुणया ख्ये सगं कयाः दानवत लिसें थथे वसन्त ऋतुनिसें शरद ऋतु 
मवःतले झीगु जीवनय्‌ वया च्वनीगु लः, मि, फयया भय, चल: वनाः सीगु, 

महामारी रोग आदि रूप दानवतय भय (यम दंष्ट्रा भय नाप नं संघर्ष यायेत 
(तयार जुया: आत्मरक्षाया लागि रणक्षेत्रय्‌ न्ह्यज्यायेगु खः । 
आश्‍विन मासय्‌ मोहनी मानय्‌ यायेगु संघर्षय विजय जूगु लसताय्‌ 
अजिमा द्यःयात ख्ये सगंया प्रतीक जीवबलि भोग विया: पूजा यायेगु धका: 
स्याक्व त्याक्व कुन्हु आगमय स्याःम्ह जीवया छ्यंया सी कयाः “सीकाःभू” 
यानाच्वंगु खः । थथे अजिमाद्यःया प्याखनय्‌ नं दैत्य क्वःथःगु लसताय्‌ ख्ये 
सगंया प्रतीक न्हिप्वःस: धका: कया च्वंगु दु । 
मोहनी नेपा:मितय तःधंगु नखः खः । दाजु, किजा, फुकि व थःथिति 
फुक्क मुना: मोहनी नख: न्यायका: नयेमाःगु खः । न्हापा दानवतलिसे संघर्ष 
यायेमाःबलय्‌ फुक्क नाप मुना: देवीयात माहनीपूजा .याःगु' खः, अले वहे 
देवीया शक्तिं विजय नं जग॒ खः । थौंकम्हय्‌ नं कला, कीर्ति, साहित्य व 
संस्कृति स्यंकेत कुतः याना जुइपिं दानव रूपया शत्रुतलिसे संघर्ष यानाच्वने 
माःगुलिं स घर्ष यायेत तयार दु धकाः ताताःपाकनिसें मनूत छेँय वया: 
मोहनी नख: हनाच्वंगु खः । नापं च्चना: मोहनीपूजा याना: छेँछेंया थकालिं 
आगं आगमय फुक्कसितं सिन्ह: तिका: प्रसाद बिया: खड्गसिद्धि विइमाः । 
फुर्कासनं थकालिया ल्हातिं सिन्ह फया: खड्गसिद्धि काये नं मा: । थुकिं थःत 
व देशय्‌ नं सुख शान्ति जुइ । थुज्चःगु मोहनीसिन्हः फयेगु व खड्गसिद्धि 
कायगु तन्त्रयुक्तगु भीगु संस्कृतियात अन्धविश्वास धका: विश्वास मयाये 
मजिउ, तःसक महत्वं जायाच्चंगु अभिप्राय दुगु भीगु मोहनी नखःयात 
चीधंक जसां नं फुथें याना हना च्चनेमाः, त्वःता छवये मजिउ । 


तिब: सफूत 
१. सप्तशती चण्डी 
२. देवमाला वंशावली 
१ स्वनति नखः” च्वयइ स्वयादिसं। 

नेपालभाषा साहित्यया जातः = चित्तधर हृदय 

"सम्शुहिन इलियासको नेपाल आक्रमण” गोबर्धन शर्मा तब्मेरी पत्रिका 
बर्ष १, अइ २ 

न्हायक द॑पौ ११०० 

हनुमान ढोका राजदरबार - गौतम बज नग्राधार्य 

'चालन' दशैंको एक प्रमुख अझ - धनबज्ज बज्राचार्य ~ यलि पत्रिका 
देवी भागवत 

भाषा वंशावली, भाग १ 


स्वन्ति नखः [] 


मनूतयग जीवनय्‌ नखःखखःया आवश्यकता छाय्‌ जुल धयागु 
म्ह्यसःया लिसः बिइ अःपु मज्‌ । मनूलयूत आनन्द सुख भोगया न्ह्यवःसा त' 
गावक न्ल्यच्याका लःसां नं समाजया ज्या खँय्‌ ब्वति काये मखन धाःसा 
समाजय दुलेच्वपि मनूतलिसे लापाक्क बाया: च्वने माल धाःसा व मनुखं 
नगलय्‌ दुने शान्ति काये मफयाः मानसिक पीडां फाता फाता पुला च्वनी । 
बरु समाजय्‌ दुने च्वने बलय्‌ अनेगु समस्या व पंगःतलिसे न्ह्याबलें ल्वाना 
चने माःसां नं समाजम्‌ 'दुनेच्वपि थःथितितलिसे सुख दुःखया खं ब्याकाः 
शान्ति व सन्तोषया अनुभव याताच्वनी । उकि मनूतय्‌ लागि समाज मदयेक 
मगा; । समाजय्‌ फुक्कलिसे स्वापु तयाः भ्यलय्‌ पुनाच्वने फइगु हे जीवनया 
सफलता भाषिया तःगु दु । 

थुगु हे सम्वर्भय्‌ समाजय्‌ दुनेच्वंपिं मनूललिसे सत्तिकेया लागि, 
असे समाजया नीति ब मनूलय्‌ सामाजिक जीवन पद्धति थुइके विड्या लागि 
सभ्यता धयागु थ्व खः धकाः म्हसीकेगु लक्ष्य तयाः पुलांपिं बिद्वानतयसं 
इलयव्यल्लय्‌ थीथी नखःत हनेगु याना वयाच्बंगु खः । कीथाय्‌ नेपाःगालय्‌ 
तालतालगु यकव नखःत न्यायेकेगु चलन दु, आपा: यानाः व नखःत थुइके 
मफइकथं रहस्यं त्वपुया तःगुलिं उकिया अभिप्राय थथे धकाः धाये थाकुइगु 
रूपय्‌ ध्वनाच्यंगु दु । आः थन नेपा; देया यक्व नखःतमध्ये स्वन्ति नखःया 
बारय्‌ भुइका काये फुगु खे त न्ह्यब्बयेगु कुतः याये । 

दकलय्‌ न्हापां स्वन्तिनखःया विशेषताया बारे विवेचना यायेगु 
बांसाइ ताया । थ्व तखःया सामाजिकला पाखे मिखा ब्बयेकाः स्वयेबलय्‌ छु 
खनेद धाःसा मेपाःमितयसं व्यक्तिबादयात गुबलें हे थाय्‌ मबिउ । परिवारया 
दृनेच्क्रपिं ब्याक्के सदस्य त छे छेंय्‌ मुना: स्वन्ति नखः हनेगु ज्याय्‌ न्ह्यचिला 
च्बनी, अले भातपिंथाय्‌ वनाख्वंपिं तताकेहेपि नापं थःछै बया; नख: हं वया 

च्वनी । थः याकःचिया जक स्वार्थ सिद्ध याना: आनन्द कायेग व्यक्तिवादी 
प्रवृत्तिया भ्या: भतिचा जक नं थनयागु समाजय किनाच्वंग खने मद्‌ । 
सकसिया भिं जुइमा धकाः, सुख जूसां इना काये, दुःख जसां इना काये धयाथें 
सकलें मुना: न्ह्यइपुक्क सामाजिक ज्याय्‌ ब्वति कया च्वनीगु थनयागु 
समाजया सिद्धान्त जुया च्वन । उकिला भिंगु ज्याय नं थःथिति सकलें 
लयताया: ब्वति का:वया च्वनी धाःसा मभिंगु दुःखया इलय्‌ नं बिचाः वयाः 
दुःख इना कयाच्वनी । थ्व थन नेपाःमितय्‌गु समाजिकताया विशेषता हे खः । 
अनंलि स्वन्तिनख:या धार्मिक पक्ष नं उलि हे रहस्यं जायाच्वंग दु । 
थ्व नं त:सक॑ सीकेबह ज्‌ । धर्म धयागु हे थौंया इलय्‌ विवादास्पद जयाच्वंगु 
उकि विश्‍वय्‌ सलंस: धर्मत खने दयाच्वंग दु । तर उज्वःगु धार्मिकतायात 
थन निर्विवाद यानाः व्यापक रूपं सफल जुइका: थ्व नखःया धार्मिक ज्यायात 
छबचलात:गु दु । न्स्याथिन्याम्हयसिया छँय नं सकसिनं लयताया: स्वन्तिनखः 
हनाच्वनी, अन सु नास्तिक सु आस्तिक धयाग न्ह्यसः हे दइमखु । सम्पूर्ण 
नेपाःमित छगू हे समाजय्‌ दुने लाःला धयाथें खने दयेक याना तःगु दु। 
अनंलि स्वन्ति नखःवलय्‌ द्यःतयेंगु मूर्ति तयाः पज्यायेगु नं मयाः । लक्ष्मीपूजा 
कुन्हु ध्यबायात, म्हपूजा कन्ह थःत हे अले किजापूजा कुन्ह तताकेहेपिसं दाजु 
किजायात पूजा याई । थुगु तालं काल्पनिक द्यःया मूर्तियात थाय्‌ मविउसे 
मच्‌ हे का मनूया जीवनय्‌ छच्चलात:गु वस्तुयात हे द्य: भापिया पूजा यायेगु 
नेपाःमितय्‌गु थःगु हे मौलिकता दुगु व व्यवहारलिसे स्वापु दुग दर्शन ख 
मेमेगु धार्मिक ज्यात यायेबलय्‌ 'कीग सामाजिक व्यवहारं फछिं फत्तले 
तापाक्क च्वनेमा: । सुं मन्‌ बर्त च्वन धाःसा थःगु हे ला, हि जुयाच्वंपिं मचात 
थ्यंक लिसे छवासमिस्‌ मयासे स्वयंपाख यानाः गुलिफत उलि समाजया 
व्यवहार त्वःताः द्यःयाके हे तन मन फुक्क दुबिका: उपासना यायेमा: । तर 
स्वन्तिनखःबलय्‌ थःगु परिवारय्‌ छम्ह छम्ह दत्तले मबाःसे नापं च्वनाः हे पूजा 
यायेमाः । थ्व सिद्धान्त स्वन्तिनखलय्‌ जक मखु थनयाग्‌ थःगु हे पहः दुगु 
न्स्याग्गु नखःबलय्‌ नं दुथ्याना च्वंगु दु । पाहाँ चहे, ययाः पुन्हि; मोहनी आदि 
नख: व दिगु पृजाय्‌ नं सकसिनं मुना हे ब्वति कायेमाः । सिलाचह्ने, कृष्णाष्टमी 


+ 


“नेपाया तान्त्रिक चात” च्वयुइ स्वयादिसं । 
२२ नैपापया तात्विक घ: व तात्विक पृद्ठा 


थुज्वःग धार्मिक नखःयात उलि व्यापक रूपं नेपाःमितय्‌सं हनाच्वंगु दइमखु, 
खालि इच्छा दुपिंसं जक सदा तया: हनाच्यनी । तर स्वन्ति थु.ज्वगु थःगु हे 
मौलिकता दुगु नख:तयत धर्मया छुं भेदभाव मतःसे न्ह्याग्गु धर्माबलम्बीतयसं 
नं थःगु हे धका: नाला कया च्वंगु दु । पीगद्य:, दिग॒द्यःत पूजा याःवनि बलय्‌ 
नं मन्दिरय्‌ थी जिउ, थी मजिउ धयागु भेदभाव छुं हे दइमखु अर्नेलि 
स्वन्तिनखःबलय्‌ पूजा यायेगु ज्याय्‌ नं स्वतन्त्रता दु । मन्त्र वा स्तोत्रया सिलः 
ब्वने हे मा: धयागु नं मदु, थःगु कुलया थिति कथं पूजा यानाच्वनी । अन 
पुरोहित नं म्वाः आचाःजु नं म्वा:१ धायमाल धाःसा पुजारि नं थः हे द्यः नं 
. थाहे, थ्व साप हे थुइके माःगु रहस्यया खँ-ख: । थुकिं याना: झीगु नखःया 
धार्मिक खयात अन्धविश्वास धकाः: सुनानं धाये फइमखु । छायधाःसा काल्पनिक 
शक्तिशाली द्य:यात मानयूमयाइपिं, अले धर्भाधिकारीतय्‌ (पुरोहित, पुजारीतय्‌) 
शोषणया विरोध याना जया: थःत नास्तिक धका: न्ह्यब्वयेत कत: याना जूपिं 
मनूतयसं नापं थ्व नखःया धार्मिकताय्‌ कखिनेग॒ थाय्‌ लुइके फइमखु । तःधंगु 
पुरुषार्थ क्यनाः वने फत धाःसा मनू हे चः जुड फइ धयागु सिद्धान्त म्हपूजा 
थज्चःगु नखः नं क्यनाच्वंगु दु। उकि थः त द्यः भाःपियाः पुज्यायेगु अले 
तःधंगु पुरुषार्थ क्यने फइग शक्ति प्राप्त यायेत ल॑ क्यनीगु थ्व स्वन्तिनखःयात 
महत्व बिइगु ख॑य्‌ सु मनुखं गथे बिरोध याये फइ, थुगु प्रकारं स्वन्ति नखःया 
धार्मिक पक्ष साप हे बालाः धका: धायेहे माः । 

थ्व स्वन्ति नखःया ज्या खंय मिखा ब्वयेका: स्वत धाःसा तःसकं 
महत्वं जायाच्वंगु थःगु हे तालगु छगू मौलिक दर्शन लुयावइ । थ्व दर्शनयात 
भीसं व्यवहारवादी दर्शन धायेफु । थौंतक विश्‍वय्‌ गुलि दर्शनत पिहाँ वल, 
उकिइ अप्व: यानाः आदर्शवादी जया: सामाजिक व्यवहारपाखें ब्यागलं च्वने - 
माःगु खं हे दुथ्याना च्वंगु खनेदु । अध्यात्मवादी दर्शन त फुक्क हे सांसारिक 
माया मोहं (व्यवहारं) तापाक्क च्वना: परब्रम्हया ध्यान यायेगु खँय हे केन्द्रित 
` जुयाच्चन । मेगु अनात्मवादी दर्शनत नं गुलिं राजनीतिलिसे, गुलिं अर्थनीतिलिसे 
हे विशेष केन्द्रित जुयाच्वंगु दु। तर नेपा:यागु स्वन्ति थुज्चःगु नखः नं 
क्यनाच्वंगु सिद्धान्त गुज्वःणु व्यवहारवादी दर्शन उलाः क्यं धाःसा मनूतय॒सं 
सामाजिक व्यवहारय्‌ हे दुने च्वना: उक्किया ज्याखंया अभिप्राय थुइकाः ज्या 

पूबंकाः वने फत धाःसा भीके थुज्यःग शक्ति प्राप्त जड कि ब शक्ति भी 
मनूत हे चः जुया वनेफइ। गथेकि मोहतीबलय्‌ गुन्हुतक आगमय दुमे 
सामाजिक व्यवहारय्‌ स्वापु दुपिं परिवारया सदस्यत ब शः खलःया सदस्यल 
फुक्क माप चना: पूजायानाः झिन्हु कन्ह॒ शक्ति प्राप्त याये धुंका: पुजारिल हे 
पायाः द्यः जुया जिगिजिगि खाखां मिहां वह । अथे हे स्वन्तिवलय्‌ नं म्हपूजा 
कुन्हु थः हे च्यः जुयाः पूजा फइ अले किजापूजा कुन्हु नं तताकेहेँपिसं यागु 
पूजा फया ख्वनी । जामनः गुभाजु, बन्धुदत आचार्य थुज्यःपिं तान्त्रिक त 
ऋषिमुनित थें समाज त्वःता; बनय्‌ मवंसे सामाजिक व्यबहारय्‌ हे दुमे च्या; 
सिद्ध जुयाः थः जुयावन । उकि थ्वयात चीधंगु दार्शनिकला धाये फइमखु । 
आः स्वन्ति नखः गुज्वःगु अभिप्राय कयाः न्यायेकेगु याना लःगु खः धयागु 
बारय्‌ छम्ब मिखा ब्ययेके कार्तिकबलय्‌ थ्व नख: हनेगुली प्राकृतिक कारण दुथ्साःगु 
खने दु । छाय धाःसा वसन्तऋलु (चैत्रमास) कयते वं अमेःगु देवी प्रकोपं 
प्राणीतय्‌त लिइगु याना हइ । गुन्लें वाफय्‌, ग्वःफय्‌, गुबले महामारी ल्वय्‌ अले 
गुब्लें खुसिवा: बइगु, चलः ब्रनीगु आदि ज्यान संकष्ट जुइगु जक मखु ज्यान है 
बने फुगु दैवी विपित फीगु जीवनय्‌ वयाच्चनी ! उकिं उज्वःगु विपसितलिसे 
संघर्ष याना हे कीसं म्वायेग कतः याना च्वनेमा; । उकिया है प्रतीकया रूपय 
गुब्लें गथांमुगः बायेगु; गुब्लें भूतप्रेत शान्ति यायेत बौ बायेगु ज्या याता च्वनी । 
अथे हे महिषासुर आदि दैल्यतलिसे संघर्ष यायेगु प्रतीकया रूपय मोहतीखलग्‌ 
प्रायाः पिहाँ बडगु ज्या जुयाच्वंगु खः | थ्व फुनकं बिपतिल वसन्तक्रतुं आरम्भ 
जुयाः शरदञऋतुइ सिधइ । उकि थ्व ईयात यमदंष्ट्रा धाइ । उकिया धाप छु 
धाःसा थुगु समय दुने मनूतय्‌ जीबन यमराजया धँवाय्‌ लानाख्बंगु दु । उगु 
इलय्‌ मनूत सीगु यक्व सम्भावना वु । थुज्चःगु ग्यानापुगु इया विषत्तियात 
त्याकाः थुगु द॑ पूवंके धुन धकाः कार्तिक कृष्ण आमै कुन्हु साल तमाम यामाः 
कन्हेकन्ह अर्थात्‌ कार्तिक शुक्ल पारुकन्ह न्हूदं क्यंगु दिं धकाः पूवंगु दँ विजय 
प्राप्त याःथे आः न्ह्यने दं बःगु दय्‌ नं विपत्तिलयत त्याके फयेमा धकाः आसिका 
यानाः म्हपूजा यायेगु यानातःगु खः । वया कन्हय्‌ द्वितीया कुन्हु तताकेहँषिसं 
दाजुक्िजापिंत अथे हे भिंतुना यानाः पुज्याइ । थ्व छग सार्वजनिक जन्मगिहिधें 
ख; । गधे मनूसय्‌ व्यक्तिगत जन्मन्हिंबलय्‌ न॑ बंगु दंय्‌ विजय यानाः पूर्वकथे 

न्यने वःगु दँ मं सफल जुया; पूवनेमा धका: भिंतुना यानाः न्हापां थःगु 
छँयागु ख्य सगं काइ, अथे हें म्हपूजा कुन्हु ल॑ थःगु छेयागु सगं कया. पुजा 
फंड । अनलि जन्मन्हिंकुन्हु थःगु छँयागु सगं काये सिध्ये धुंकाः थःथिलि 
म्ह्यावभचातंपालै न॑ सगं काइथें म्हपूजाया कन्हेकुन्ह तताकैहेपिसं दाजुकिजापिंत 
इयँ सगं बिया: पुज्याइ । उकि म्हपूजा मयात धाःसा किजांपूजा यायेगुया छु 
अर्थ मदु धकाः मनूतयूसं धयाच्वनी । वास्तबय्‌ थ्व खयात नातिकृति धका; 
हेस्थाये भजिउ । 

आः कार्तिक तिमिलीया पारुयांत न्हूँदँया न्हापांगु दिन धकाः छु 
आधारय्‌ मानय याःगु धयागुबारे विचा: यायेबलय्‌ छता खं छु सीदया वः 
धाःसा न्ह्ूद॑या न्हापांगु दिन मानय्‌ यायेगुया कारण निगू जुइफु । गुगुं महत्वपूर्णगु 
ल्बःम॑के मफइगु घटनायात कयाः सम्वत्‌ नापं छयलाः ब है संवतया न्हापांग 
दिनं न्हरद॑ आरम्भ जुइगु धका: मानय्‌ याना तई, अथवा मेगु कारण प्रकृति हे 
जुड । बिक्रम संबत्या न्हापांगु दिन बैशाख १ गते मानय्‌ या:गुया कारण 
विक्रमादित्य धयाम्ह जुजुया जीवनया घटनालिसे सम्बन्धित जुयाच्वंगु दु । अथे 
हे इस्वी सम्बतूया न्हापांगु दिन जनवरी १ तारीख मानय यायेगुलिइ 
ईसामशीहया जीवनया घटनालिसे.सम्भन्धित जुयाच्चन । तर नेपालय्‌ आर्थिक 
वर्षया श्रावण १ गले अले शैक्षिक वर्षया फागुन १ गते न्हापांगु दिन मानय 
यायेगुली छुं घटनालिसे सम्बन्धित जुयाच्चंगु मदु, प्राकृतिक कारणं याना: 
थुगु इलय्‌ हे सुविधा जुइगु अनुभव जुयाः आ:तक॑ अथे हे छयलाच्यंगु दु । थथे 
हे म्हपूजाया दिमयात नं प्राकृतिक कारणं यानाः: हे नहदँया न्हापांगु दिन धका: 
यक्व न्हापानिसें मानय्‌ याना: वयाच्चंगु खः । लिपा शंखधर साख्या: न॑ फुक्क 
नेपाःमिपिनिगु त्यासा पुला विइ धुंका: न्हापांनिसें न्हूद॑या न्हापांगु दिन धका: 
छब्चला तःगु म्हपूजाया दिनं हे आरम्भ जुइगु याना: नेपाल सम्बत्‌ छथलेगु 
याःगु खः । थुगु तालं म्हपूजा न्हूद॑या आरम्भ जुइगु दिन जुयाच्वंगु खः । उकि 
साख्या: नं नेपाल संवत्‌ छले न्ह्यः नं म्हपूजाकुन्ह न्हूद॑या न्हापांगु दिन 
धकाः भिंतुना यानाः म्हपूजा यायेगु चलन छथला च्वंगु दु धकाः धाये फु । 

अनंलि आधिक दृष्टिं स्वयबेलय्‌ नं जनतातय्‌ न्हूदं मानय यायेगु 
दिन थुकुन्ह हे याना तःगु खने दु । न्हूगु वा वालि दुकयाः लछिंपूजाकन्ह दया 

दक्वलय्‌ लिपागु दिन भाःपिया धुक्‌ पुज्याइ। अथे हे दच्छिया ध्यवाया 
कालविल नं उकन्ह हे क्वचायेका: सालतमाम याइ । अले कन्हेकन्ह न्हूद॑ 
मानय्‌ याना: दच्छितकया मुंके फुगु सम्पत्तिया अधिकारी थ:त भाःपिया म्ह 
पुज्याइ । थुगु तालं आर्थिक प्राकृतिक आदि कारणं न्हूद॑ मानय्‌ याना तःगुली 
उकिसं तना: साख्वा: नं नेपाल संवत्‌ नापं छचला: थकगुलिं स्वन्ति नखःया 
महत्व झन्‌ अप्व: दयावंग खः । 

यमपञ्चक धकाः: स्वन्ति नखः न्यान्ह मानय्‌ यायेगु खःसां नं 
वास्तवय्‌ स्वन्हुजक मग॒ नखः जयाच्वंगु दु । उकीसं नं नेपा:मितयसं दक्वलय 
मूनखः धकाः म्हपूजायात कयातःगु दु । खयतला स्वन्ति नखः लछिंपूजा 
कन्हुनिसे आरम्भ जुइगु जगलिं मुख्यगु नखः लछिंपूजा हे जुइमा: थें च्व । 
मनूतय्‌ जीवनय्‌ ध्यबाया महत्व गुलितक दु धयागु खँ सकसिनं सिउग हे 
खः । उज्वःगु ध्यवायात द्यः भाःपियाः सम्पत्तिया द्यः लक्ष्मीयात आवाहन 
याना: पूजा यायेगु दिन जूगुलिं लछिंपूजाया दिनयात चीधंगु महत्व दुगु धाये 
मजिउ । अथे जूसां नं भतिचा दुने थ्यंक वाला स्वत धा:सा छु सीदया वइ 
धा:सा लखिंपूजा धयागु म्हपूजाया पूर्वाङ्ग खः । च्वय्‌ नं उल्लेख जुइ धुंकगु खं 
खः, सकल जनताया धेबाया कालबिल सिधयेका मुक्क थःगु जूवःगु धेवा 
स्वथनाः ल्याःचाः कृचायेकेगु दिन लछिंपूजा जूगुलिं वकुन्हु थःगु सम्पत्ति स्थिर 
जुइमा धका: भिंतुना याना: छेँछखां मत च्याका: चाक: पूजा धकाः पिनेंनिसें 
लुखापत्तिकं व छेंच्वंगु फुक्कवस्तुत पूजा याना: लछिंद्यः आवाहन याना: धुक्‌ 
पुज्यायेगु खः । वयां कन्हे म्हपूजा कुन्हु म्हिग: कन्ह लछिं द्यायात आवाहन 
याना: धुक्‌ पूजा याना तःगु सिधयेकत समाप्ति पूजा जुइ, अले मेगु दॅया 
कार्यक्षेत्रय्‌ न्स्यज्यायेत अनेगु शुभकामना न्ह्यथना: म्हपूजा यायेगु ज्या जुइ । 
वया नं कन्हयकुन्ह तताकेहेंपिनिपाखें नं भिंतुना विइकेया लागि किजापूजा 
याकेगु ज्या जुइ । अथेजूगुलिं म्हपूजा मुख्यगु नखःया दिन जुल, अले लछिंपूजा 
व.किजापूजा उकिया सहायक नखः खः धका: धाये फु । 

म्हपूजाकुन्हु परिवारया छम्ह छम्ह सदस्यया न्ह्यःने चिकंयागु व 
उकीद्यःने प्वताय्चुं तयाः न्याचाः दुगु मन्दः च्वइ, अले उकिइ न्यापुच: वा 
तया: ख्यलु इता च्याकाः पूजा याइ । थ्वया न्ह्य: गनेद्य: या रूपय सुकन्दा, 

ब्रम्हाया रूफ्य-कत्ुकफि यमराजया रूपय्‌ सि (फल) छग: अले कलश छग: नं 
स्वनाः पुज्याइ । थथे मनूया जन्म, मृत्यु व जीवनय्‌ वये फुगु बिघ्नबाधालिसे 
सम्बन्धित द्यःतयत पूजा याना: थ:के शक्ति प्राप्त यायेगु ज्या याइ । वास्तंवय्‌ 
नेपा: देया संस्कृतिया सिद्धान्तकथं द्यः पुज्यायेगु धयागु हे शक्ति प्रतिष्ठा 
यायेगु ख: । थथे द्यःतयगु पूजा सिधयेकाः सकसियां धौसगं कया: भिंतुना 
याइ । अले लिपा ख्यँ सगं कायेगु ज्या जुइ । थुकि मनूतयके शक्ति उत्तेजित 
जृइ अले जीवनय वयेफुगु संकटत लिसे ल्वाना: त्याके फइग क्षमता दया 
च्वनी, अथे हे म्हपूजाया कन्हेकन्ह नं तताकेहेंपिसं म्हपूजायाग हे विधिकथं 
किजापूजा याइ । थुकिया उद्देश्य नं शक्ति उत्तेजित यायेगु हे ख: । 

थुपिं बाहेक लोकय्‌ चिकया मन्दः, ग्वयस्वां, ख्व:सिं, तःसि आदि 
स्वन्तिनख: न्यायेकेत मदयेकं मगा:गु वस्तुतयबारे न्ह्यइपुसे च्वंगु थीथी 
किबदन्ती बाखंत थें कनेगु यानातःगु दु । थ्व किबदन्ती तयके वास्तविकता 
दुला कि मदु धका: अथवा मन्दः, ग्वयस्वां, ख्वःसिं, तःसितयूगु भीगु जीवनलिसे 
छु सम्बन्ध दु धयागु खया अनुसन्धान यायेमाःगु ज्या ला द हे दनि, तर व 
खंतयगु रहेस्य थुइके मफुतले थ्व थिति त मस्यंकसे अथे हे छयला च्वनेमा: । 
अःपुकेया लागि बजारं थासा त न्यानाहया: परंपराकथं गुज्वःगु मन्दः च्वयेमाःगु 
खः, उज्वःगु मच्वसे मेगु हे मन्दः च्वयेगु, परम्परानिसें वःगु नेपालय. हे सःगु 
ख्वःसिं मतसे मेगु हे संख्वःसिं 'तयेगु अले तःसिया पलेसा नंक्याःग्वः तयाः 
अभिप्रायया बिचा: हे मयासे आधुनिकीकरण यायेगु बाँला:गु ज्यां ग्यनीमखु । 
थौंकन्हयूला भं हे पाल्चाय्‌ चिकंमत तया: च्याकेगु पलेसा सीमत (मैनबत्ती) 
च्याकेगु अले भीगु संस्कृतिलिसे भ्या:हे ल्व: मजूगु भुइचम्पा च्यांकेगु थुज्वःगु 
ज्यात यकव हे खने दया वयाच्चंगु दु । थ्व ज्यातयत भफीसं संस्कृतिइ गुब्लें 
हे दुथ्याके फइमखु, दुथ्याके नं मजिउ । 


तिब: सफूत 
१. वुंगद्यः नेपालय्‌ हःगु खं - आशाकाजी बच्ञाचार्य 
२. देवी भागवत 


+ 


“ख्ये सग” च्वदुइ स्वयादिस । 
मैपा:या तान्त्रिक घः व तान्त्रिक पूजा ५७ 


सीका: भ्‌ ^ 


संस्कृति धयागु मानवसभ्यताया चिं खः धाइ । उकि सुं जातिया थःगु 
हे धायेगु संस्कृति मन्त धाःसा उगु जातियात सभ्यगु जाति नं धाइमखु। 
छायधाःसा मनूतयसं बौद्धिक सामाजिक आदि विकास यायां यक्व च्वय्‌ थ्यंका 
तिनि थःगु सभ्यताया परिचय बिड्या लागि गाक्क बिचा: याना: थःगु हे तालगु 
रहस्यं जाःगु थितित संस्कृतिया रूपय्‌ दयेकाः छयला थकिगु खः । अथे जूगुलिं 
मनूतयूगु समाजय्‌ संस्कृतिया त:धंगु महत्त्व दुगु खः । 

थन नेपा:गालय्‌ च्वंपिं नेवाःतय्‌गु संस्कृति नं उलि हे च्वथ्यं । इमिगु 
भ्वय्‌ नयेगु बारेया खँजक स्वत. धा:सा नं गुलि च्वन्ह्याःगु संस्कृति खः धयागु 
सीदइ । जाभू, छवयलाभू, सीका:भू आदि भ्वय्‌ नयेगुया प्रकारत हे गुलि दु 
गुलि । भ्वयया रूपं जा नयेगुयात जाभू, छ्वयूला तया: सम्हय्‌ नयेगुयात 
छूवयूलाभू, अथे हे द्यःयाथाय्‌ स्यानाम्ह बाहांया छ्यंया सी कायेत नयेगु भ्वय्‌ 
सीकाःभू, अले मेमेगु इलय्‌ ब्यलय्‌ नयेगु भ्वयूत नं अथे हे ल्वः'गु नामं छयला 
त:गु दु । आः थन सीकाःभूया बारे न्ह्यब्वयेगु ज्या याये । 

अहिंसा परम धर्म धकाः हिंसायात पाप धयात:सां नं नेपालय्‌ द्यःतय्‌त 
पशुबलि बिइगु ज्यायात पाप मधासें धर्म हे भाःपियातःगु दु । तान्त्रिकताप्रधान 
जुयाच्वंगु नेपा:देशय्‌ शक्ति व सिद्धि प्राप्त यायेगुय लागि तन्त्रया विधिं बलिपूजा 
यायेमा: । अले द्यःपूजा याःबलय्‌ फयातेःगु मोहनीया सिन्हः व बलि बिउम्ह 
बाहाँया हिसिन्ह: तिना: स्याउँगु क्वखा क्वखायाः सम्हय्‌ नंयेधुंकाः बहनी भ्वय्‌ 
नयेबलय्‌ सी कयाः. सीकाःभू यायेमाः । थ्व भ्वयूयात' मूःभ्वय्‌ नं धा: । थ्व 
दक्वलय्‌ तःजिगु भ्वय्‌ खः । 

द्यःयात पुज्याना: बाहां स्यात धायेवं भीगु थितिकथं बाहांया छयंया 
सी मकासे हे मगा: । म्हंमफया: लासाय्‌ च्वत्यना च्वंसां नं सी मकाये मत्यः 
धकाः सीकाःभूया भ्वयूलय्‌ भवः छुके हइ । छुं खय्‌ तापाःलंय्‌ वना च्वंसां नं सी 

बिइमा: धका: तापाः लँय्‌ वना च्वंम्हयूसिया नामं सी छखे तयाः क्वँयूजक जूसां 
नं धलिंच्चय्‌ खाया तयेमाः । सी भाग तनाः सी काये मखन धाःसा मभिं धाइ । 
गुथिइ सीया खँयला ततःसक ल्वापु थला: छयं हे तत:ज्याक्कतक नं ल्वापु 
याइपिं गुथियार भाजुपिं दु । छुं जुया: सी भाग तन धाःसा मेम्ह बाहां स्याके 
बिया: सी कयाः हे त्वःती । उकि सी कायेगु गुलिजक तःधं भाःपिया तःगु दु, 
धार्मिक दृष्टिकोण जक मखु सामाजिक दृष्टिकोण नं थुकिया यक्व हे महत्त्व दु । 
छुं खँय्‌ ल्वापु जुया: बायाच्वंपिं दाजुकिजा फुकी बाकीतनापं सी मकाये मत्यः 
धका: नापं स्वं वयाः सीकाःभू याः वयाच्चनी । उकि यानाः ल्वापु जुयाः तंम्वयेका 
च्वंपिनि तं तनार्वनाः हान मिलय्‌ चलय्‌ जुया वनाच्वनी । दाजुकिजा फुकी 
बाकीत मा: धयागु ग्यां दयेकाः ल्वापुख्यापु यायेगु त्वःतेगु भावना सृजना जुइगु 
थुकिया छगू तःधंगु महत्वया खँ खः । 

प्राणीतयगु शरीरय्‌ ज्ञान काइगु अंग न्यागु दु । उकियात पञ्चज्ञानेन्द्रिय 
धाइ । मिखा, न्हायपं, न्हाय, मे, छयंगु, थिपिं पञ्चज्ञानेन्द्रियत खः । छुं वस्तुयाबारे 
मिखां स्वयाः, न्हायप॑नं न्यनाः, न्हासं नंतुनाः में सवाः कयाः, छयंगुलिं थिया: 
ज्ञान कायेगु ज्या याइ । थ्व न्याता ज्ञानेन्द्रिय मध्यय्‌ मिखा निगः, न्हायपं निपा, 
थुना (न्हाय) छगू, मे छपु अले थिइगु इन्द्रिययात प्रतीकय्‌ वाकृधी निगु याना: 
च्यागू सी थकालिंनिसें च्याम्हयसिनं कायेगु.याइ । पञ्च ज्ञानेन्द्रियया दक्वलय्‌ 
तःधंगु ग्यां काइगु मिखां खः उकियात दक्वलय्‌ तःजिगु सीया ल्याखय्‌ कयाः 
दक्वलय्‌ थकालियात जवगु मिखाया सी बिइ । अले न्वकूयात देपागु मिखा, 
स्वकूयात जवगु न्हायपं, प्यकूयात देपागु न्हायपं, न्याकूयात थुना, खुक्यात मे, 
न्हयकूयात जवगु वाकुधी, अले च्यकूयात देपागु वाकुधी याना: क्रम मिलय्‌ 
यानाः सी बिइं । सी काइपिं मिजंत च्याम्ह मदु पिनि मिसातयूत नं सी थ्याकी । 
अनं नं सी लयन धाःसा ल्यं दनिगु सी फुक्क थकालियात हे बिया छूवइ । थ्व 
मनूतय्‌ थःथःगु कलया चलन कथं याइ । आगंया पूजाय्‌ गुरुयात दक्वलय्‌ च्वय्‌ 
तया: जवगु मिखाया सी गुरुयात हे बिइमा: । दिगुपुजाय, गुथिइ आचाजुं, 
जोशीं, द्यः पुज्यात धाःसा इमित थुनाया सी विइगु यानाच्वंगु दु, मेगु सीत 
थकालिंनिसें च्वय्‌ धयाथें क्रमं बिड, म्येंछ्यंया सी धा:सा मकाइपिं नं दु । हैं, 
खातयगु छययं छग: जक सी बिया: मगाःपिनि पपु निपा व तुति निपु यानाः 

न्यासी थकालिंनिसें न्याम्हयसित च्वय्‌ धयाथें क्रमं बिइ । छयं छग: जक सी 
कायेगुयाना तःपिनि पपु व तुतिया सी कया च्वने म्वायूक पपु व तुति छक्‌ छक्‌ 
पाला द्य-यात तुं छाया छवइ । 
सीका:भू यायेगु दक्वलय्‌ लिपा नयेगु भ्वय्‌ खः । थ्व तन्त्रया विधि 
विधानं नये माःगु भ्वय्‌ जूगुलिं थुकिइ तन्त्रया नियम पूः वंका: भ्वय्‌ नयाः 
अन्त्यय्‌ सी काये धुंका: भ्वय्‌ क्वचायेके माः । तन्त्रोक्त भ्वय्‌ नयेगु नियम धकाः 
द्यः बाज्या पिनिगु छग्‌ हस्तलिखित सफुती थथे उल्लेख जुयाच्चंगु दु- 
“| प्रथम भोजनया नियम ॥ न्हापां बंथिला झोलाक्क फ्यतुके । १. लपते 
लाये । २. ब्वो धासा तये । ३. बजि तये । ४. खुनाग ला तये । ५. वाउँचा 
तये । ६. बलि बिया चिप थिये । ७. छवयला तये। ८. फसि तये। ९. 
भुति तये । इति प्रथम भोजन ॥ 
॥ द्वितीय भोजनया नियम ॥१. बजि तये । २. सियागु ला तय्‌। ३. सिमि 
तये । ४. कयेगु तये । ५. चाना तये । इति द्वितीय भोजन । 
॥ तृतीय भोजनया नियम ॥ १. बजि तये। २. पाउँ तये । इति तृतीय 
भोजन । 
॥ चतुर्थ भोजनया नियम ॥१. बजि तये । २. धौ तये । ३. साख तये । ४. 
सिसाफल तये । ५. खौका तये । ६. बाता तये । ७. नुसी हायेके । ८. चिप 
काये । कलंक पूजायाये । कलंक छूवये । जल प्रसाद बिये । ग्वा, रवे बिये । 
मतबियाः बिदा फ्वने। थःथः थासय्‌ वने |” 
धौबजि नये धुंका: च्चय्‌ उल्लेख जुगु ल्याखं सी बिइगु खः । अनं 
लिपा सिसा फुसा तया: खौंकाः (सिन्का) तया: नुसि हायेकेगु खः । 
भ्वय्‌ नयेगु किसिम दुथें भ्वयलप्ते सुइगुया नं नियम दु । छपाः लप्तेहः 
तःले तयाः द्यःने निपाः मेगु लप्तेहः तयाः सुया: मेगु खुपाः लप्ते हलं छघाखेरं 
जवं स्वकाः खौकां च्वय्‌ लप्ते सुइमाः। तःलय छपाः लप्ते हः मतसें सूगु 
भ्वयूलप्ते तयाः भ्वय्‌ नये मत्यः । थुज्वःगु लप्तेयात यकसरा लप्ते धाइ । भूत 
प्रेततयत बौ वाकेछवये माःसा जक यकसरा लप्ते तइ । छवासय्‌ बौ तयाः वाये 
हइगुलि लप्ते, दोनात यकसरा हे जुइ । छपाः लप्तेहः तःलय्‌ तयाः मेगु च्यापाः 
हलं भ्वय्‌ लप्ते सुइगुया अर्थ थोंकन्हयया ल्याखं अष्टमातृका चःतयगु रूप खः 
धका: धयातःगु दु । तःलय्‌ छपाः लप्लेहः तःगु चःतयगु आसन खः धाइ । 

ब्वघासा ब्वयेगुली नं थ:थःग नियम दु । न्याता, च्याता, भिंनिता 
ब्वघासात तया: भ्वयब्वय्‌ ब्वयेगु याःगु खनेदु । न्याता घासा व्वइपिनि पञ्चबुद्धया 
प्रतीक धका: तइ, थौकन्हय्‌ च्याता घासा ब्वइपिनि अष्टमातृकाया प्रतीक 
धकाः, अथेहे भिनिता ब्वघासा ब्वइपिनि गनेद्यः, भैलःद्यः, सिंगिनी, व्यांगिनी 
प्यम्ह व च्याम्ह अष्टमातृका धका: भिंनिम्ह गंछि यःया प्रतीकय्‌ तइ । पञ्चबुद्धया 
प्रतीकय्‌ न्याता ब्वघासा तइपिनि न्याम्ह बुद्धत वैरोचन, अक्षोभ्य, रत्नसम्भव, 
अभिताम्भ व अमोघसिद्धि खः । अले च्याता ब्वघासा ब्वइपिनि मायओः ब्रम्हायणी 
सकिमना रुद्रायणी, कंघासा क॒मारी, वाउंचा बैष्णवी, नलिघासा बाराही, गुलिघासा 
इन्द्रायणी, खयपि चामुण्डा, चयूपि महालक्ष्मी धकाः अष्टमातुका द्यःतय्‌ प्रतीक 
याना तइ । थ्व च्याता व्वघासाया नियम सत्याति दँसिक पुलांगु छगू भिन्द्यःया 
सीगुथिया लिधंसा कयाः थन उल्लेख यानागु खः । अथे हे भीथाय दे दयेका 
तःगुयाबारे स्वयेबलय नं कान्तिपुर देया छचाखेरं अष्टमातृका धयातःपिं अजिमा 
द्यात स्थापना याना तःगु दु । यल, ख्वपदेशय्‌ नं छचाखेरं अष्टमातुका द्यःत 
स्थापना याना तःगु दु । न्यतमरु अजिमाया गंछि द्यःप्याखं, लुमरि अजिमायां 
पचलि भैलःद्व:या गंछि द्य:प्याखंतय्‌ अष्टमातृका द्यःत गुज्वःगु क्रमं च्वनीगु खः 
उज्वःगु क्रमं नं ब्वघासा ब्वयेगु या: । थःथःगु थासय्‌ छु अजिमा द्यःत दु वयागु 
हे क्रमं ब्वयेग नं या: । न्ह्याग्गु हे ल्याखं ब्वःसा नं न्ह्याग्गु हे वस्तुत तयेगु 
याःसां नं ब्वघासा धयागु द्यःतयगु रूप खः । थौकन्हय्‌ बिधि विधान पूवंका 
सीका:भु याये मफये धुंकल । तन्त्रया विधिविधान मसिया: लाःलाःथे याना: 
सीका:भू याना च्वंगु दु । पुलां पुलांगु छगुनिगु सीगुथिइ, द्यःप्याखं खलःतय्‌ गनं 
गनं जक तन्त्रोक्तविधिं सीका:भू यानाच्वंगु खने दनि थें च्वं । थथे यानाः सी 
काये सिधल कि भ्वय क्वचाइ । 

तन्त्रया विधिं पुज्यानाः बाहां स्यानाः सीकाःभू यायेमाः । थथे स्याःम्ह 
बाहाँ पशुजन्मं मुक्त जुयाः स्वर्गलोकय्‌ वनी धयागु खँ दु। पूजापद्धतिइ थथे 
उल्लेख जुयाच्वंगु दु- 

पूर्वजन्मकृतं कर्म पशुजन्म च जायते । 
सर्वपाप विनिर्मुक्तः स्वर्गलोके महीयते ॥' 


है 

नेपाया तान्त्रिक घः व तान्त्रफ पूठ़ा ६१ 


बाहां स्यायेत पुजारीं बाहाँयात थ्व सिल: ब्वना: न्यंका: पुज्याइ । थ्व 
सिल:या अर्थ “न्हापागु जन्मया कर्म पशुजन्म काल, आ: फुक्क पापं मुक्त जुया: 
स्वर्गलोकय्‌ वनी ।” धयागु खः। सिल: ब्वना: ज्ञान बिया: बाहाँयागु जवगु 
न्हायपनय्‌ छागगायत्री धयागु मन्त्र न्यंकी । उगु मन्त्रया अर्थ छु दु धाःसा “छाग 
(दुगु) या छयं ध्यनेत ध्यान याना, उकि बाहां (छाग) प्रेरित जुइमा ।” अले लिपा 
छ्यनय्‌ लः हायेका: संकल्प याइ । अनंलि पशुजन्मं मुक्त जुइगु ज्ञान थुइका: 
बाहाँ सिइत मञ्जूर याना: मूहाल कि वयात स्याये जिइ । उकि बाहां स्यायेत 
मूहायेके हे माःगु खः । मू महाःम्ह फै, दुगु, हँयू, खा स्याये मत्य: । बाहाँ मू 
महालकि चर्बाँ सां नं स्यायेमा: धका: ख्यें छग: द्यःयाथाय्‌ छाया तयेगु यानाच्वंगु 
दु। | 

अनंलि बाहाँ स्याइगु नं आजुद्य: नं हे खः । छायधा:सा द्य: प्याखनय्‌ 
प्वःसः काइबलय्‌ आजु द्य: (भैल:द्य:) नं हे फै, दुगुया ग: किया: हित्वना च्वंगु दु । 
व हे कथं आगमय्‌ पुजारी जुयाच्व॑म्ह, गुरु बाहां स्यायेमा:सा नं तन्त्रया विधिं 
आजुद्य:या प्रतीक स्याचुपि स्वनाः पुज्याना: आजुद्य:याके आज्ञा कया:तिनि बाहां 
स्याइ । स्याचुपि भागियाना: ग: किइबलय्‌ चुपि बाहाँया कक्कुइ रुद्रघण्टीइ 
लाका: किइमा: । थुकिइ थथे धया तःगु दु । 

सृका कक्का द्वयोर्मध्ये छुरिंका च निवेदयेत्‌ । 

थुकिया धापू छु धाःसा सुका व कृषका धयागु निक क्वॅयया दथुइ वा 
स्वापृती चुपि दिकेगु खः । थथे आजँद्य: नं बाहां स्याइगु यानाच्वंगु जुयाः द्यवं 
स्याम्ह बाहाँ अथें स्वर्ग वनीगु हे जुल धका: विश्वास, यानाच्बंगु दु । उलि जक 
मखु बाहाँ स्याना: द्यःयात हि म्हुके धुंका: बाहाँयात स्वर्ग छ्वयेगु वा द्यःयाके हे 
लीन याना छूवयेगु धका: बाहाँया छूयं यःया न्त्यःने तयाः पुज्यानाः बाहाँया 
आत्मा स्वरूप अन्तर्ज्योति व बहिज्योति छगू रूप यायेगु उद्देश्यं कपूः च्याकाः 
द्यःयात मत विया: बाहाँया छूयनय्‌ तया: अयूलाखं लुइ । गुकिया अभिप्राय नं 
बाहाँया आत्मारूप कपूया ज्योतिइ अयूला: लुना: मत तप्वाक्क च्याका: बाहाँया 
आत्मा द्यःयाके समावेश यायेगु ख: । 

थृगुकथं सिधयेकाः वयाः थःखलःत फुककं भवः छुनाः बहनी सीकाःभू 


* "खड्ग सुरक्षाया प्रतीक” च्वसुइ स्वयादिसं । 

यायेमा: । अनं लिपा सी कया: भ्वय्‌ नये सिधल कि चिप फुक्क मुना: मत तया: 
कलं वायेगु धका: न्वःमवासे चिप दुगु बाता ज्वनावना: दुवातय्‌ वाये यंकी । 
गुकिया बारे “मल्लकालीन गं प्याखँ” धयागु सफुली थथे च्वयातःगु दु- 

“नृत्यगणपिं सकलया न्हिनय्‌ स्नान याये धुंका: पंचताल नायया छें 
भोजन बाँलाक जुड । नृत्येश्वरयात छागबलि बियागु पूजाया प्रसाद (दुगुचिया 
माँसछयों भाग थला:) ज्ञान थ्वीका सीका:भू पंचबाजा खलःसहित च्वना: 
सिधयेकी । नया: बाँकि दुगु चिपक्वेँ कोनिसें मुना हया थलय्‌ तया: च्वं गुरुया 
न्ह्योने तइ । गुरु हिंसा यानागु पाप मदेकेगु भिंगु चिन्तना याना उग्रचण्डी 
स्वरूप पूजा याना क्वे च्वना: भोजन या:म्ह व्याग्रिणी नं चिपथल ज्वना छवास 
अजिमा थासय्‌ शेषबलि धका: कलं वाके छोइ ॥*” 

तन्त्रया विधानं सीका:भू यायेगुया अभिप्राय तन्त्रोक्त माँसांहति होम 
यायेगु खः । मांसाहुति होम धयागु मिंइ ला दुया: होम यायेगु ख: । अथे हे 
सीका:भू यायेबलय नं शरीरय्‌ दुनेच्वंगु अरिनकुण्डय्‌ होम यायेगु रूपं तान्त्रिकविधिं 
मांस भोजन याइ । सीका:भू यायेगुया विधान व होमया विधान व हे ख: । होम 
याइबलय्‌ अग्नि कुण्डय्‌ बीबः स्वलाः द्यःतय्‌ नां काकां दुइगु द्यःतय्‌त नकीगु 
खः। गुम्ह द्यःया नां कयाः स्वाहा धकाः अग्निइ बीबः ह्वःगु खः, व हे द्यःतय्‌गु 
म्हुतुइ लाः वनिगु खः। उकि संस्कृत भाषां आरिनयात देवमुख धाइ, होम 
याइबलय्‌ द्यःतय्‌गु नां कयाः अग्निड स्वाहा धकाः बीबः दुइथे सीकाःभू यायेत 
नं बौ बिइ धुंका: झीगु म्हय्‌ दुनेच्वंपिं वायु देवता त न्याम्हय्‌ सिगु नां कया: 
स्वाहा धका: न्याप्यः नयेगु याइ, बुहा पतिं व अंगु पतिं नं छप्यः कयाः 'प्राणाय 
स्वाहा? धका: बुहा पतिं व सिका पतिं नं 'अपानाय स्वाहा” धकाः, बुहा व 
दथुपितं नं “व्यानाय स्वाहा’ धकाः, बुह्ा व च्वला पतिं नं 'उदानाय स्वाहा' 
धकाः, अले न्यापति नं छप्य: कयाः 'समानाय स्वाहा” धकाः नइ । थथे नयेगुयात 
पञ्चग्रास कायेगु धाइ । थुलि सिधयेकाः लः त्वने धुंका तिनि भ्वय्‌ नयेगु याइ । 
उकि थ्व फुक्क होम हे खः धायेमा: 4 

होम नं त:ताजिगु दु । बाहाँया ला दुया: होम यायेमाःगु होमत नं दु । 
दक्षप्रजापतिं बृहस्पतिसत्र धयागु होम याःबलय्‌ महाद्यःया हेला जुयाः दक्षप्रजापतिया 
छययं त्वाःन्हानाः होमय्‌ दुयाबिउगुलिं लिपा होमय्‌ हि खुइत तयातःम्ह दुगुचिया 

छयं छुना: दक्षप्रजापतियात म्वाकूगु खँ स्वस्थानी बाखनय्‌ दु । अथे हे अश्वमेध 
यज्ञ रामचन्द्रं, पञ्चपाण्डवपिसं याना बंगु खँ पुराणय्‌ उल्लेख जुयाच्वंगु दु । आः 
नं कंग अजिमा द्यःयाथाय्‌ पाहाँचःह्ेया पूजाय म्ये स्याना: छययं दयाः होम 
यानाच्वंगु दु । बाला चःहेबलय्‌ लृति अजिमा द्यःयाथाय्‌ सर्प, चखुं, बखुं दुया: 
होम यायेमा: । पचलिद्यःया जात्रा जुइकुन्हु सुथय्‌ मन्दिरय्‌ होम यायेबलय्‌ 
दुगुचा स्याना: ला होम याना: होम सिधयेकेत छययं नापं दुयाः मांसाहुति. होम 
यायेमा: । सं मनू सिना: बुधवाःकुन्ह घःसु लात धाःसा हि खुइमा: धकाः हँचा 
स्याना: ला, छयं दुया: होम यायेमाः । थथे होमय्‌ स्याःम्ह बाहांया छयं होमय्‌ 
हे दुया: छ्वइ, सी काइ मखु । भीगु प्वा: नं अग्निकण्ड जूगलिं द्याया थाय्‌ 
स्याम्ह बाहाँयागु ला व छ्यं सीका:भू यायेबलय्‌ जठराग्निइ होम यायेगु ल्याखं 
नयेगु याइ । 

अधे हे भीसं प्यं थयेगु याना च्वनागु नं छग्‌ किसिमया यज्ञ ख: । 
थ्वयात पितृषाभ धाइ । अग्निइ द्यःतय्‌त स्वाहा धका: वीब: दुइ, प्यं थयेबलय्‌ 
पितृतयूत स्वहा धका पिण्ड बिइ । कीगु तन्त्रया विधानं प्यंथयूत मांस मदयेकं 
हे मगाः । प्यंथयेबलय्‌ गेंडाम्येयूया ला दुने तया: पिण्ड बिइमा: । अनंलि 
आगंब्व धकाः भ्वयब्व हे पिण्डय्‌ छायमा: । गुलिसियां पाकश्राद्ध धकाः प्यंथयेबलय्‌ 
बाहाँया हि खुयाः पात्रय्‌ च्वंपिं पुरौहितपिन्त छ्यंया सी बिया: सी पिण्डय्‌ हे 
तइ । मेमेबलय्‌ प्यंथयेगु इलय्‌ निसलाः छगू जूसां पुरोहितयात विइगु याना 
तःगु दु । गुलिसियां प्यंथइकुन्हु हि खुइमाः धकाः गनेद्यः पुज्यानाः वाहाँ स्याना: 
उकिया ला छक पिण्डयं दुने तया: पिण्ड थयेमाः। उकि प्यंथइकुन्हु गनं 
द्यःयाथाय्‌ वाहाँ स्याःगु दुसां नं चिला तयाः पिण्ड बिइगु अति भिंगु यज्ञ खः 
धकाः यानाच्व॑पिं दु । प्यंथये सिधयेकेत क्वय्‌ च्वंगु सिल: ब्वनाः सूयः पुज्यायेमा:- 

पितृयागो मया देव, कृतः सर्वार्थसाधक । 
अस्य यज्ञस्य कर्ता त्वं, भोक्ता त्वं.परमेश्वर ॥ 

“थन पितृयाग धयागु यज्ञया कता व भोक्ता परमेश्‍वर खः” । फुक्क 
भवय्‌ नये सिधयेकाः ल्यं दनिगु छयंया सी स्हातय्‌ फया कयाः स्वकः यानाः 
वान्यानाः नयेमाः । यज्ञ याइबलय्‌ नं सिधयेके त्ययेकाः ल्यं दनिगु वीवः फुक्क 
सी स्वक: वान्याना नःथें याना: स्वपासः यानाः हे दुया छवयेमा: । अले होम 

याःगु ल्हा चिप जूगु ल्याखं बाताय्‌ ल्हा सिला: नसला कयाः न्यास यायेमाः । 
अथे हे तन्त्रया विधानं सीकाःभू यायेबलय्‌ नं नुसिले सिधयेका: न्यास यायेमा: । 

यज्ञ याइबलय्‌ अष्टमातुका द्यःत आह्वान याना: स्थापना यायेमाःथें 
सीका:भू यायेत नं भ्वय्‌ब्वय्‌ अष्टमातृका द्यःतय्‌गु प्रतीक ब्वघासा ब्वयेमा: । 
उकि ततःधंगु यज्ञत यानागुया पुण्यं मनूत स्वर्गलोकय्‌ वनी धयाथें तन्त्रया 
विधिं पुज्यानाः स्याःगु वाहाँया छयंया तन्त्रोक्त विधानं हे सीकाःभू याये फुगु 
घरी नं अथे हे ततःधंगु फलं अष्टसिद्धि प्राप्त याना: द्यः जुया वने फइ । थथे 
जुया वंपिं तान्त्रिकत नेपालय्‌ यक्व दु । 

भीसं भ्वय्‌ नःगु खनाः भ्वय्‌ नयेगुया अर्थ मथूपिं मनूत भीत रोगं 
थी मधाइपिं सुं नं दइमखु । अथे हे छम्ह विदेशया डाक्टरं भीसं भ्वय्‌ नःगु 
खना: नेपाः देशय्‌ च्वन धाःसा यक्व ध्यबा कमय्‌ याये फड धयागु बिचा: यानाः 
थन च्वंबलय्‌ लिपा भीसं नयेगु भ्वयया वैज्ञानिकता खना: हिस्स जुया: बिसिंउं 
वन हं धका: धाःगु खँ न्यना तइगु दु। ख नं खः जाकि थुज्वःगु बजि, मुस्या, 
पालु, हाकुछबयला, कचिला, जँला, आलुवाला, चतांमरि, मायओ:, कयगु, भुति, 
त:खा, संन्याखुनात स्वये हे म्हचिंक मिनिगु वस्तुत तयाः मिच्याःगु अयूलाः 
त्वना: भ्वय्‌ नयेगु याना नं भीत छुं हे मजूसे पचयजुया च्वंगु दु । छायधाःसा 
भीसं भ्वय्‌ नयेगुलिइ तान्त्रिकता दु । तान्त्रिक मतं भीसं भ्वय्‌ नयेगु प्वाःया 
अग्नि कुण्डय्‌ दुइगु खः । उकि अग्नियात उत्तेजित यानाः तान्त्रिक विधानया 
क्रमय्‌ भ्वय्‌ नयेगु याना वयाच्वनागुलिं प्वाथय्‌ दुने च्वंगु अग्निया प्रभावं पचय्‌ 
जुयाच्वन । अथे जूगुलिं झीसं अभिप्राय थुइकाः तन्त्रया विधिविधानकथं सीकाःभू 
यायेमाः । थुकिया फल नं दइ धयागु विश्वास नं यायेमाः । थ्व नेवाः तयगु 
तःधंगु महेत्वं जांयाच्वंगु संस्कृति खः । थुकियात तंका छवये मजिउ । 


तिबः सफूत 
१. तन्त्रोक्त भोजन, (हस्तलिखित सफ) 
२. पूजा पद्धति 
३. मल्लकालीन गंप्याखं - आशाकाजी बज्राचार्य 
डॅ.. श्राद्ध पद्धति । 


मेपाऱ्या तान्त्रिक घः त तान्त्रिक पूजा ६५ 


च्वमिपिनि पिदने धंकग॒ सफूत 


निम्हं जाना: च्वयागु 
१. नेपा:या तान्त्रिक द्य: व तान्त्रिक पूजा 
२. कान्तिपुर 


म्हतिं म्हतिं च्वयागु सफूत 

बलदेव जुजुया 

१. नेवाः संस्कृति व नेवाः दर्शन 
२. नेवा: संस्कार व उकिया विधि 


सुरेन्द्रमान श्रेष्ठया 
१. नेवा: छे 


